
CAPITOLUL 1 


Un mesaj de speranță pentru 
aceste vremuri dificile 


„Îngerul Speranţei este ca un far călăuzitor în viețile 
noastre. De-a lungul vieților noastre, el menţine vie în noi 
lumina speranţei, mi-a spus îngerul. Speranţa are un rol 
imens în viaţa fiecăruia. Speranța face ca imposibilul să de- 
vină posibil.“ 

Aveam cam doisprezece ani când un înger mi-a spus 
toate acestea. 

Am văzut îngeri şi am vorbit cu ei încă de când eram 
mică. Văd îngeri în fiecare zi şi îi văd fizic, la fel cum văd 
pe cineva care stă în faţa mea. Îngerii sunt prietenii și 
însoțitorii mei și vorbesc tot timpul cu ei, uneori chiar fără 
cuvinte. Nu ştiu de ce eu am puterea să văd îngeri, și alții 
nu. Sunt o persoană obișnuită. 

Îl mai văzusem şi înainte pe Îngerul Speranţei, dar în 
acea zi, la vârsta de doisprezece ani, am aflat cine era și 
cum ne ajută. 

Îngerul Sperantei nu seamănă cu niciun alt înger pe care 
l-am văzut vreodată. Este ca o flacără imensă. În interiorul 
acestei flăcări strălucitoare, mi se arată silueta vagă a unui 
bărbat şi o culoare verde smarald frumoasă şi orbitoare, 
ținând o torță - ca o flacără olimpică. Strălucirea Îngerului 

Speranței diferă de cea a altor îngeri şi cred că acest lucru se 
întâmplă deoarece este o lumină într-o altă lumină. 

Îngerul Speranţei este imens, înalt ca un copac matur. 
Când îl văd, pare să fie întotdeauna foarte departe de 
mine; deci ar trebui să pară mic, dar el este mereu uriaș. 
Este destul de ciudat — e ca şi cum el e foarte departe, dar, 
în acelaşi timp, chiar în faţa mea, e greu de explicat. Pare 
că se află într-o continuă mișcare, întorcându-se în mod 
constant pentru a încuraja cu un zâmbet blând pe oricine 
ar călăuzi. Apariţia sa este plină de iubire și încurajare. 

În ultima vreme, l-am văzut mult mai des pe Îngerul 
Speranţei decât am făcut-o până acum. Probabil că îl văd în 
fiecare zi. Se pare că acum oamenii au foarte mare nevoie 
de speranţă. 

Ca să pot înțelege mai multe lucruri, cu mulți ani 
în urmă, îngerul mi-a arătat o imagine în care Îngerul 
Speranţei lucra. Mi s-a arătat cum Îngerul Speranţei ghida 
soldaţii printr-un șanț de pe câmpul de luptă. Nu ştiu ce 
naționalitate aveau soldaţii. Am văzut un soldat care se târa 
epuizat prin noroi. Era rănit. Îngerul Speranței mergea în 
faţa lui, făcându-i constant semn cu mâna să înainteze. Mi 
s-a permis să văd prin ochii soldatului. Soldatul nu-l putea 
vedea pe Îngerul Sperantei, dar vedea o lumină şi în această 
lumină, pe cei pe care îi iubea - pe soție şi pe copilaşi, pe 
părinţii în vârstă. Îngerul Speranței îi dădea puterea să 
rămână în viaţă, încurajându-l să nu renunţe, oferindu-i 
speranţa reuniunii cu familia pe care o iubea. 

- Înţelegi, Lorna? m-a întrebat îngerul. Îngerul Speranţei 
nu poate să oprească războiul, să-l vindece sau să-l salveze 
pe acest soldat, dar îi poate da puterea să ajungă acolo unde 
poate fi salvat. 

Îngerul mi-a zâmbit şi a continuat: 

- Acel soldat a murit în patul său, mulţi ani mai târziu. 

Vestea m-a bucurat. 

Tânărul soldat își iubea foarte mult familia. 

Ori de câte ori eu și familia mea am trecut prin momente 
dificile, l-am văzut pe Îngerul Speranţei încercând să mă 
încurajeze, în afară de îngerul meu păzitor și de ceilalți 
îngeri care îmi sunt în preajmă, ajutându-mă. 

Îmi aduc aminte de o anumită perioadă în care am 
fost foarte stresată şi îngrijorată gândindu-mă dacă soțul 
meu Joe îşi va găsi un loc de muncă. Fusese bolnav și nu 
mai lucrase multă vreme, dar şi-a revenit şi era apt pentru 
muncă. Totuşi, era Irlanda anilor 1980: situaţia era dificilă, 
iar locurile de muncă greu de găsit. Trebuia să hrănim trei 
copii, iar eu eram disperată. ÎL vedeam în continuare pe 
Îngerul Speranţei, în depărtare, întorcându-se spre mine 
şi zâmbindu-mi încurajator. El mi-a menţinut vie flacăra 
speranţei şi am ştiut că, în cele din urmă, Joe va reuși să 
obțină una dintre slujbele pentru care se prezentase. A 
trecut ceva vreme până când a izbândit, iar eu eram aproape 
disperată. Faptul că l-am văzut pe Îngerul Speranţei m-a 
ajutat să traversez acea perioadă dificilă şi să-l încurajez şi 
să-l susțin pe Joe. Până la urmă, Joe a reuşit să își găsească 
un loc de muncă. 

Importanţa speranţei nu ar trebui subestimată. Cu spe- 
ranţă în inimă, putem izbândi în multe lucruri. 


Cunosc o familie în care al doilea copil s-a născut cu 
probleme genetice grave. Doctorii le spuseseră părinților că 
şansa fetei de a reuși să meargă era mică. Când am văzut-o 
prima dată, fetița avea aproape nouă luni. În timp ce 
părinţii stăteau de vorbă cu mine, tatăl ei ținând-o în braţe, 
ei erau înconjurați de îngeri înalți, de un alb strălucitor, 
translucid, care păreau să aibă o înfăţişare feminină. Abia 
le vedeam aripile. La fel ca toţi îngerii, aceștia erau foarte 
frumoși. Unul dintre ei mi-a spus, fără cuvinte, că această 

familie nu-şi va pierde speranța şi că acest copil va merge, 
indiferent de spusele medicilor. În timpul conversaţiei, 
tatăl a lăsat fetița pe covor, iar îngerii din jurul ei au 
încurajat-o să-şi miște picioarele și să dea din ele. Îngerul 
Speranţei a apărut pentru un moment. Lumina lui era atât 
de strălucitoare încât părea că totul dispăruse, mai puțin 
părinţii şi copilul. Era ca şi când părinții puteau vedea 
lumina Îngerului Speranţei și zâmbetul lui încurajator, 
fiind astfel cuprinși de speranţă. Ştiu că de fiecare dată 
când în relaţia cu fiica lor a apărut o problemă, Îngerul 
Speranţei le-a insuflat curajul de a continua, de a o depăși. 

Îngerul Speranţei este unul singur, dar el se află aici 
ca să ajute pe toată lumea și poate fi prezent în mai multe 
locuri în același timp. Este un fel de arhanghel. Pe scurt, 
el apare ori de câte ori oamenii au nevoie de el, pentru a-i 
îndruma şi a-i încuraja. Desigur, mai sunt și alți îngeri care 
ne încurajează. 

Eu văd că toți oamenii au un înger păzitor alături, 
indiferent de religia sau de naționalitatea lor. Niciodată 
şi nicăieri în lume nu am văzut pe nimeni fără un înger 
păzitor. Acesta este alături de tine necontenit, de dinainte 
de a te naște și până după moarte. Te iubeşte necondiţionat; 
de-a lungul vieţii, va face tot posibilul să te îndrume şi să te 
încurajeze. Îngerul tău păzitor îi poate lăsa și pe alţi îngeri 
să te ajute. 

După mai bine de un an, am revăzut fetița. Erau mulți 
adulţi de față, iar copilul trecea de la unul la altul, fiind 
centrul atenţiei şi dragostei lor. Mi s-a părut că fetița 
strălucea, iar îngerii mi-au spus că acest lucru se datorează 
încurajării primite din partea familiei. În mod clar, toți 
ascultau de îngerii lor păzitori şi își îndeplineau misiunea. 
La un moment dat, tatăl a pus-o pe micuță lângă el, în 
picioare. A fost minunat să văd cum îngerii înconjurau 
fetița și încercau să o ajute să se ţină pe piciorușele ei care 
se clătinau, împiedicând-o să nu cadă. Acum ea are trei ani 

şi poate să meargă. Nu numai că merge, dar, recent, părinţii 
au mers cu ea la plajă, iar ea a început să alerge, chiar dacă 
mai stângaci. 

Părinţii și toţi ceilalți membri ai familiei au păstrat 
vie lumina speranței pentru această fetiță. Au ajutat-o să 
meargă și acum speră ca va învăţa şi să vorbească mai 
bine. Acest copil este o rază de speranţă, iar lumina acestei 
raze a învăluit și familia, dăruindu-i încredere şi în ceea ce 
privește alte aspecte ale vieţii. Şi nu mă refer aici doar la 
părinți, ci şi la ceilalți membri ai familiei și la vecinii care au 
devenit mai încrezători şi mai inspirați, ca urmare a acestui 
final fericit. 


Asa mulți îngeri luminând 
calea oamenilor, iicuirai di Lg 


Văd mereu îngeri care muncesc din greu să ne dea 
speranţă. Nu de mult, mă aflam în foaierul unui hotel, 
așteptând un jurnalist. Îngerii care erau cu mine mi-au 
spus să mă ridic şi să mă duc să iau un loc în hol. Acolo 
era un bărbat care stătea la o masă joasă, lângă fereastră. 
Pe masa din faţa lui se aflau niște hârtii și un laptop. Era 
inconjurat de patru îngeri. Unul dintre ei ţinea o lumină 
strălucitoare, cam de mărimea unei pietricele, în fața lui, la 
nivelul pieptului. Când văd un înger care ţine o lumină în 
lafa unei persoane, ştiu că aceasta trece printr-o perioadă 
prea, iar îngerul îi dă speranţă şi o încurajează să meargă 
mai departe. Fără cuvinte, unul dintre îngeri mi-a spus că 
bărbatul era extrem de îngrijorat și de stresat din cauza 
afacerii lui. Nu știam despre ce afacere era vorba. Îngerii 
il încurajau să găsească o soluţie şi mi-au spus că aceasta 
se afla în acele documente, dar că el era prea agitat ca să 
o vadă. Un înger încerca să îl calmeze și un altul arăta 
mereu spre o hârtie anume, însă bărbatul tot nu părea să 
vadă soluţia. În tot acest timp, nota de zor în carnețel și 

apoi mâzgălea. Din când în când, lumina devenea mai 
strălucitoare şi, fără ca îngerii să-mi spună, ştiam că el 
întrezărea soluţia, o rază de speranță, o modalitate de a 
trece peste problemele sale. Deoarece jurnalistul întârzia, 
am stat acolo aproximativ douăzeci de minute. M-am rugat 
ca omul de afaceri să găsească răspunsul. Eram alături de 
el. Părea atât de stresat și de îngrijorat! Când am plecat, 
i-am întrebat pe cei patru îngeri din jurul mesei dacă 
bărbatul va găsi o soluţie până la sfârşitul zilei şi mi s-a 
spus că s-ar putea să nu vadă întreaga rezolvare, dar că 
măcar va avea o idee şi că în următoarele zile va reuși să 
dea de capăt problemei. 


În aceste zile văd mulți îngeri ţinând lumini în faţa 
oamenilor, încurajându-i. Văd tot timpul îngeri care ne 
ajută să sperăm, fie că este vorba de un singur individ, de o 
comunitate, de o naţiune sau de întreaga lume. 


De cele mai multe ori, speranța se naște din gesturi 
mărunte. În urmă cu câteva săptămâni, într-o seară, m-am 
întâlnit întâmplător cu un grup de vecini care curățau un 
spațiu verde, aflat în vecinătatea locuinţei mele. Este o zonă 
care a fost neglijată multă vreme. În timp ce lucrau, erau 
înconjurați de îngeri, care le şopteau la ureche, încura- 
jându-i. Când am trecut pe lângă unul dintre ei, acesta 
mi-a spus: „Vezi cât de motivaţi sunt acești oameni?“ Eu 
am zâmbit, iar îngerul a continuat: „Cu paşi mici, cum ar fi 
acesta, pot face ca lumea lor să fie mai bună“. 

A doua zi, am trecut din nou pe lângă spaţiul verde. Am 
fost uimită de cât de diferit era. Ei adunaseră gunoaiele, 
tunseseră iarba şi aranjaseră straturile de flori. Tot locul 
părea mai luminos. Unul dintre îngerii care a fost acolo 
mi-a atras atenția asupra unei mierle mici, care reușise să 
găsească un vierme în pământul afânat de vecini. Cu o zi 
înainte, nu văzusem păsări acolo. 

Încrederea unește membrii unei comunităţi pentru 
ca aceștia să îmbunătăţească lucrurile şi, în asemenea 
momente, văd cum oamenii devin mai luminoşi, mai stră- 
lucitori; astfel, ei vor continua cu acţiuni şi mai importante. 
Cei care cred că pot schimba lucrurile în bine sunt 
pentru noi ca o rază de speranță şi de aceea au nevoie de 
sprijinul nostru. 

Speranţa poate fi dăruită şi altora. Aceasta îi întăreşte 
şi-i încurajează, devenind astfel mai puternică. Noi toți 
trebuie să contribuim la această creştere a speranței. În 
trecut, oamenii își îndreptau atenția spre conducătorii 
bisericilor, ai comunităţilor, ai afacerilor şi ai țărilor în 
speranţa că aceştia le vor oferi încredere în viitor, dar acum 
mulți se confruntă cu probleme. Ei nu reușesc să vadă toate 
modalitățile prin care putem să transformăm într-un loc 
mai bun lumea în care trăim. 

Îngerii mi-au spus atât de multe despre speranţă, despre 
cât de mult trebuie să fim de optimişti şi mi-au arătat atât 
de multe feluri în care ei ne ajută să avem încredere. 

Toate lucrurile pe care vi le împărtăşesc în carte mi-au 
fost transmise de Dumnezeu şi de îngerii Lui. Această carte 
este un mesaj de speranţă care mi-a fost încredințat pentru 
a-l spune fiecăruia dintre voi, pentru a vă ajuta ca lumina 
speranţei să înflorească în voi. 


CAPITOPUL 2 


Iubirea pe care o primeşti 
este necondiționată 


Îngerul păzitor al fetiţei era uriaș. Se înălța deasupra ei 
şi o înconjura - ca un semicerc - în timp ce ea se juca în 
iarbă cu cățelușul ei alb cu negru. Mă plimbam pe domeniul 
castelului Kilkenny când am văzut-o și, plimbându-mă, 
am continuat să o privesc. Ca mulți alți îngeri păzitori ai 
copiilor, acesta devenea din ce în ce mai mic în timp ce ea 
se distra cu cățeluşșul, pentru a nu o deranja. 

Îngerul păzitor nu părea să fie nici bărbat, nici femeie. 
Era strălucitor şi avea o culoare aurie, ca de chihlimbar. 
Hainele cu care era îmbrăcat păreau să fie făcute din 
mărgele ovale, imense și aurii. Printre mărgelele ovale 
vedeam cum se reflecta lumina, ceea ce-i oferea îngerului 
o înfăţişare neobișnuită. 

Chipul acestui înger păzitor părea rotund şi foarte 
transparent. Nu pot descrie iubirea care strălucea pe fața 
lui când o privea pe fetiță. Avea ochii ca de cristal și totuși 
plini de viață. De cele mai multe ori, ochii îngerilor nu au 
culoare, la fel cum nu au nici stelele; dar în ochii lui vedeam 
o licărire aurie. Am zâmbit, admirându-i frumuseţea. 

Îngerul păzitor mi-a zâmbit la rândul lui, știind că îl 
observam. 

Acesta a îngenuncheat lângă fetiță și şi-a întins mâna 
lângă a ei, ca să se joace cu cățelul. Mâinile lui păreau mai 
mari și mai strălucitoare decât restul corpului său; erau 
lungi şi zvelte şi totuși imense. Erau translucide și aveau 
aceeași culoare frumoasă ca de chihlimbar. Degetele păreau 
să iasă în evidenţă, așa că am văzut lumina şi mișcarea din 
interiorul lor. 

Am privit cum degetele de lumină ale îngerului se 
mișcau cu multă blândeţe, iubire şi grijă pentru fetiță și 
cățelușul ei. I-am vorbit fără cuvinte, întrebându-l dacă ea 
„Poate simţi prezența mâinii tale?“ Întinzându-şi mâna 
spre cea a fetiţei şi atingând-o, el mi-a răspuns: „Priveşte, 
Lorna“. Copilul a chicotit și a izbucnit în râs şi am ştiut 
imediat că simţea, într-adevăr, atingerea mâinii îngerului 
ei păzitor. 

Am continuat să mă plimb, emoţionată de ceea ce 
văzusem. Fetița suferea de sindromul Down, iar îngerul ei 
păzitor îmi arătase cât de mult o iubea şi avea grijă de ea. 
Pentru îngeri, toți suntem perfecţi - noi, oamenii, vedem 
diferenţele dintre noi și uneori credem că o persoană este 
mai bună decât alta, dar, pentru îngeri, suntem perfecţi toţi. 


În primii mei ani de viaţă, vedeam un înger păzitor în 
spatele fiecăruia, dar acest lucru m-a dezorientat foarte mult 
deoarece îngerii păzitori strălucesc mai tare decât alți îngeri. 

Când aveam aproximativ cinci ani, un înger mi-a spus 
că, în viitor, îngerii păzitori mi se vor arăta ca o coloană 
strălucitoare de lumină, în spatele unei persoane. Dacă va 
[i cazul, îngerul se va înfățișa în fața mea în toată gloria. Eu 

continui să văd și alți îngeri, fizic și în întregime; însă, de 
cele mai multe ori, îngerii păzitori mi se arată ca o coloană 
de lumină. 

Atunci când lumina unui înger păzitor se deschide şi mi 
se arată iubirea acestuia pentru persoana pe care o păzeşte, 
sunt atât de emoționată! Ei emană atât de multă dragoste 
şi compasiune! Indiferent de felul în care te comporti, 
îngerul tău păzitor te iubeşte necondiționat şi nu te judecă 
în niciun fel. Nu vor căuta să te învinuiască şi nici nu te 
vor critica. Îngerul tău păzitor va face tot posibilul - fără să 
treacă peste propria ta voinţă - să te îndrume și să-ți facă 
viaţa cât mai ușoară cu putință. Acesta îți umple viaţa cu 
lumina speranţei. 

Toţi suntem iubiți. Dacă simţi că nimeni nu te iubește şi 
că nimănui nu-i pasă de tine - te înșeli. Îngerul tău păzitor 
e în spatele tău în fiecare moment al vieţii tale, iubindu-te 
necontenit. 

În perioada copilăriei și a adolescenţei, nu prea am 
simțit că sunt iubită. Când eram mică, doctorii le-au 
spus părinţilor că sunt retardată, deoarece păream mai 
interesată de ceea ce se petrecea în jurul meu - mă uitam 
la îngeri - decât de ei. Știu că părinţii mei m-au iubit, dar 
rareori mi-au arătat asta. Presupun că ei credeau că nu 
aveam sentimente. La acea vreme, era foarte important 
pentru mine să simt dragostea îngerului meu păzitor şi 
a celorlalți din jur. Roagă-ţi îngerul păzitor să te lase să-i 
simţi iubirea - chiar și numai puţin. Îi poţi cere acest lucru 
fie vorbind tare, fie în şoaptă. Eu vorbesc cu îngerul meu 
păzitor la fel cum vorbesc cu prietenii mei. 

Unii oameni preferă să-i scrie îngerului păzitor un 
bileţel sau o scrisoare. Dacă alegi să procedezi în acest mod, 
lasă foaia de hârtie undeva timp de câteva zile - într-un 
sertar sau într-un alt loc care ți se pare potrivit - şi, apoi, 
dacă simţi că și-a atins scopul, poţi să îi dai foc. 

Indiferent de modul în care comunici cu îngerul tău 
păzitor, el te va auzi. 

Dacă vei continua să îl rogi, în timp, vei simţi o bucurie 
interioară și vei începe să te simţi mai împăcat cu tine 
însuţi. E ca şi cum îngerul tău păzitor, lăsându-te să-i simți 
iubirea, permite iubirii tale de sine să se dezvolte. Cu toate 
astea, este nevoie de timp și pentru majoritatea oamenilor 
nu este un lucru ușor. Depinde de tine să recunoști această 
iubire interioară, să o îmbrățișezi şi să îți spui „Accept acest 
dar“. Darul iubirii va crește din ce în ce mai mult în tine și 
apoi vei începe să împarţi această iubire și cu alții. 

Unul dintre cele mai importante lucruri pe care noi 
toți trebuie să le învăţăm este cum să ne iubim mai mult. 
În loc să îţi vezi toate imperfecţiunile, tu trebuie să-ți vezi 
frumuseţea interioară. Trebuie să înveţi să te vezi așa cum 
te vede îngerul tău. Trebuie să vezi iubirea, compasiunea şi 
drăgălășenia din tine. 

Poate crezi că nu ești destul de bun sau chiar neajutorat, 
dar, indiferent de cum te percepi, îngerul tău păzitor este 
atât de mândru de tine! 


j Îngerul tău păzitor te însoțește 
în fiecare moment. 


De multe ori am văzut cum un înger păzitor încearcă să 
ajute iubirea de sine a celui pe care îl veghează să crească. 
Este foarte frumos să vezi acest lucru. Îngerul păzitor, 
care este, desigur, mult mai mare decât persoana pe care 
o păzeşte, se apleacă deasupra acesteia și, ușor, îşi coboară 
braţul în faţa ei, în dreptul inimii. Cu palma, îngerul face 
mișcări circulare în zona inimii, uneori timp de câteva 
minute, alteori doar câteva secunde. Un înger păzitor pe 
care l-am văzut făcând acest lucru unei tinere mi-a spus că 

proceda astfel pentru ca ea să se poată iubi; o ajuta să aibă 
gânduri și sentimente pozitive despre propria persoană. 

Îngerul tău păzitor va cere ajutorul și altor îngeri, astfel 
încât cei pe care îi au în grijă îţi vor face complimente 
sau te vor încuraja. De aceea este important să nu ignori 
complimentele sau să presupui că sunt false şi să mulțumești 
persoanei care ţi le-a făcut. 

De asemenea, îngerul tău păzitor va încerca să-i opreas- 
că pe oameni să te insulte sau să te jignească, dar, de vreme 
ce fiecare acționează după bunul plac, îngerii nu vor reuși 
să te apere întotdeauna. 

Dacă nu te iubeşti, roagă-ţi îngerul păzitor să te ajute să 
te iubeşti, la fel cum o face el. 

Am întâlnit atât de mulți bărbaţi şi atât de multe femei 
şi, din păcate, și copii care nu știu nici să se iubească, nici 
să-i iubească pe alții. Milioane de oameni din întreaga 
lume nu știu să iubească pentru că nu au fost niciodată 
învățați cum să o facă. Copiii din ziua de azi învaţă cum 
să-şi exprime furia, nerăbdarea și gelozia, așadar, emoţiile 
care îi ajută să obțină ceea ce vor, dar nu învață despre 
iubire. E ca și când mulţi oameni au uitat cum să iubească. 
Iubirea se află în fiecare dintre noi, dar noi am uitat cum 
să o exprimăm. 

Copiilor trebuie să li se arate că este în regulă să iubeşti, 
atât acasă, cât şi în comunitate. Ei învață atât de multe 
din exemple. Micile gesturi - cum ar fi atingerea blândă a 
mâinii, îmbrăţişarea părinților atunci când ajung acasă, o 
floare dată în dar - sunt foarte importante. Aceste dovezi 
de iubire, deși simple, sunt semnificative. Copiii urmăresc 
cu atenție aceste semne - care ajută la creșterea iubirii lor 
interioare -— și, atunci când văd că tu le faci, par şi ei să 
împărtășească iubirea. 

Nu ar trebui să subestimăm niciodată puterea trans- 
formatoare a iubirii. Aceasta poate să schimbe nu doar 

oamenii, ci și lumea în care trăim, făcând-o un loc minunat. 
Copiii sunt viitorul nostru, așadar, este vital să-i învăţăm să 
iubească, atât prin exemple, cât și discutând cu ei despre 
importanța iubirii. Ei sunt responsabilitatea tuturor, nu 
doar a părinţilor. Învăţându-i să iubească, noi toţi vom 
invăţa mai mult despre iubire şi vom fi mai deschişi în a ne 
iubi pe noi înșine. Iubirea trebuie să ni se arate, de-a lungul 
vieților noastre, indiferent de vârsta pe care o avem. Atunci 
când iubirea ni se arată, venind chiar din partea unui 
străin, aceasta „stârnește“ dragostea din noi care, devenind 
mai puternică, ne face să strălucim. 

Iubirea nu are limite; putem să primim și să oferim 
iubire în mod nelimitat. Dacă iubim o persoană nu 
inseamnă că iubim mai puţin o alta. Toţi merităm să fim 
iubiţi, indiferent de cum am judeca acţiunile trecute ale 
cuiva. Toţi putem să iubim. 

În inimile noastre, iubirea dă naștere compasiunii, care 
ne ajută să-i putem sprijini pe ceilalți. Iubirea, acest dar 
preţios, se află în fiecare dintre noi şi, fie că ne dăm sau nu 
seama, toți tânjim după ea. 

Roagă-ţi îngerul păzitor să-ți deschidă ochii, ca să poți 
vedea diferitele moduri în care se manifestă iubirea în jurul 
tău - acasă, la locul de muncă, pe stradă, în magazin - 
oriunde. Ajută-i pe copiii și pe adulţii de lângă tine să vadă 
aceste semne ale iubirii. 

Eu îi îmbrățișez pe aproape toţi cei pe care îi întâlnesc. 
Am întâlnit mulți oameni, bărbaţi, femei și copii care nu au 
fost îmbrăţişaţi prea des — nici chiar de către părinţi, atunci 
când erau mici. Uneori, când am îmbrățișat pe cineva, s-a 
întâmplat ca persoana respectivă să nu știe ce să facă şi să 
ezite, întrebându-se dacă era normal să fie luată în braţe. 
Câteodată trebuie să-i liniştesc, spunându-le că nu au de 
ce să se teamă. Apoi, încet, mă îmbrățișează la rândul lor. 
E ca şi când acceptă deliberat iubirea pe care le-o ofer și pe 

care o simt pentru prima dată în viață. Sunt foarte mâhnită 
atunci când se întâmplă acest lucru. Este atât de trist să 
constați că ei nu sunt conştienţi de darul lăuntric al iubirii! 


Într-o zi, mă aflam într-un hotel din Dublin; ajunsesem 
mai devreme pentru un interviu și stăteam într-un colţ 
liniștit, bând un pahar cu apă. O femeie a venit la mine 
şi mi-a spus că mă văzuse vorbind despre îngeri într-o 
emisiune la televizor. S-a prezentat ca fiind Stefanie și 
m-a întrebat dacă ar putea vorbi cu mine câteva minute. 
Era înconjurată de îngeri și în spatele ei se vedea lumina 
îngerului ei păzitor. Patru îngeri se învârteau pe lângă ea, 
atingându-i părul, încercând să o facă să se simtă con- 
fortabil, să-şi păstreze calmul, pentru a putea vorbi cu 
mine. Nu știam atunci care era problema ei, deoarece 
îngerii nu-mi spuseseră nimic, iar îngerul păzitor nu 
dăduse niciun semn. 

Ea s-a așezat şi a început să-mi vorbească imediat despre 
cei doi copii adolescenţi ai ei, un băiat de treisprezece ani 
şi o fată de cincisprezece. Mi-a zis că fiica ei i-a spus că o 
urăște şi că şi-ar dori să o vadă moartă. Stefanie plângea 
în timp ce îmi povestea cum fata ei tipa deseori la ea, 
zicându-i că nu e bună de nimic. O compara cu alte mame, 
spunând că este cea mai urâtă mamă din lume şi că toate 
mamele prietenelor ei de la școală erau minunate. 

Timp de doi ani, fiica ei a continuat să o ponegrească 
pe Stefanie, adresându-i cuvinte oribile. Stefanie era 
demoralizată, la pământ. Din cauza fetei, ea nu mai 
avea încredere în sine, nici ca mamă, nici ca persoană. 
Situația se agravase atât de mult încât Stefanie, care era 
atât de neliniștită și de supărată, nu putea să doarmă, 

fiind nevoită să nu se mai ducă o perioadă la serviciu şi să 
ia, la recomandarea doctorului, medicamente împotriva 
depresiei. Din păcate, soțul nu prea se pricepea să o ajute. 
În plus, Stefanie mi-a spus, mai mult ruşinată, că şi ea îi 
răspundea fiicei sale tot cu ţipete, deoarece îi era greu să 
se controleze. 

Îngerii îmi vorbeau fără cuvinte, în acelaşi timp cu 
Stefanie. Ei mi-au spus să îi pun o întrebare importantă. 
Am inspirat adânc şi am făcut aşa cum mi s-a zis. 

- Când i-ai spus ultima dată fiicei tale că o iubeşti? 

Stefanie m-a privit uimită, răspunzându-mi: 

- Este fiica mea. Ştie că o iubesc. 

Am luat-o de mână şi am așteptat câteva momente 
înainte să îi spun ceva, așa cum îmi ziceau îngerii. 

- Eşti sigură că ştie? Gândește-te la vremea când era 
copil. Cât de multă dragoste i-ai arătat? Cât de des ai luat-o 
în braţe şi ai tinut-o strâns, spunându-i că o iubeşti și că îți 
este dragă? 

Stefanie m-a privit confuză. 

- Mama mea nu a făcut aceste lucruri. Nu mi-a spus 
niciodată că mă iubeşte, dar era mama, aşa că ştiu că mă 
iubea. 

În timp ce îi răspundeam, îngerii îmi vorbeau tot 
timpul. 

- Fiica ta are mare nevoie de iubirea ta. Oricât de 
ciudat ar părea, ea îţi arată că te iubește, chiar dacă tu 
nu îți dai seama. Cui altcuiva ar putea să-i spună toate 
acele lucruri oribile? Cui ar putea să-i povestească despre 
toate frustrările şi stările de confuzie pe care le simte ca 
adolescentă? Încearcă să nu mai reacţionezi furios în 
fața fiicei tale, am continuat. Știu că este foarte greu, dar 
străduieşte-te să nu faci din certurile voastre ceva personal. 
Spune-i și arată-i că o iubeşti. Ai să crezi că nu aude ce-i 
zici, dar să ştii că nu va fi aşa. Fiica ta are nevoie de tine; 

în acest moment, lumea este un loc înfricoşător pentru ea 
şi de aceea are nevoie să ştie că se poate baza pe tine şi că 
nu o vei părăsi niciodată. I-am zâmbit lui Stefanie. Arată-i 
dragostea prin gesturi mărunte. 

Stefanie m-a privit cu ochii plini de lacrimi. 

- Dar nu cred că ştiu cum să fac asta. 

- Roagă-ți îngerul păzitor să te ajute, i-am răspuns. Te 
va ajuta să-i arăţi lucrurile mici care contează, primii paşi 
pe care trebuie să-i faceţi amândouă. În timp, vei progresa. 
Începe de azi să-i arăţi fiicei tale că o iubeşti, pentru a crea 
o legătură între voi două. Îi place să mănânce ceva anume, 
cum ar fi brioșele? Ei bine, fă-i niște brioşe. Nu striga şi 
nu ţipa, vorbeșşte-i din suflet. Iubirea este atât de puternică 
încât poate transforma totul — știu că vei fi surprinsă de 
dragostea pe care o vei primi de la fiica ta. Şi adu-ţi aminte 
că fiul tău este atent la tot ceea ce se întâmplă; și el trebuie 
să ştie că îl iubeşti. 

Ne-am luat rămas-bun. Luni de zile m-am rugat pentru 
Stefanie şi copiii ei; m-am rugat pentru ca iubirea să 
crească în familia lor. 

Rareori îmi amintesc fețele persoanelor și, aproximativ 
un an mai târziu, o femeie împreună cu o adolescentă a 
venit să se prezinte când mă aflam într-un mare magazin 
din Dublin. Erau Stefanie și fiica ei, Sam. Sam era o fată 
brunetă, frumoasă, înaltă şi zâmbitoare. Stefanie mi-a spus 
că procedase așa cum îi spusesem în acea zi și că îi ceruse 
ajutorul îngerului ei păzitor. Mi-a descris ce s-a întâmplat 
prima dată când a făcut prăjiturile care-i plăceau lui Sam. 
Când fiica ei a intrat în bucătărie, ea turnase deja glazura. 
Fiica ei a luat una şi, când a ieşit din bucătărie, Stefanie i-a 
spus „Ie iubesc“. Fata nu i-a dat niciun răspuns. 

Sam stătea lângă ea, în timp ce Stefanie îmi povestea și 
apoi a întrerupt-o, zicând: 

- Atunci eram o persoană îngrozitoare. Însă, într-o zi, 
când ne certam şi mama mi-a spus din nou că mă iubeşte, 
am izbucnit în lacrimi. În acea zi i-am spus mamei că nu 
am ştiut niciodată acest lucru. 

Sam ne-a zâmbit mie și lui Stefanie, spunându-i aces- 
teia: „Mamă, te iubesc“. A fost atât de frumos să citesc 
compasiunea pe chipul ei atunci când a rostit acele cuvinte! 
Stefanie a îmbrățişat-o şi i-a spus: „Și eu te iubesc“. 
Văzându-le plecând împăcate, am fost atât de fericită! 

Darul preţios al iubirii se află în fiecare dintre noi — și toți 
trebuie să învăţăm cum să lăsăm această iubire să crească 
astfel încât să le dăruim și celorlalți compasiunea noastră. 
Aceasta începe cu lucruri mărunte: un zâmbet, o vorbă 
bună, o îmbrăţișare. Iubirea necondiționată sălășluieşte în 
fiecare dintre noi și, dacă o lăsăm, ne va umple vieţile cu 
speranţă şi compasiune. 

Oamenii suprimă dragostea, iar lipsa acesteia se poate 
manifesta în mai multe feluri: prin plăcerea sau bucuria 
față de ghinionul cuiva, prin a vorbi de rău sau a răspândi 
zvonuri, prin a-i judeca sau a-i critica pe alţii sau prin a 
deveni nerăbdător şi frustrat cu cei din jurul tău. Poate 
că tu nu vrei să faci toate acestea, poate fi doar un obicei 
sau o reacţie la acţiunile celor de lângă tine. Încearcă să îţi 
recunoşti acest comportament, încearcă să recunoști atunci 
când nu reușești să-ți arăţi iubirea și compasiunea, pentru 
ca pe viitor să nu mai procedezi așa. 

Îngerul tău păzitor te iubește necondiționat și, dacă îl 
topi, te va ajuta să înveţi cum să iubeşti mai mult, atât pe 
tine, cât şi pe ceilalți. Cunoşti sentimentul de neliniște pe care 
il ai atunci când ai fost rău sau nedrept cu cineva? Acela 
este îngerul tău păzitor care te învaţă despre iubire. Învață 
A recunoşti şi să accepţi aceste sentimente, chiar dacă este 
neplăcut. Doar răspunzând acestor „ghionturi“ date de 
ingerii noştri păzitori putem învăţa să iubim mai mult. 

Nu uita: eşti iubit necondiționat; roagă-ți îngerul 
păzitor să te ajute să simţi iubirea pe care ţi-o oferă, să 
trezească iubirea din tine. Roagă-l să te ajute să vezi iubirea 
abundentă din oamenii care te înconjoară și formele în care 
se manifestă aceasta. 


CAPITOLUL 3 
Vei primi întotdeauna 
ajutorul de care ai nevoie 


În fiecare zi, văd cum îngerii îi ajută pe oameni să facă 
diverse lucruri, lucruri despre care credem că le facem 
singuri când, de fapt, îngerii sunt cei care ne ajută să le 
săvârşim. 

Într-o zi însorită, când mă plimbam prin parcul 
universității din apropierea casei mele, am văzut studenţii 
care învățau stând pe pietre vizavi de bibliotecă sau pe iarbă 
şi îngerii profesori care se aflau lângă unii dintre ei. 

Îngerii profesori par întotdeauna să ţină în mână un 
obiect - un simbol relevant pentru ceea ce predau. Uneori 
ei ţin o carte, un indicator sau o planșă pe care cuvintele se 
schimbă mereu. Odată am văzut un zidar ucenic și un înger 
profesor care ţinea o mistrie. Aceşti îngeri se comportă 
precum profesorii adevăraţi. 

De multe ori am văzut un înger profesor stând în fața 
unui student, cu o carte în mână. Cartea semăna cu cea a 
sludentului și părea să fie deschisă la aceeași pagină. Din 
vând în când, îngerul dădea pagina, iar eu zâmbeam ştiind 
ci are probleme cu studentul, care nu reușea să progreseze. 

Am văzut îngeri profesori care îşi ating ușor cu un deget 
elevul pe creștet, încercând să îi atragă atenția. De cele 
mai multe ori, reușesc, alteori, nu. Cu toate acestea, îngerii 
profesori nu renunță niciodată și nici nu-și pierd răbdarea. 
Am văzut îngeri profesori suflând spre cartea studentului, 
întorcând astfel pagina sau aruncând pe jos cărţile și 
pixurile cu ajutorul unei brize puternice. Acela este îngerul 
profesor care încearcă să-l facă pe student să fie atent la o 
anumită pagină sau la un anumit subiect sau care, pur și 
simplu, vrea să-l oprească din a mai visa cu ochii deschiși. 
Îngerii profesori muncesc mult pentru a le capta atenţia 
studenților. 

Întotdeauna am fost uimită de cât de puţini oameni au 
îngeri profesori. La urma urmei, tot ce trebuie să facă este 
să ceară ajutor îngerului lor păzitor, indiferent de ceea ce 
| învață, iar acesta va chema un înger profesor să i se alăture. 

La colegiu, știu că unul din zece studenţi are un înger 

profesor. Dintr-un anumit motiv, necunoscut mie, cei care 

studiază muzica par să le ceară îngerilor mai mult ajutor. 

Când trec prin zona în care ei aşteaptă să intre la orele de 

muzică individuale, văd mai mulți îngeri profesori — însă 

doar unul din cinci studenţi are lângă el un înger. Este 

păcat să nu profităm de această ocazie, dacă Dumnezeu 

ne-a dat îngeri profesori care să ne ajute. Indiferent dacă 

înveţi să gătești, să joci golf, să foloseşti calculatorul, să 

conduci, să vorbeşti o limbă străină, să ai răbdare cu copilul 

tău sau să meditezi, roagă-ți îngerul păzitor să-ți trimită un 

`y înger profesor. Nu te gândi la ce înger ar fi mai potrivit să te 

| ajute: unul oarecare sau unul profesor; îngerul tău păzitor 
va ști, aşa că cere-i ajutorul. 


© Sä nu crezi niciodată că nu 

meriţi ajutor. Toţi merităm să fim 3 

ajutați, iar îngerilor le place să ne ajute. 3) 
28 


Ingerii ne dau speranță 


Îngerii îmi spun că există un număr infinit de îngeri 
profesori și că nu ar trebui să ezităm în a le cere ajutorul. 
Dacă ceri să ai un înger profesor, acest lucru nu înseamnă 
că o altă persoană va rămâne fără îngerul ei. Îngerii 
profesori sunt extrem de mulți. Să nu simți niciodată că nu 
meriţi ajutor. Toţi merităm să fim ajutaţi, iar îngerilor le 
face plăcere să ne ajute. 

Indiferent de cât de banală este problema noastră, 
îngerii ne ajută întotdeauna. În orice situaţie te-ai afla, 
îngerul profesor te poate ajuta. Cunosc judecători şi medici 
chirurgi care au apelat la un înger profesor pentru a-i ajuta 
să-şi facă mai bine meseria. Ce minunat este să ştim că, 
indiferent de situaţia cu care avem de-a face, putem ruga 
intotdeauna un înger profesor să ne ajute să ne descurcăm 
mai bine. Nu trebuie să ne pierdem speranţa niciodată. 
Îngerii profesori ne insuflă mereu speranță. 

Îmi place să grădinăresc și am rugat un înger profesor 
să mă ajute atunci când lucrez în grădină. Îi cer ajutorul 
pentru orice lucru, indiferent de cât de neînsemnat este. 
Uneori îl rog să mă ajute să disting plantele de buruieni; 
alteori să ofer cea mai bună îngrijire unei anumite plante 
sau să învăţ mai multe despre târătoarele înfiorătoare care 
träiesc pe pământ, printre flori și tufișuri. Alteori îl rog să 
mă înveţe cum anume să fac un lucru fâră să mă doară prea 
mult după aceea. 

Megan, fiica mea cea mai mică, are cincisprezece ani. 
Cu puţin timp în urmă, a avut emoții deoarece urma să 
meargă pentru prima dată la discotecă, așa că i-am sugerat 
„a-i ceară unui înger profesor să o înveţe cum să se bucure 
de această experiență şi cum să se distreze. Când s-a 
intors acasă, mi-a spus că s-a distrat de minune și că toate 
neliniştile dispăruseră. Aștepta cu nerăbdare să se mai 
ducă o dată. Era clar că îngerul ei profesor se descurcase 
de minune. 

Este uşor să ceri un înger profesor - nu trebuie decât 
să-i spui îngerului tău păzitor că ai nevoie de ajutor, iar el îţi 
va trimite un înger profesor. Eu spun mereu că vorbesc cu 
îngerii la fel cum vorbesc şi cu prietenii mei şi asta pentru 
că ei sunt prietenii mei. Şi tu poţi face acelaşi lucru, fie în 
tăcere, fie cu voce tare. Important este să le ceri ajutorul. 

Odată ce ai cerut să ai un înger profesor care să te înveţe 
ceva, acesta te va ajuta să faci acel lucru oricând vei avea 
nevoie de-a lungul vieţii tale. 

De asemenea, poţi să-l rogi pe îngerul profesor să ajute 
pe altcineva. Trebuie doar să-i ceri îngerului tău păzitor un 
înger profesor care să ajute persoana în cauză. Mulţi părinți 
mi-au spus că i-au cerut unui înger profesor să-i ajute pe 
copiii lor să înveţe - este mai bine să procedaţi așa decât să 
vă supăraţi şi să vă îngrijoraţi. 

Dacă ai cerut deja să primești un înger profesor, atunci 
dă-ţi silința să-l asculți şi să fii atent la toate semnele pe 
care i le oferă. Dacă simți că trebuie să dai pagina cărții 
sau să cauţi o informaţie în alta, fă-o. Sau, dacă îţi vine vreo 
idee, noteaz-o. Ține minte, nu ai nimic de pierdut, ci doar 
de câştigat. Ajută-l pe îngerul profesor să te ajute. 

Cu toate acestea, îngerul profesor nu trebuie să facă 
lucrurile în locul tău. Trebuie să îţi aduci şi tu contribuţia. 
Dacă ai rugat un înger profesor să te ajute la examene, 
trebuie să și înveţi. Îngerul nu va învăţa în locul tău. El te 
poate face să crezi în tine, să nu te lași distras astfel încât 
să nu-ți pierzi puterea de concentrare și îți poate arăta ce 
anume să înveţi. 

Îmi aduc aminte că am trecut pe lângă nişte studenți 
care stăteau de vorbă în oraş. O tânără studentă pe care o 
observasem învățând cu câteva zile în urmă alături de un 
înger profesor mi-a atras atenţia. Acum, nu era prezent 
niciun înger profesor; în general, aceștia nu apar atunci 
când oamenii se relaxează şi se distrează. Deodată, l-am 

văzut pe îngerul ei profesor apărând și șoptindu-i la ureche. 
Am auzit-o spunând că trebuie să plece să înveţe şi, când 
am trecut pe lângă ei, am auzit cum prietenii încercau să 
o convingă să rămână. Continuându-mi drumul, m-am 
rugat ca ea să asculte de înger. Când am ajuns la colţ, am 
privit în urmă și am văzut-o pe tânără îndreptându-se în 
direcţia colegiului ei, neînsoțită de prieteni. Îl ascultase pe 
ingerul profesor şi îi urmase sfatul. 

Recent, am urmărit cum un băiețel de aproximativ șase 
ani juca fotbal împreună cu prietenii săi într-un spaţiu 
verde. FI era însoţit de un înger profesor. După modul în 
care ținea mingea, mi-am dat seama că se afla acolo ca să-l 
inveţe cum să joace fotbal. Băieţelul căzuse, iar prietenii 
săi erau atât de absorbiți de joc, încât nu îl observaseră. 
El îşi freca piciorul și îngerul profesor, care îl atingea 
cu mâna în același timp, îi şoptea la ureche că va fi bine 
şi că ar trebui să se ridice şi să încerce din nou. Îngerul 
profesor a împins uşor mingea lângă băiețel, ajutându-l să 
se ridice; în cele din urmă, alături de îngerul care îl încuraja 
permanent, copilul a reușit să se ridice. Am zâmbit pentru 
că era minunat să văd cu câtă hotărâre răspundea băieţelul 
incurajărilor îngerului. 

Apoi, ceilalți băieţi l-au strigat și l-au întrebat dacă se 
simţea bine şi au lovit din nou mingea în direcţia lui. Deși 
vedeam că încă îl durea piciorul, băieţelul a alergat hotărât 
“pre minge şi a lovit-o foarte tare. Îngerul profesor a lovit 
mingea în acelaşi timp. 

ltără cuvinte, l-am întrebat pe îngerul profesor dacă 
acest lucru nu se numeşte trișat. Mi-a zâmbit și mi-a spus 
cà nu a făcut decât să-i sporească băiețelului încrederea 
in forțele proprii şi că data viitoare va lovi singur mingea. 
Copilul a alergat după minge, încântat de lovitura pe care 
úv «aduse. Le arătase prietenilor săi că era un jucător la fel 
de bun ca ei. 

Îngerii ne pot învăța să facem orice - și, oricât de 
surprinzător ar părea - ei ne pot ajuta și fizic. De exemplu, 
atunci când grădinăresc, nu am alături doar îngeri profesori, 
ci și alți îngeri trimişi de îngerul meu păzitor, care mă ajută 
cu lucrurile fizice, care sunt greu de făcut. 

Văd tot timpul îngeri care ajută fizic oamenii. Recent, 
întorcându-mă de la o conferință şi mergând pe o stradă 
de lângă un canal din Amsterdam, am văzut cum doi îngeri 
frumoși ajutau un bărbat și o femeie care ieșeau din casă 
cu braţele pline de butaşi de arbori și arbuști. Bărbatul era 
îmbrăcat în haine de lucru uzate - purta un pulover găurit 
şi pantaloni zdrenţuiți în partea de jos. Un înger îl ajuta. 
Atunci când bărbatul își ștergea fruntea, şi îngerul care era 
cu el făcea la fel. Îngerul acesta părea să fie de sex masculin 
şi am zâmbit, deoarece şi el părea să poarte haine de lucru 
uzate. Când femeia a ridicat şi a împins arbuştii în dubă, 
îngerul care o însoțea i-a imitat mișcările. Această femeie 
ceruse, în mod clar, un înger care să o ajute cu munca fizică. 

În general, eu numesc „șomeri“ aceşti îngeri care ne 
ajută fizic atunci când îi rugăm. Văd atât de mulţi astfel 
de îngeri în jurul nostru! Aceștia sunt diferiți de îngerii 
păzitori sau profesori, dar sunt dispuși să ne ajute oricând. 
Văd atât de mulți încât spun mereu că sunt milioane de 
îngeri „șomeri“. Aceștia seamănă destul de mult între ei 
şi sunt de culoare albă; deşi, dacă mă uit mai atent, se 
deosebesc unul de celălalt. Îngerii „șomeri“ sunt foarte 
blânzi și iubitori, așa că să nu vă temeţi să le cereți să vă 
ajute fizic pe voi sau pe cineva drag vouă. Repet, tot ceea ce 
trebuie să faceți este să îl rugaţi pe îngerul vostru păzitor să 
lase un înger „șomer“ să vă ajute, iar acesta o va face. 

Din taxi, am fost martora unui asemenea drăguţ 
exemplu. Taxiul meu se oprise în apropierea unei intersecții 
şi, privind pe geam, am văzut trecând o doamnă în vârstă, 
ajutată de un tânăr. În picioare, în spatele doamnei se afla 

un înger mare și alb, care o ajuta să îşi menţină echilibrul. 
Femeia era foarte slabă și cocoșată, avea picioarele subțiri 
ca niște bețe de chibrit și mergea ciudat, dar era frumoasă. 
Făcea mari eforturi ca să meargă și, din această cauză, 
corpul îi tremura constant; îşi ridica picioarele ca un soldat 
care mărșăluia. Mi-am dat seama că era o femeie care și-a 
trăit viaţa din plin şi care, în ciuda defectelor fizice, se 
bucura de plimbare. 

Ei erau însoţiţi de un alt înger. Acesta se afla mereu în 
fața ei, așteptând să-i prindă piciorul și să-l ghideze spre 
pământ, în timp ce ea continua să meargă ciudat. Probabil 
că i-a cerut ajutorul îngerului păzitor, deoarece îngerii 
„şomeri“ nu ne pot ajuta din proprie iniţiativă - ei vin şi ne 
ajută doar când le cerem noi. 

Grija și dragostea îngerilor față de această doamnă în 
vârstă şi însoțitorul ei m-au făcut să zâmbesc și mai mult. 
Uneori îmi este greu să înțeleg de ce oamenii nu sunt mai 
conştienţi de îngerii din jurul lor ~ tânărul nu își dădea 
deloc seama de prezenţa îngerilor care îi ajutau. Știu că noi 
credem că facem totul singuri, dar nu este așa. Îngerii îmi 
dovedesc asta constant. Dacă îngerii nu ar fi fost acolo să-l 
ajute, nu cred că tânărul ar fi reușit să o sprijine pe doamnă 
uşa cum trebuia şi cred că aceasta ar fi căzut. 


Mai devreme, când mă îndreptam spre centrul orașului, 
am văzut, la distanță, o doamnă în vârstă pe partea cealaltă 
a drumului. Ea era însoţită de un înger, care o ajuta să 
čare sacoșa cu cumpărături. Acest înger, îmbrăcat în straie 
de culoare crem cu puțin auriu, mi-a vorbit şi mi-a spus 
«a această doamnă L-a rugat pe Dumnezeu să-i trimită 
un înger care să o ajute fizic în fiecare zi. Spunând aceste 

cuvinte, îngerul a întins cealaltă mână - cea liberă, care nu 
ținea sacoşa — și a masat umărul doamnei în vârstă, pentru 
ca aceasta să nu mai simtă durerea. 

- Sacoșa este foarte ușoară pentru ea, Lorna, mi-a spus 
el. Eu preiau aproape toată greutatea. 

Îngerul mi-a spus să mă uit la chipul ei. Mă aflam de 
cealaltă parte a drumului, dar vedeam clar că zâmbeşte. 

- Ştie că o ajuţi, nu-i așa? l-am întrebat. 

El a zâmbit şi mi-a confirmat, dând din cap. 

Există un înger care îi ajută uneori pe îngerii „şomeri“ 
atunci când avem nevoie de ajutor fizic - acesta este 
Îngerul Puterii. 

Într-o zi, eram în autobuz şi am văzut cum un tânăr în 
cârje se urca în autobuz. Doi îngeri „șomeri“ se aflau de-o 
parte şi de alta a lui, ajutându-l fizic. Abia le vedeam aripile; 
ei îl ajutau cu mare blândețe şi grijă. Când tânărul i-a plătit 
şoferului, potrivindu-și una din cârje sub braţ și cealaltă 
sprijinind-o de un scaun, L-am rugat pe Dumnezeu să-i 
trimită un înger special să-l ajute. În timp ce Îl rugam, a 
apărut un înger imens, cu un pronunțat aspect masculin 
şi o putere enormă. Acesta era Îngerul Puterii. El arată 
întotdeauna la fel. Este enorm, de o culoare transparentă, 
ca apa limpede, deşi uneori s-ar putea să zăreşti o dungă 
aurie, ca un fir de aur care îl traversează. Îngerul Puterii 
ajută oamenii într-un mod diferit de alţi îngeri. Este ca 
şi cum acest înger uimitor pătrunde parţial într-un corp 
omenesc, iar cele două trupuri devin parcă unul singur. 
Am privit cum Îngerul Puterii sprijinea corpul tânărului, 
când acesta plătea biletul. Era ca şi când cele două trupuri 
fuzionau, ca şi când Îngerul Puterii transmitea o forță puter- 
nică tânărului. 

În timp ce băiatul se chinuia să meargă în cârje pe 
culoar, în direcția scaunului meu, îngerul masiv se afla în 
spatele lui, fuzionând parţial cu el, iar ceilalţi doi îngeri se 

aflau în stânga şi în dreapta lui, sprijinindu-l în continuare. 
Apoi, când tânărul s-a așezat pe un loc, la câteva scaune 
distanţă față de mine, ajutat de cei doi îngeri, era ca şi cum 
stătea în braţele Îngerului Puterii, iar acesta îl ținea strâns. 

Îngerul Puterii s-a întors și, privindu-mă, mi-a spus: 

- Tânărul este mai puternic decât crezi, Lorna. Îi voi da 
curajul şi puterea de a lupta pentru a-și reveni complet. Îl 
voi ajuta până ce forța îi va reveni în picioare și va renunța 
la a mai folosi cârjele. 

Eram atât de încântată! I-am zâmbit îngerului și i-am 
mulţumit. Când autobuzul a ajuns la capătul liniei, toți 
s-au ridicat pentru a cobori, cu excepţia tânărului. Îngerul 
Puterii îi şoptea la ureche să aștepte și am văzut că acesta 
asculta de îngerul frumos. 

Altă dată, l-am văzut pe Îngerul Puterii ajutând un 
om care lucra în grădină. El încerca să scoată din pământ 
un copac tânăr, fără să-i strice rădăcina, pentru a-l putea 
replanta. Afânase deja o cantitate mare de pământ din 
jurul rădăcinilor și l-am văzut când se apleca spre baza 
trunchiului, pentru a-l scoate de acolo. Cu toate că era 
tânăr, era nevoie de multă muncă fizică pentru a scoate 
copacul din pământ. Îngerul Puterii îl ajuta. Îngerul se 
afla în spatele lui și se mișca odată cu trupul bărbatului, 
trăgându-l în spate cu o forță puternică. Lângă acesta, se 
mai aflau alți doi îngeri care îl încurajau, spunându-i să 
tragă, pentru că va reuşi. Și a reuşit — cu ajutorul îngerilor! 
Deodată, copacul tânăr a ieşit din pământ. Omul l-a aşezat, 
s-a şters pe frunte și şi-a frecat mâinile. Îngerul Puterii se 
ținea încă strâns de el, ca și când ar fi fost un singur trup. 
Era o imagine frumoasă. Bărbatul stătea acolo, foarte 
mândru de sine, ca și când ar fi reușit de unul singur și a 
strigat o femeie — presupun că pe soţia lui — care a ieşit din 
casă să vadă ce făcuse. 

Uneori, Îngerul Puterii este chemat atunci când cineva 
este epuizat și are nevoie de forța și curajul pentru a 
continua. Acum câţiva ani, am închiriat de la un prieten 
o casă în Spania pentru mine și fiicele mele și am mers în 
vacanță o săptămână. Într-o zi călduroasă, ne aflam afară, 
pe terasa unei cafenele, la o cafea, bucurându-ne de umbră 
şi privind lumea care trecea pe lângă noi. Ne aflam acolo 
de aproximativ jumătate de oră, când îngerii mi-au atras 
atenția asupra unui bărbat îmbrăcat în haine de lucru, 
care se îndrepta spre cafenea. Acesta a luat loc la masă și a 
comandat. 

Megan și Ruth mi-au sugerat să mergem să ne plimbăm, 
dar îngerii mi-au șoptit că ar trebui să rămân, ceea ce am 
și făcut, iar fetele au plecat, lăsându-mă singură. Îngerii 
mi-au spus că ar trebui să-mi mut scaunul, pentru a-l vedea 
mai bine pe bărbatul care sosise de câteva minute. 

L-am mutat şi l-am văzut pe bărbat cu mâinile împreu- 
nate și cu capul plecat. Vedeam Îngerii Rugăciunii în jurul 
lui și mi s-a dat voie să îi aud rugăciunea. „Doamne, Te 
rog, dă-mi puterea de a-mi continua munca. Sunt atât de 
obosit! Simt că nu mai pot continua.“ 

Chelnerul i-a întrerupt rugăciunea, punându-i în faţă o 
cafea. În acelaşi moment, Îngerul Puterii a apărut în spatele 
lui. M-am bucurat mult să văd că Dumnezeu i-a ascultat 
ruga atât de repede. M-am rugat și eu pentru el şi am cerut 
ca el să simtă și să vadă diferenţa. 

Îngerul Puterii era chiar în spatele lui. Masiv ca 
întotdeauna, era cam de zece ori mai mare decât bărbatul. 
Cele două trupuri erau parțial contopite și era ca şi când 
Îngerul Puterii inunda cu forță, dar, în același timp cu 
iubire și blândeţe, corpul bărbatului cu putere și vitalitate. 

El mi-a vorbit fără cuvinte. 

- Acest bărbat este extenuat. Se străduiește atât de mult 
să cultive pământul de unul singur și nu-și poate permite 

wi plătească pe cineva care să-l ajute. Trebuie să îşi întrețină 
„ţia și fiica, iar acest lucru îl îngrijorează foarte mult. Până 
vând va termina de băut cafeaua, se va simți mai puternic 
și mai energic. Va avea puterea fizică şi mentală pentru 
wşi continua munca. Dumnezeu a răspuns rugăciunilor 
voastre. 

Când bărbatul s-a ridicat și a plecat, eu mă aflam tot 
lu locul meu, aşteptându-le pe fete să se întoarcă. Felul în 
care mergea mi-a dat de înţeles că se schimbase și am spus 
o rugăciune de mulțumire. 

Atunci când eşti epuizat sau când simţi că nu mai poți 
face faţă fizic unei sarcini, îi poți cere ajutorul Îngerului 
Puterii. El este unul singur, dar pare că poate ajuta mai 
mulți oameni în același timp. Nu va sta cu tine, dar va veni 
şi te va ajuta dacă vei avea nevoie de forța lui. 

Am fost întrebată cum poate Îngerul Puterii să se afle în 
mai multe locuri deodată — nu am știut să răspund. În această 
privinţă, Îngerul Puterii seamănă cu Îngerul Speranței sau cu 
arhanghelii - este numai unul, dar poate fi în diverse locuri 
in același timp. 

Poţi, desigur, să-i ceri Îngerului Puterii să ajute pe 
altcineva. 

Îmi place mersul pe jos și, de câte ori am ocazia, ies să 
mă plimb. Într-o zi, în urmă cu câţiva ani, mă plimbam şi 
am trecut pe lângă o mică biserică protestantă de la capătul 
drumului. Câţiva oameni ieșeau pe ușa principală, iar alți 
câțiva traversau mai încet curtea, îndreptându-se spre 
porţile bisericii stând de vorbă. Ei erau însoţiţi de îngeri și, 
ca de fiecare dată, am văzut lumina îngerilor păzitori chiar 
in spatele lor. Nu eram foarte atentă, dar, deodată, un înger 
m-a strigat pe nume. Era Îngerul Hosus, unul dintre îngerii 
care mi-a fost alături încă din copilărie. 

- Opreşte-te şi mai priveşte o dată biserica, mi-a spus el 
ajungând lângă mine. 

Când m-am oprit şi m-am uitat spre biserică, am văzut 
un înger care ieșea pe ușă. Acest înger era foarte înalt şi 
avea un aspect feminin. Era zvelt, radios și translucid. 
Îngerul era mult mai înalt decât bolta şi uşa bisericii și era 
ca și când acestea nici nu ar fi existat pentru el. În schimb, 
am văzut un fel de replică a bisericii într-o lumină aurie, 
care era mult mai mare decât biserica în sine. Îngerul a ieșit 
pe ușa acestei biserici mai mari. Poate că sună ciudat, dar 
vedeam ambele biserici în același timp, însă cea aurie se 
potrivea mai bine cu înălțimea îngerului. 

Îngerul stătea în curtea din fața bisericii. Îmbrăcămintea 
ei părea să fie făcută din mici oglinzi. Deși lăţimile oglinzilor 
erau de dimensiuni diferite, fiecare avea o adâncime aparte. 
Hainele se mișcau atât de ușor, încât ai fi zis că în jurul ei adia 
o briză ușoară. Puteam să văd reversul unora dintre oglinzi. 
Era ca şi cum priveam într-o altă oglindă adâncă şi plină 
de viață. Culoarea hainelor îngerului dădea impresia unei 
oglinzi albe, care reflecta sclipiri argintii. Era atât de frumos! 

Ochii ca stelele străluceau glorios, dar nu aveau nicio 
culoare. Când s-a întors să privească în jur, puteam să o 
văd strălucind în toată splendoarea. Avea părul scurt şi 
argintiu, foarte dezordonat. Pe alocuri, părea că e zburlit. 

Cel mai mult m-au impresionat aripile ei. Avea niște aripi 
lungi, zvelte și enorme, care se mișcau constant, ca și când ar 
fi respirat aerul din jurul lor. La început, am crezut că sunt 
făcute din pene obișnuite, dar apoi îngerul s-a uitat în direcţia 
mea şi și-a întins puțin aripile, ca să le văd mai bine. Aripile 
lui semănau cu penele, dar erau făcute din fâşii delicate de 
oglindă. Punctul central al fiecărei „pene“ se rotea constant, 
reflectând lumina. „Penele“ erau de diferite mărimi. Unele 
erau lungi și înguste, altele erau lungi și înguste la un capăt şi 
apoi, la jumătate, se lăţeau și se rotunjeau. Când îngerul își 
mișca aripile, acestea străluceau orbitor. 


38 


Ingerii ne dau speranţă 


Apoi, am văzut un fascicul de lumină care părea să 
vină de deasupra copacilor aflați în micul spaţiu verde din 
stânga bisericii. Acesta a atins îngerul, care s-a ridicat spre 
cer. Când îngerul și fasciculul de lumină au ajuns deasupra 
bisericii, au dispărut. 

Am rămas pe loc, peste drum de biserică, privind, apoi 
m-am întors către Hosus, care rămăsese lângă mine în tot 
acest timp. 

- Hosus, cine este acel înger? am întrebat eu. 

Hosus mi-a zâmbit, dar nu mi-a răspuns. Când a 
dispărut, mi-a atins obrazul şi mi-a zis să mă bucur de 
plimbare și să zâmbesc. Am privit înapoi spre mica biserică 
şi mi-am dat seama că toți oamenii plecaseră. M-am 
îndepărtat întrebându-L pe Dumnezeu cine era acel înger, 
dar nici El nu mi-a dat niciun răspuns. 

Totuşi, cred că e un înger cu care mă voi întâlni din nou, 
un înger care a venit să mă ajute cu o problemă din viitorul 
meu. De multe ori am cunoscut îngeri în acest mod şi nu 
mi s-a spus cum anume mă vor ajuta; abia după mai mulți 
ani am aflat rolul lor. 

Poate că voi nu vedeţi îngeri, dar eu ştiu că Dumnezeu 
trimite îngeri speciali în viața anumitor oameni, în anumite 
momente, pentru a-i ajuta în situații deosebite. 

Îngerii sunt un semn al speranței. Există întotdeauna un 
înger care ne poate ajuta, indiferent de ceea ce se întâmplă 
în vieţile noastre. Tot ceea ce trebuie să facem este să cerem 
ajutor. Nu trebuie să știi de care înger ai nevoie; roagă-ți 
îngerul păzitor să îţi trimită unul, iar el ţi-l va trimite pe cel 
potrivit. Nu e minunat că există o mulțime de îngeri care 
ne pot ajuta? Mi se pare atât de trist şi de ciudat că mulți 
oameni nu le cer ajutorul! 


CAPITOLUL 4 


A fi părinte este cea mai importantă 
meserie din lume 


Îmi cresc singură copiii. Soţul meu Joe a murit după 
o boală îndelungată, lăsându-mă cu patru copii, cel mai 
mic dintre ei având doar patru ani şi eu știu cât de greu 
este să fii un părinte singur. De multe ori mă rog lui 
Dumnezeu să mă ajute să fiu cel mai bun părinte posibil 
pentru copiii mei, mai ales pentru cel mai mic, care are 
acum doar cincisprezece ani și susține examenele pentru 
liceu pentru prima dată. Chiar dacă le place să fie părinți, 
fiului meu Owen şi fiicei mele Ruth deja li se pare dificil. 
Sarcinile unui părinte nu iau sfârşit niciodată, indiferent 
de vârsta copiilor. 


Să fii părinte este cea mai importantă sarcină din lume. 
Pentru mine, a fi părinte este cel mai important rol din 
viaţa mea. Dumnezeu şi îngerii mi-au dat sarcina de a 
răspândi mesajul că toată lumea are un înger păzitor şi că 

toată lumea are un suflet; pentru a mă ajuta să fac acest 
lucru, Dumnezeu mi-a permis să văd fizic îngerii. Totuși, 
pentru mine, cel mai important rol, destinul vieţii mele 
este să fiu mama celor patru copii ai mei. Știu că mulţi 
oameni vor fi șocați să mă audă spunând acest lucru, dar 
Dumnezeu mi-a încredințat patru copii pe care trebuie să-i 
cresc, să-i protejez, să-i sprijin şi care vor fi întotdeauna pe 
primul loc. Permiteţi-mi să o spun din nou. A fi părinte 
este cea mai importantă meserie din lume. 

Nu este uşor să fii părinte. Este una dintre cele mai 
dificile sarcini care trebuie îndeplinite constant. Vei 
continua să fii părinte chiar și când propriii copii vor creşte 
şi vor deveni părinţi la rândul lor. 

Atunci când vorbesc despre importanţa de a fi părinte 
nu mă refer doar la părinții biologici. Includ în această 
categorie şi părinții adoptivi, asistenții maternali pe termen 
lung sau orice altă persoană care a fost solicitată să fie 
tutorele unui copil. Multe alte persoane îi ajută pe părinți 
să îşi crească copiii: prietenii, mătușile, unchii şi bunicii 
sunt foarte importanţi. Dar există o mare diferență între 
cei care ajută şi susțin un copil și tutore - cel care nu are 
cui încredința copilul dacă apare o situaţie dificilă. Atunci 
când Dumnezeu îți dăruiește un copil, trebuie să îţi asumi 
responsabilitatea pentru acesta. Dumnezeu te alege pe tine 
să fii cel mai bun îngrijitor al acelui copil. 

De multe ori mamele mi-au pus întrebări precum „Care 
este destinul meu?“ sau „Care este scopul vieţii mele?“ 
Uneori ele îmi adresează aceste întrebări ţinând un copil 
in brațe, pe genunchi. Inima mea plânge atunci când sunt 
intrebată aceste lucruri şi se umple de compasiune pentru 
acea mamă şi mă rog în tăcere: „Doamne, ea nu-și dă 
seama ce ţine în brațe? Propriul copil!“ 

Pentru orice mamă care îmi pune aceste întrebări, 
rispunsul meu este: „Uită-te la copiii tăi frumoși. Primul, 

cel mai important şi cel mai mare destin este de a fi mamă 
pentru copiii tăi. Să îți educi copiii astfel încât să devină 
membri buni, blânzi şi iubitori ai comunităţii, care să 
deosebească binele de rău. Îți modelezi copiii pentru a 
deveni viitori profesori, asistenţi medicali, medici şi lideri. 
Indiferent de slujba copilului tău - chiar şi cea mai sim- | 
plă - dacă l-ai educat bine, el va fi în stare să aducă o | 
contribuție importantă. Educându-ţi copiii, care sunt parte 
din viitor, modelezi viitorul omenirii“. 

Sunt atât de tristă când discut cu unii părinți care îmi 
spun: „Ei sunt doar copiii mei. Nu sunt parte din destinul 
meu. Viaţa mea trebuie să aibă un scop mai însemnat“. 

Mulţi părinţi cred despre copiii lor că sunt un obstacol 
în calea unei vieţi mai împlinite. Dar copiii vă scot în lume, 
vă fac mai conştienţi de lumea din jur şi, tocmai datorită 
faptului că sunteţi părinți, vă implicați mai mult şi învățați 
mai multe despre voi înşivă. Uneori, oamenii vorbesc de 
parcă individul are un singur destin sau scop în viaţă, dar, 
de fapt, toți avem multe scopuri în vieţile noastre și a fi 
părinte este cel mai important. 

Pe lângă calitatea de părinte, toți avem alte obligații; 
să fim buni vecini sau să ne câştigăm existența. Chemarea 
mea este să scriu aceste cărți şi să transmit toate mesajele 
pe care Dumnezeu şi îngerii mi le-au dat. Aceasta este 
o sarcină dificilă şi este important pentru mine să o 
îndeplinesc. Părinţii pot şi fac alte lucruri pentru a-și folosi 
talentele în viaţa de zi cu zi. Este important să-ţi foloseşti 
talentele şi darurile care ţi s-au dat în mare parte pentru 
că în acest fel dai un exemplu copiilor tăi despre cum să-și 
trăiască viaţa la maxim. 

M-am chinuit puţin să scriu acest capitol și am cerut 
ajutor Îngerului Mihail. Îngerul Mihail este unul dintre 
îngerii care a făcut parte din viața mea încă din copilărie. 
Prima dată l-am văzut când aveam aproximativ cinci ani. 

Arăta ca şi ceilalți îngeri, dar avea ceva diferit, strălucea 
mai puternic decât restul și era ca un lider, o forţă puternic 
masculină. Încă de când l-am văzut prima dată, am simţit 
că este pregătit să mă protejeze ca un scut şi de atunci a tot 
apărut şi, treptat, am devenit prieteni. Mi-a spus că numele 
lui este Mihail. Mulţi ani mai târziu mi-a dezvălui că este 
Arhanghelul Mihail. 


j Copilul tău te-a ales să-i fii părinte. g} 


Am încercat să găsesc o cale de a explica importanța 
menirii de-a fi părinte. Îngerul Mihail mi-a spus să vă 
amintesc faptul că ați fost aleși de copiii voştri pentru a le 
fi părinţi, tot așa cum Isus a ales-o pe Sfânta Maria să-i fie 
mamă și pe Iosif să-i fie tată pe acest pământ. 

Copilul tău te-a ales pe tine. 

Oricât de greu i-ar fi să crezi, copilul tău - când încă 
era spirit în Rai, înainte de a fi conceput - te-a ales pe tine 
să-i fii părinte. Te-a ales pe tine, știind totul despre tine, 
cu bune și rele. Chiar știind că s-ar putea să nu fii cel mai 
bun tată sau cea mai bună mamă, te-a ales pe tine dintre 
toți ceilalți. Nu pot explica de ce spiritele nenăscute îşi aleg 
un anume părinte - de ce copiii noștri ne-au ales pe mine 
şi pe Joe? 

De asemenea, copiii îşi aleg şi părinţii adoptivi. Uneori, 
un spirit va alege mai mult de doi părinţi, știind că părintele 
ar putea muri sau că nu îl va putea crește. 

La o sesiune de autografe din Belfast, un cuplu tânăr de 
până în treizeci de ani a venit la mine. Erau mulți îngeri 
in jurul lor, dar lumina îngerului lor păzitor nu era încă 
«deschisă. Soţul, vizibil emoţionat, a izbucnit: 

- Încercăm să adoptăm, deoarece nu putem avea copii. 

Spunând aceasta, soţia lui a început să plângă. Un înger 
Irumos din dreapta ei s-a aplecat spre ea, îmbrăţișând-o în 

tot acest timp. Soțul a încercat să o consoleze. Mi-a cerut 
să mă rog pentru aprobarea actelor de adopţie. Tânăra mi-a 
apucat mâinile şi a spus: 

- Lorna, te rog, cere-l lui Dumnezeu să ne dea un copil. 
Vrem o familie. Vom fi părinți foarte buni — cei mai buni. 

Soțul era de acord cu tot ce spunea ea. 

- Mă voi ruga şi Îi voi cere, le-am promis. Rugaţi-vă 
îngerilor păzitori ai celor implicaţi în procesul de adopție, 
pentru a vă ajuta să primiţi copilul. 

- Nu ne pasă câţi ani are sau ce naționalitate are, dacă 
e băiat sau fată - vrem un copil al nostru - care să fie al 
nostru, mi-a spus bărbatul. 

I-am binecuvântat și m-am rugat pentru ei. 

I-am urmărit cum se îndepărtau de masa la care dădeam 
autografe, ţinându-se de mijloc. Lumina îngerului păzitor 
din spatele lor s-a deschis, acoperindu-mi vederea pentru 
un moment, iar din spate am văzut doi frumoși îngeri 
păzitori, mai înalți decât soțul şi soția, strălucind ca aurul. 
Ambii îngeri păzitori aveau un aspect masculin. Păreau 
să poarte mantii din aur cu pliuri perfecte. Aveau aripile 
strânse şi nu mi le-au arătat complet. Când cei doi se 
îndepărtau, ţinându-se de mână și escortaţi de îngerii lor, 
mi s-a spus că deja copilul îi alesese și îi aștepta. 

Atunci când întâlnesc oameni cu probleme de fertilitate, 

| le spun întotdeauna să nu renunţe. Infertilitatea nu înseam- 
nă că un suflet nu te-a ales pentru a-i fi mamă sau tată. 
Ascultă-l pe îngerul tău păzitor și vezi ce te sfătuieşte. 
Recent, am întâlnit o mamă în Kilkenny, care mi-a spus 
că ea și soțul ei au decis să adopte un copil din România. 
Au venit în România cu gândul că vor primi un copil sub 
vârsta de șase luni. La orfelinat, directoarea i-a condus spre 
o curte unde erau copii cu vârste cuprinse între trei și cinci 
ani, care se jucau și a încercat să le dea unul din aceşti copii. 

Cuplul a protestat, spunând că vor un bebeluș, dar ea a 
ridicat din umeri spunând: 

- Nu avem bebeluşi, ci doar aceşti copii. 

Situaţia a continuat o vreme, părinţii adoptivi devenind 
tot mai supăraţi. Le-au fost prezentați mai mulți copii. 

Cu coada ochiului, viitoarea mamă a privit o fetiță 
neglijată, care stătea singură lângă leagăn și plângea. 
S-a simțit atrasă de acest copil. Părinţii nu luaseră în 
considerare ideea de a adopta un copil de trei ani, darămite 
un copil care suferise traume mentale şi emoţionale și care 
nu s-ar fi integrat perfect în această lume. Totuşi, spre 
surprinderea lor, l-au ales pe acest copil speriat de trei ani, 
care se temea și de o îmbrăţișare și care tipa tot timpul. 

Acest mic suflet îi alesese pe ei ca părinţi dinainte de a se 
fi născut, iar ei L-au ascultat pe Dumnezeu și pe îngerul lor 
păzitor şi au recunoscut-o. Când mama ei mi-a spus acest 
lucru, copilul era deja în Irlanda de câţiva ani. Încă avea 
probleme și nevoi speciale, dar, cu dragostea și răbdarea 
părinților, ea era acum capabilă să își exprime afecțiunea. 

Îngerii care erau cu mine mi-au șoptit în ureche să o 
întreb pe mamă dacă ar face din nou aceeași alegere. Ea s-a 
uitat la mine surprinsă și s-a gândit bine înainte de a-mi 
răspunde: 

- Nu pot să-mi imaginez viața fără ea. Viaţa nu e ușoară 
acum şi nu va fi niciodată deoarece va avea mereu nevoie 
de ajutorul nostru. Dar o iubim, este fiica noastră și sperăm 
că va deveni un adult bun și iubitor. 


Cu ani în urmă, când Ruth era doar un copil, Ingerul 
Mihail mi-a spus că voi scrie o carte despre Dumnezeu și 
îngeri. Când am obiectat că nu pot citi şi scrie corect, mi-a 

spus că voi primi ajutor şi, câțiva ani mai târziu, după ce 
soțul meu a murit, acel ajutor s-a dovedit a fi prietena şi 
agenta mea, Jean. După câţiva ani, în Johnstown, Îngerul 
Mihail mi-a spus că Jean nu era acolo doar pentru a 
mă ajuta să transmit lumii mesajul lui Dumnezeu și al 
îngerilor, ci şi pentru că va juca un rol important în viața 
fiicei mele, Megan. Jean trebuia să o ajute pe Megan să-și 
descopere talentele şi scopul ei în lume. A fost minunat 
să văd cum au trecut acei nouă ani în care Jean a fost în 
viața lui Megan. Megan avea șase ani când s-au întâlnit 
pentru prima oară. Fraţii şi sora ei joacă, desigur, un 
rol important, dar rolul lui Jean era complet diferit. Jean - o 
persoană bine educată şi care a călătorit mult - a putut 
să-i deschidă ochii lui Megan spre unele lucruri într-un 
mod în care eu nu puteam (Megan o numeşte pe Jean 
„0 enciclopedie!“); fiind o prietenă deosebită, a avut o 
influență puternică asupra ei. 

De-a lungul vieţii copiilor mei, pot vedea influența 
şi ajutorul pe care le-au adus diferiți adulți. De exemplu, 
fiul meu cel mare, Christopher, beneficiază enorm de 
prietenia şi sprijinul tatălui unui prieten de-al său. Acest 
om s-a arătat interesat de Cristopher în mod special, 
într-un moment în care tatăl său, Joe, era bolnav. Acesta 
l-a ajutat pe Christopher să îşi recunoască talentele și să 
decidă că va studia ingineria. Îi voi fi mereu recunoscătoare 
acestui bărbat, dar şi altor adulți care mi-au ajutat copiii, 
pentru ajutorul şi sprijinul lor. Așa cum am spus de multe 
ori, nu pot face totul de una singură, la fel cum nu poate 
niciun părinte. 

Îngerii aduc adulți în viaţa copiilor. Câteodată pentru 
o perioadă scurtă - un cuvânt de încurajare - şi câteodată 
pentru o perioadă mai lungă. Îngerii îmi spun că fiecare 
adult trebuie să aibă un rol pentru tinerii din jurul lor. 
Părinţii trebuie să aibă cel mai important rol, dar, pentru a 

«reşte copiii aşa cum trebuie, îngerii îmi spun că au nevoie 
de prietenie, atenţie şi sprijin din partea adulţilor, alţii în 
afară de părinţii lor. 

Am fost zilele trecute la grajdurile unde Megan face 
echitație. Una dintre femeile de acolo era însărcinată. Era 
inconjurată de îngeri — alţii în afară de îngerul ei păzitor — 
«are dansau în jurul ei plini de bucurie, foarte entuziasmați 
de faptul că acest bebeluș urma să se nască în aproximativ o 
lună. Pentru un moment, am văzut copilul din ea și mi s-a 
arătat dragostea pe care o avea față de mama lui; bucuria pe 
care o simtea pentru felul în care mama îl proteja. 

Câteodată, atunci când mi se arată bebelușul din burta 
mamei, îngerii din jurul ei îmi spun că acest copil nu va 
rămâne. Când un înger îmi spune acest lucru, înțeleg că se 
va produce un avort. În ciuda acestui fapt, îngerii îmi arată 
cum se revarsă dragostea acestui bebeluș spre mama pe 
care și-a ales-o. Sufletul şi-a ales mama și tatăl, chiar dacă 
ştia că nu se va naște. I-am întrebat pe Dumnezeu și pe 
îngeri de ce o mamă nu poate duce sarcina până la capăt. 
Nu mi-au răspuns pe deplin. Mi-au spus că, în principal, 
are legătură cu traseul vieţii acelui suflet, cât de scurt este, 
mai degrabă decât cu cel al părinţilor. Dar sufletul acestui 
copil își iubește atât de mult părinţii încât stă în preajma 
lor și după moarte, pentru a-i ajuta să-și aline durerea 
pricinuită de pierderea lor. Acest mic suflet își iubeste atât 
de mult părinţii încât este acolo pentru ei atunci când au 
nevoie. Desigur, bebelușul s-a dus în Rai și este fericit, dar 
pe cât de greu ar fi de înțeles, el poate fi, în același timp, şi 
cu părinţii săi, şi în Rai. 

Același lucru este adevărat în cazul fiecărui copil 
avortat. 

Recent, la o ședință de autografe, o tânără mi-a povestit 
despre un avort pe care îl făcuse în urmă cu câţiva ani. 
Cât stătea în fața mea plângând, mi s-a arătat spiritul 

unui băieţel care stătea în poala ei. Expresia dragostei de 
pe faţa băiețelului era emoţionantă. Am văzut dragostea 
necondiționată pentru mama lui. A ales-o știind că ea va 
face un avort. 

Întâlnesc o mulțime de oameni care mă întreabă des 
cum pot fi niște părinți mai buni. Mulţi bărbaţi îmi spun 
că ei cred că nu sunt taţi buni. Un bărbat de aproximativ 
treizeci de ani a venit la mine când eram într-un hotel în 
Londra și mi-a cerut să-i acord puţin timp. Îngerii mi-au 
șoptit la ureche să-i acord câteva minute, așadar, m-am 
uitat în jur și am sugerat să stăm la o masă liniștită de lângă 
fereastră. Mi-a spus că nu crede că este un tată bun și că, 
din această cauză, era îngrijorat şi stresat. 

- Am o fată de șapte ani și un băiat de zece ani, mi-a 
spus. Îmi tratez fiul ca pe un prost, chiar dacă ştiu că, 
probabil, nu este aşa. Îl ponegresc și fac exact cum făcea 
tatăl meu cu mine: tatăl meu mă compara cu fiii prietenilor 
lui. Mă simt prost făcând asta, dar nu mă pot abţine. 

Mi-a povestit că atunci când venea de la serviciu, 
mergea să vorbească cu fiul lui care își făcea temele și 
se uita prin cărțile lui cu exerciţii, scoțând în evidenţă 
greşelile de ortografie sau îi cerea să citească cu voce tare, 
după care își pierdea răbdarea deoarece nu citea destul de 
repede sau că făcea greşeli de pronunție. 

- Tatăl meu făcea exact la fel cu mine, îmi găsea mereu 
greşeli. M-a transformat într-o epavă emoțională şi acum 
fac acelaşi lucru cu fiul meu. 

Avea lacrimi în ochi, pe care încerca să le ascundă cu 
mâinile. 

- Cum pot să schimb asta, Lorna? 

- Ţine minte, i-am spus, tatăl tău s-a străduit cât a 
putut. Nu era perfect. Niciun tată nu este și făcea ce putea 
el mai bine. Însă tu recunoşti că metoda lui nu era cea mai 
bună, că făcea greșeli și că tu vrei să procedezi mai bine şi 


pentru 


fii mai 
te, el este 
nci când 
făcut bine. 
Şi, cel mai 


ceva. În acest 
şi problemele 


şi nu le va fi frică să vin 
Bărbatul stătea şi îşi ştergea ochii. 
- Vei avea o relație superbă cu copiii tăi, am continuat 
cu, chiar şi când vor fi adulţi, iar tu bunic. 
Bărbatul mi-a zâmbit. 
- Îmi pare rău că sunt atât de emoționat, mi-a spus el. 
N-am mai plâns în public până acum. 
I-am zâmbit și i-am spus să nu își facă griji, pentru că 
acest lucru se întâmplă des în preajma mea. 
- Ţine minte doar, am zis aplecându-mă spre el pentru 
a-l binecuvânta, cere-i ajutor îngerului tău păzitor ca să 


devii un tată minunat şi cere-le ajutor și îngerilor păzitori 


ai copiilor tăi. 

Mulţi părinți au devenit conştienţi că și ei, și copiii 
lor au un înger păzitor care nu îi părăsește nicio secundă 
şi că pot cere îngerului lor păzitor să îi roage pe îngerii 
păzitori ai copiilor să le ajute copiii. Multe mame îmi spun 

unui băiețel care stătea în poala ei. Expresia dragostei d 
pe faţa băiețelului era emoţionantă. Am văzut dragoste 
necondiționată pentru mama lui. A ales-o ştiind că ea v 
face un avort. 

Întâlnesc o mulțime de oameni care mă întreabă de 
cum pot fi niște părinți mai buni. Mulţi bărbaţi îmi spun 
că ei cred că nu sunt taţi buni. Un bărbat de aproximativ 
treizeci de ani a venit la mine când eram într-un hotel în 
Londra şi mi-a cerut să-i acord puţin timp. Îngerii mi-au 
şoptit la ureche să-i acord câteva minute, așadar, m-am 
uitat în jur și am sugerat să stăm la o masă liniştită de lângă 
fereastră. Mi-a spus că nu crede că este un tată bun și că, 
din această cauză, era îngrijorat şi stresat. 

- Am o fată de șapte ani şi un băiat de zece ani, mi-a 
spus. Îmi tratez fiul ca pe un prost, chiar dacă ştiu că, 
probabil, nu este aşa. Îl ponegresc și fac exact cum făcea 
tatăl meu cu mine: tatăl meu mă compara cu fiii prietenilor 
lui. Mă simt prost făcând asta, dar nu mă pot abţine. 

Mi-a povestit că atunci când venea de la serviciu, 
mergea să vorbească cu fiul lui care își făcea temele și 
se uita prin cărțile lui cu exerciţii, scoțând în evidență 
greşelile de ortografie sau îi cerea să citească cu voce tare, 
după care îşi pierdea răbdarea deoarece nu citea destul de 
repede sau că făcea greşeli de pronunție. 

- Tatăl meu făcea exact la fel cu mine, îmi găsea mereu 
greşeli. M-a transformat într-o epavă emoțională şi acum 
fac acelaşi lucru cu fiul meu. 

Avea lacrimi în ochi, pe care încerca să le ascundă cu 
mâinile. 

- Cum pot să schimb asta, Lorna? 

- Ţine minte, i-am spus, tatăl tău s-a străduit cât a 
putut. Nu era perfect. Niciun tată nu este și făcea ce putea 
el mai bine. Însă tu recunoşti că metoda lui nu era cea mai 
bună, că făcea greșeli și că tu vrei să procedezi mai bine și 

ua te face deja un tată mai bun - chiar dacă tu nu crezi. 
Lere-i îngerului tău păzitor să te ajute să te împrieteneşti 
vu fiul tău. Fiul tău te iubeşte, iar tu îl iubești și pe el, şi pe 
luca ta. 

Rostind aceste cuvinte, lumina îngerului păzitor s-a 
Weschis pentru un moment şi l-a îmbrățișat. Îngerul lui 
păzitor vorbea cu mine fără cuvinte, într-un mod plin de 
„ompasiune şi iubire, spunându-mi să îl încurajez, pentru 
vă deja era un tată bun. 

- Cere-i îngerului tău păzitor să te ajute să fii mai 
rabdător cu fiul tău, am continuat eu. Ţine minte, el este 
doar un copil și are foarte multe de învăţat. Atunci când 
ii verifici temele, caută lucrurile pe care le-a făcut bine. 
Arată-i fiului tău că ești foarte mândru de el. Și, cel mai 
important lucru, petrece mai mult timp jucându-te cu fiul 
şi fiica ta și ascultă-i atent atunci când îţi spun ceva. În acest 
fel, pe măsură ce cresc, îţi vor împărtăşi grijile şi problemele 
şi nu le va fi frică să vină la tine să ți le povestească. 

Bărbatul stătea şi își ștergea ochii. 

- Vei avea o relaţie superbă cu copiii tăi, am continuat 
eu, chiar şi când vor fi adulți, iar tu bunic. 

Bărbatul mi-a zâmbit. 

- Îmi pare rău că sunt atât de emoţionat, mi-a spus el. 
N-am mai plâns în public până acum. 

I-am zâmbit şi i-am spus să nu își facă griji, pentru că 
acest lucru se întâmplă des în preajma mea. 

- Ține minte doar, am zis aplecându-mă spre el pentru 
a-l binecuvânta, cere-i ajutor îngerului tău păzitor ca să 
devii un tată minunat şi cere-le ajutor şi îngerilor păzitori 
ai copiilor tăi. 

Mulţi părinţi au devenit conştienţi că și ei, şi copiii 
lor au un înger păzitor care nu îi părăsește nicio secundă 
şi că pot cere îngerului lor păzitor să îi roage pe îngerii 
păzitori ai copiilor să le ajute copiii. Multe mame îmi spun 

că, atunci când pleacă la şcoală dimineaţă, le reamintesc 
copiilor faptul că au un înger păzitor. De asemenea, îmi 
spun că le cer îngerilor păzitori ai copiilor să aibă grijă de 
ei la școală și să-i ajute la lucru sau la joacă. 

Multe mame și mulţi taţi mi-au spus că, știind de 
existența îngerilor păzitori, ai lor și ai copiilor, au devenit 
părinți mai buni; ştiind că există îngeri care te ajută, viața 
le-a fost mai ușoară și au fost ghidaţi pentru a deveni mai 
buni. 

Ei îmi spun că atunci când sunt stresaţi sau iritați devin 
conștienți de îndemnurile îngerului păzitor, să fie răbdă- 
tori — și simt cum se relaxează și devin mai iubitori, iar casa 
lor mai plină de bucurie. 

Ştiu din experiența personală că a fi părinte nu este 
ușor. De fapt, din când în când este extrem de stresant, dar 
ține minte, a fi părinte este cea mai importantă meserie din 
lume. 


CAPPIOLUL 5 


Rugăciunea poate face minuni 


Rugăciunea este o forță puternică, pe care o subestimăm 
atât de mult. Dacă am lăsa-o, rugăciunea ar face minuni. 
Dacă ţi-ai da seama cât de puternică este rugăciunea, nu 
te-ai simţi niciodată deznădăjduit. 

Poate crezi că nu te rogi foarte mult. Poate crezi că nu 
te rogi deloc. Dar o rugăciune poate fi un gând rapid care 
îţi trece prin minte, un cuvânt sau un strigăt de ajutor către 
Dumnezeu. Chiar și ceea ce am numi înjurătură poate fi, 
uneori, o rugăciune — dacă vine din suflet. 

Eu vorbesc şi îi rog pe îngeri să ne ajute; le cer să 
intervină, dar nu mă rog lor. Eu mă rog numai lui Dumnezeu. 
Rugăciunea este comunicarea directă cu Dumnezeu. 

Nimeni nu se roagă singur niciodată. Atunci când te 
rogi lui Dumnezeu, lângă tine se află o mulţime de îngeri ai 
rugăciunii care, la rândul lor, se roagă cu tine, indiferent de 
credinţele tale religioase sau de modul în care te comporti. 
Ei îți intensifică rugăciunea, intervenind în numele tău 
și implorându-L pe Dumnezeu să ţi-o asculte. De fiecare 
dată când te rogi, chiar și atunci când spui un singur 
cuvânt, îngerii rugăciunii transmit rugăciunile tale spre cer 

cu o viteză extraordinară, asemenea unei ape curgătoare şi 
nesfârșite. 

Îmi este greu să descriu îngerii rugăciunii mai ales că, în 
general, îi văd ca pe o mare de sute de mii de îngeri, într-un 
fluviu de lumină. Ei sunt o lumină care se mișcă în mod 
constant, ca apa unei cascade, doar că, în cazul lor, această 
apă plutește înspre cer. Rareori mi se întâmplă să-i văd pe 
aceşti îngeri stând pe loc, dar odată am văzut unul, așa că 
permiteți-mi să îl descriu. Îngerii rugăciunii sunt foarte 
înalți, mult mai înalți decât orice persoană şi au aripi lungi 
şi subțiri, care par că se mişcă încontinuu. Nu par să fie 
nici de sex masculin, nici de sex feminin, dar sunt înconju- 
rați de o lumină strălucitoare ca a soarelui. Ei poartă haine 
albe și largi. Uneori, atunci când se mișcă, zăresc o altă 
culoare, dar numai foarte puţin. Îngerii rugăciunii sunt 
foarte frumoşi. 

Știu că pare greu de crezut că văd sute de mii de 
îngeri ai rugăciunii care curg ca un râu spre cer, ducând 
rugăciunile unei persoane la tronul lui Dumnezeu și 
prezentându-I-le. Însă acestea sunt lucrurile care mi 
se arată; este ca și când îngerii rugăciunii aduc fiecare 
parte din rugăciune — fiecare silabă rostită - în cer. Când 
persoana nu se mai roagă, „fluxul“ se oprește, dar, de 
îndată ce rugăciunea este reluată, sutele de mii de îngeri 
îşi reiau misiunea. 

Uneori, oamenii mă întreabă cum să se roage. Permite- 
ți-mi să încep prin a vă spune cum am învăţat eu să mă 
rog, când eram copil. Când aveam aproximativ patru ani, 
un înger deosebit m-a învățat cum să mă rog. Acesta era 
Îngerul Amin, deși multă vreme l-am numit „îngerul 
deosebit al rugăciunii“. 

Îngerul Amin venea și stătea în pat cu mine și mă învăţa 
cum să mă rog. El stătea ca o adolescentă, cu picioarele 
încrucişate, acoperite complet de o fustă. Mi se părea că 

Îngerul Amin semăna cu o femeie frumoasă şi tânără, cu 
părul lung şi ondulat, de culoarea mierii. Îmi tunsesem 
buclele cu puţin timp înainte de a-l întâlni prima dată, așa 
că părul ei m-a impresionat în mod special. Avea hainele 
dintr-un material crem brodat, ca o mătase fină. Mătasea 
avea brodate niște modele, dar nici până azi nu ştiu ce 
reprezentau. Rochia era strânsă pe talie, dar partea de jos, 
care atârna până la glezne, era lejeră. Mânecile erau lungi 
şi largi. 

Îngerul Amin nu a venit niciodată când mai era cineva 
în dormitorul pe care îl împărțeam cu sora mea Emer, cu 
doi ani mai mare decât mine. De cele mai multe ori, venea 
când eram în pat, pregătită să dorm, dar uneori apărea în 
timpul zilei, când mă jucam singură în cameră. 

Ea îmi lua mâna și mă ghida să fac semnul crucii. Ea îmi 
arăta un simbol creştin, deoarece fusesem botezată catolic. 
Dacă m-aş fi născut într-o familie cu altă tradiţie religioasă, 
m-ar fi învăţat ceea ce era important pentru acea tradiţie. 

M-a învăţat să mă rog lui Dumnezeu folosind cuvinte 
obișnuite și cum să spun anumite rugăciuni formale 
precum Ave Maria şi Tatăl nostru. Desigur, pe acestea 
aveam să le învăţ mai târziu, la școală. 

Uneori, îmi spunea să închid ochii, alteori, să mă uit la 
ea. M-a învăţat nişte rugăciuni speciale, pe care m-a rugat să 
nu le mai zic nimănui. Este foarte ciudat, dar mi se pare că, 
atunci când am crescut, am uitat aceste rugăciuni ~ știu 
că Îngerul Amin le-a ascuns de mine. 

Îngerul Amin m-a învăţat un anumit fel de rugăciune 
meditativă, în care mă rog cu trup şi suflet. Aceasta este o 
rugăciune foarte intensă și profundă și, încă de când eram 
copil, am rostit-o pentru o vreme, în fiecare zi. Atunci când 
mă rog în acest fel, uneori doar câteva minute, alteori mai 
mult, timpul nu mai contează, iar eu simt o bucurie imensă. 

De asemenea, Îngerul Amin m-a învățat cum să am 
rugăciunea tot timpul în suflet, chiar și atunci când fac 
altceva. Și acum, când scriu această carte, mă rog pentru 
ceea ce am fost rugată să mă rog. Este cam greu să explic 
cum anume pot să le fac pe amândouă în acelaşi timp, dar 
reuşesc. 

Îngerul Amin mi-a transmis cele mai multe învățături 
când eu aveam între patru şi şase ani. Atunci mă vizita în 
mod regulat. Acum vine la mine doar o dată pe lună. Îmi 
face plăcere când mă rog împreună cu Îngerul Amin. Când 
mă ia de mână simt că mă liniștesc și, când ne rugăm, 
cuvintele sunt atât de lungi și de domoale! Nu știu exact 
motivul pentru care vine, dar cred că o face pentru a-mi 
intensifica rugăciunile. Atunci când ne rugăm împreună, 
îmi reamintesc acele rugăciuni speciale pe care mi le-a spus 
când eram mică. Cu toate acestea, în dimineaţa următoare, 
nu-mi mai aduc aminte nici măcar un cuvânt. 

Îngerul Amin are un rol foarte important, acela de a 
ajuta lumea să se roage, indiferent de convingerile sau 
de religia fiecăruia. Cuvântul „Amin“ este ca începutul și 
sfârșitul oricărei rugăciuni. Este foarte important. Încearcă 
să spui „Amin“ atunci când termini de zis rugăciunea. O 
va face să fie mai puternică. De aceea Dumnezeu l-a pus la 
sfârșit. Dar nu te îngrijora dacă uiţi să spui „Amin“. Îngerii 
rugăciunii îl vor rosti pentru tine. 

Știu că toți putem învăța cum să ne rugăm şi, dacă o 
rogi, ea te va ajuta. Poţi să zici doar „Îngere Amin, te rog 
învață-mă cum să spun rugăciuni“. 

Încearcă să te obișnuieşti să spui o rugăciune, oricât ar 
fi de scurtă. Poţi să te rogi chiar şi când priveşti pe fereastră 
de lângă chiuveta din bucătărie sau când te plimbi. Poţi să 
te rogi pentru orice: pentru un lucru care te îngrijorează, 
pentru ceva ce ai auzit sau văzut la știri sau poţi să spui 
o rugăciune de mulțumire. Găseşte-ţi în fiecare zi un 

moment în care să te rogi, știind că îngerii rugăciunii îți 
vor fi alături. 

Poate fi o rugăciune simplă și scurtă: „Doamne, aju- 
tă-mă. Amin“. 

Vei fi uimit de diferenţa pe care o poate face simpla 
rostire a unei mici rugăciuni. În timp, dacă vei continua 
să te rogi zilnic — chiar dacă nu pentru mult timp - te vei 
simţi atât de liniștit! Atunci când te rogi, încearcă să fii 
conștient de faptul că ai un suflet, că ești mai mult decât 
carne și sânge. Roagă-L pe Dumnezeu să te ajute să fii mai 
apropiat de sufletul tău, astfel încât corpul şi sufletul să se 
unească în rugăciune. Cu cât te vei ruga mai mult, cu atât 
te vei simţi mai înălțat, mai spiritual. Știu că, dacă vei simţi 
această legătură dintre tine și sufletul tău, chiar și pentru o 
secundă, vei fi foarte fericit. 

Unii oameni preferă să se roage rostind rugăciuni 
formale, ca Tatăl nostru, dar te poţi ruga doar vorbind 
cu Dumnezeu ca şi cu un prieten căruia îi ceri ajutorul. 
Uneori simțim că nu găsim cuvintele potrivite pentru a ne 
ruga sau că nu sunt destul de bune. Indiferent ce cuvinte ai 
folosi, sunt bune, iar îngerii rugăciunii le vor întări. Poți să 
te rogi pentru orice. 

Din când în când, îngerii îmi permit să aud pe cineva 
care se roagă: o mamă care spune rapid o rugăciune într-o 
biserică, în timp ce copiii ei aleargă pe afară, pentru ca ei să 
poată dormi la noapte. Un tânăr în staţia de autobuz, care 
se roagă să vină autobuzul mai repede. Este minunat să văd 
că oamenii se roagă pentru lucrurile mărunte din viața lor 
de zi cu zi. 

Îngerul Mihail mi-a spus că, deşi există mai multe 
religii, Dumnezeu este unul singur și că, în viitor, toate 
religiile ar trebui să se unească. De asemenea, el mi-a mai 
spus că rugăciunile oamenilor sunt la fel de puternice, 
indiferent de religia lor. 

Poţi să te rogi pentru orice lucru, oricât ar fi de măreț. 
Uneori, suntem copleșiți de o situaţie - de un război sau o 
foamete — și simţim că nu putem oferi niciun ajutor. Putem. 
Putem să ne rugăm. Nu ar trebui să ne îndoim niciodată de 
puterea rugăciunii. Atunci când ne impresionează o ştire 
pe care o vedem la televizor sau o citim în ziar, ar trebui să 
spunem o rugăciune. De fapt, orice sentiment de tristeţe 
sau de compasiune este un fel de rugăciune, care devine 
mai puternică dacă o recunoaștem. 

Atunci când auzi sunetul unei ambulante sau când treci 
pe lângă un spital, spune o rugăciune rapidă pentru cel 
bolnav şi pentru cei în grija cărora se află. Roagă-te pentru 
cei necăjiţi pe care îi vezi pe stradă. Nu trebuie să ne rugăm 
doar pentru noi înșine, pentru familie sau prieteni. În 
fiecare zi ești chemat să te rogi pentru alți oameni, chiar și 
pentru cei pe care nu i-ai întâlnit niciodată. 

Trebuie să ne rugăm pentru comunităţile şi conducătorii 
noștri — pentru politicieni, pentru oamenii de afaceri, 
pentru conducătorii bisericii și ai poporului. Trebuie 
să ne rugăm ca ei să asculte de Dumnezeu și de îngerii 
Lui, pentru a lua deciziile potrivite, deoarece acestea ne 
afectează pe noi toți. 


Pere că fiecare dintre voi a văzut 
cât de puternică este rugăciunea. 

De prea multe ori, uităm să mulțumim, să spunem o 
rugăciune prin care să ne arătăm recunoştinţa. Atunci când 
o facem, ne ajută să apreciem mai mult binecuvântările pe 
care le-am primit; zicând o rugăciune de mulţumire, ne 
întărim şi adâncim relația cu Dumnezeu, credinţa noastră 
în El. Spunând rugăciuni de mulţumire, ne dăm seama de 
cât de multe lucruri avem de fapt, devenim mai încrezători 
în viitor şi mai plini de speranță. 

Am vrut să includ anumite rugăciuni speciale în această 
carte şi l-am rugat pe Îngerul Amin să vină să mă ajute. 
Lucram la calculator, iar el a apărut lângă mine, s-a lăsat pe 
genunchi și, preţ de câteva momente, a rostit unele cuvinte 
de rugăciune, deși ştiu că a durat mai mult. Apoi a dispărut. 
Mă temeam să nu uit rugăciunea, dar Îngerul Hosus a venit 
şi m-a ajutat să-mi aduc aminte cuvintele pe care Îngerul 
Amin mi le-a spus pentru a vi le putea împărtăși. Este o 
rugăciune de mulțumire adresată lui Dumnezeu. 


O rugăciune de mulţumire 

Mulţumesc pentru toate binecuvântările pe care 
le-ai revărsat asupra mea, Dumnezeul meu. 

Binecuvântarea de a avea un suflet, acea rază din 
lumina Ta; 

Binecuvântarea de a primi pentru vecie, în 
dar, un înger păzitor care nu mă părăsește 
niciodată; 

Binecuvântarea păcii şi-a iubirii din mine; 

Binecuvântarea familiei pe care mi-ai dat-o; 

Binecuvântarea celor pe care-i trimiti în viața 
mea să mă însoțească; 

Binecuvântarea de a trăi în armonie cu cei din 
jurul meu; 

Binecuvântarea muncii mele; 

Binecuvântările tuturor lucrurilor materiale pe 
care le am, mari şi mici; 

Binecuvântările acestei lumi minunate şi a 
naturii din jurul meu. 

Îți mulțumesc, Dumnezeul meu, pentru toate 
lucrurile pentru care am uitat să- Ți mulțumesc. 

Și, mai presus de toate, Îți mulțumesc, Doamne, 
pentru că îmi binecuvântezi viața în 
continuare. 

Amin. 


Atunci când ne rugăm împreună cu alți oameni, 
rugăciunea este foarte puternică, mai ales atunci când toţi 
membrii unei comunități se roagă pentru o cauză comună. 
Când iau parte la slujbă, cea mai cunoscută formă de grup 
de rugăciune mie, observ, în cea mai mare parte a timpului, 
că oamenii se roagă pentru propriile nevoi şi pentru cele 
ale familiei şi ale prietenilor. Însă atunci când trebuie să ne 
rugăm pentru un anumit lucru sau grup şi când oamenii 
îşi concentrează ruga asupra acelui fapt, văd că rugăciunea 
devine mai intensă - văd din ce în ce mai mulți îngeri ai 
rugăciunii plutind spre cer. 

Îngerul Amin mi-a spus că atunci când oameni de 
religii diferite se roagă împreună, rugăciunea este deosebit 
de puternică. 

De fiecare dată când intru într-o biserică, moschee, 
sinagogă, într-un templu sau în orice alt loc sfânt văd 
sute de îngeri care se roagă separat de îngerii rugăciunii. 
Nu contează religia locului - asta în cazul în care există 
una. Chiar dacă este vorba despre o clădire sau despre 
un spaţiu în aer liber, chiar dacă locul nu mai este loc de 
închinăciune acesta este totuşi sfânt și acolo vom întâlni 
îngeri care se roagă lui Dumnezeu. 

Orice loc în care se roagă cineva poate deveni sfânt - o 
cameră anume, un scaun din casă sau un colţ al unui parc. 
E ca şi cum atunci când te rogi într-un loc în mod repetat, 
îngerii rugăciunii lasă ceva în urma lor acolo, iar acel 
spațiu devine mai pașnic, mai calm. Acesta este unul dintre 
motivele pentru care oamenilor li se pare mai uşor să se 
roage în același loc, ori de câte ori este posibil. 

Mulţi dintre noi ne folosim de lucruri care să ne ajute 
să ne rugăm. Unii folosim mătănii, cărți de rugăciune, 
tămâie sau lumânări aprinse. Acestea sunt simboluri şi 

sunt considerate sfinte de către diferite religii; ne ajută să 
intrăm în legătură cu Dumnezeu. Însă, nu trebuie să uităm 
că nu Dumnezeu are nevoie de ele, ci noi. Lumânările sunt, 
desigur, un simbol al speranţei, al luminii lui Dumnezeu. 
Oamenii aprind lumânări din diverse motive. Unul dintre 
preferatele mele este acela că oamenii le aprind pentru a-și 
transforma căminul într-un loc sfânt, într-un loc al iubirii 
şi al păcii. 


Îmi place-să mă rog împreună cu oameni de orice 
religie. Acest lucru îmi oferă o mare bucurie, îmi dă putere 
şi energie — este ca şi cum sufletul mi se înalță şi dansează. 

Aştept cu nerăbdare ziua în care oameni aparținând 
tuturor religiilor se vor ruga mai mult împreună. Recent, 
când am fost în Statele Unite, am avut onoarea de a fi 
invitată să vorbesc la o mare conferință catolică din San 
Francisco, de a mă ruga într-o moschee din New York 
şi de a mă alătura rugăciunii unei comunități hinduse. 
Conferinţa de trei zile din San Francisco mi-a făcut o mare 
bucurie: oamenii s-au rugat atât de mult în acele zile — şi nu 
doar în timpul slujbei sau al rugăciunilor formale. 

În timpul interviului care mi s-a luat în fața publicului, 
am văzut deodată un val de îngeri ai rugăciunii înălțân- 
du-se de lângă cineva și în acel moment am ştiu că acea 
persoană tocmai se rugase. Vă voi povesti ce am văzut în 
timpul slujbei de la acea conferință; desigur, văd lucruri 
similare şi la liturghia din biserica locală de care aparțin și 
în orice parte a lumii unde am participat la această sfântă 
slujbă. 

În momentul în care liturghia a început în sala mare de 
conferinţă, lumina îngerilor păzitori aflaţi în spatele tuturor 
persoanelor a devenit mai strălucitoare. Mulţi îngeri se 

aflau, de asemenea, şi pe altarul improvizat. Era o scenă 
mare, dar părea enormă, luând în considerare numărul de 
îngeri prezenţi. Doi îngeri imenşi se aflau de o parte și 
de alta a preotului. În momentul în care preotul a ridicat 
anafura, a părut că un înger enorm i-a pătruns în corp şi 
l-a ridicat împreună cu anafura, pe care apoi a luat-o şi 
a dus-o spre cer într-o clipită. A fost absolut minunat. În | 
acelaşi moment, în care îngerul a ridicat anafura spre cer, | 
lumina Sfântului Duh s-a coborât în aceasta, umplând-o 
cu harul lui Dumnezeu. Când oamenii s-au îndreptat spre 
a fi împărtăşiți, cei doi îngeri din dreapta și din stânga 
preotului binecuvântau anafura pe care aceștia o primeau. 
După cum am spus, am fost invitată recent să mă rog 
într-o moschee din New York. Chiar dacă moscheea era 
aproape plină - probabil că erau cinci sute de bărbaţi și 
cincizeci de femei - acolo se aflau mii şi mii de îngeri. Era ca 
şi cum ei ocupau fiecare spaţiu rămas liber și a fost frumos 
să văd cum, în timp ce bărbații și femeile îngenuncheau, 
îngerii se plecau în același fel. Comunitatea era atât de 
absorbită de rugăciune, atât de concentrată asupra ei încât 
strălucirea îngerilor rugăciunii care se îndreptau constant 
spre cer lumina camera. Înconjurat de îngeri foarte înalţi, 
imamul a vorbit, încurajând și dând speranță comunităţii. 
Toţi îngerii aveau un aspect masculin și păreau îmbrăcaţi 
în robe în care mi i-aş fi putut imagina pe preoţii de acum 
câteva secole în urmă. Un înger foarte frumos ieșea în 
evidenţă. Nu era îngerul păzitor al imamului. Acest înger 
era foarte înalt și robust, iar în hainele lui, care atârnau 
greu, am văzut aur. Nu-i vedeam aripile. Avea capul mare, 
de bărbat, şi purta o pălărie neobişnuită. Nu era tocmai 
A rotundă, dar era plată în partea din față. Îşi ținea uşor 
mâinile pe umerii imamului — ca și cum l-ar fi sprijinit cu | 
grijă și blândeţe. Părea să îi vorbească tot timpul. | 

Îmi doresc foarte mult ca în viitor să mai fiu invitată să 
mă rog alături de mai multe comunități de religii diferite 
şi sper să ne rugăm mai mult împreună. În această lume, 
rugăciunea este o puternică forță a binelui. 

Am putea realiza atât de multe lucruri dacă am 
recunoaşte asta şi ne-am ruga împreună! Imaginează-ţi 
cum ar fi ca fiecare persoană, indiferent de religie, să fie de 
acord să se oprească din lucru și să se roage câteva minute 
zilnic, într-un anumit moment. Impactul umanităţii unite 
în rugăciune ar fi enorm pentru lumea noastră. 

Văd puterea pe care o are rugăciunea în lume în fiecare 
zi; văd miracole care se datorează ei, dar nu pot oferi nicio 
explicaţie. Rugăciunea funcționează în moduri misterioase, 
iar noi nu conștientizăm că majoritatea lucrurilor care se 
întâmplă sunt rezultatul rugăciunii. 

Cred că miracolele se întâmplă în fiecare zi, dar noi nu 
le vedem decât rareori. Multe dintre ele sunt mici, dar pot 
schimba semnificativ viața unei persoane sau a unei familii. 

Cred că toți am fost martorii puterii rugăciunii. Cred 
că, în diferite situaţii, cineva s-a rugat pentru fiecare dintre 
voi - chiar și oameni complet necunoscuţi — şi că aţi avut 
de câștigat de pe urma acestui lucru. Rugăciunile noastre 
primesc întotdeauna un răspuns, deși nu întotdeauna cel 
la care ne-am gândit. Dumnezeu și îngerii mă asigură că 
fiecare rugăciune este auzită şi luată în seamă. Ne este 
foarte greu să înțelegem de ce o anumită persoană moare, 
deşi ne-am rugat să se însănătoșească. De ce nu ne-au 
fost ascultate rugăciunile? De ce nu ne sunt ascultate 
rugăciunile rostite pentru cei care mor de foame în cealaltă 
parte a lumii? 

Eu îi înţeleg pe cei care își pun asemenea întrebări. 

Gândindu-mă la aceste întrebări, discutând despre ele şi 
rugându-mă să le aflu răspuns scriind acest capitol, mi-am 

dat seama că există patru motive principale pentru care 
oamenii simt că rugăciunile nu le sunt ascultate. 

Uneori, ne rugăm pentru un lucru care nu face parte 
din planul lui Dumnezeu, aşa că este posibil ca persoana 
dragă nouă să nu se însănătoşească tocmai pentru că este 
timpul să se I se alăture Domnului în cer. 

Alteori, ne rugăm pentru lucrurile pe care ni le dorim 
şi despre care credem că ni se cuvin şi suntem dezamăgiţi 
atunci când nu le primim. De multe ori suntem orbiti de 
dorința de a avea un anumit lucru şi nu recunoaștem ceea 
ce este mai bine pentru noi. Deseori se întâmplă să privim 
în urmă și să spunem că suntem bucuroşi că nu ne-au fost 
ascultate rugăciunile. 

Câteodată rugăciunile noastre nu primesc un răspuns 
pentru că noi sau alte persoane permitem răului să 
intervină. Așa poate începe şi continua un război, în ciuda 
rugăciunilor noastre. 

Un al patrulea motiv la care mă gândesc este acela că 
oamenii nici nu au ascultat, nici nu au acționat. Acest lucru 
poate fi rezultatul unei temeri — teama de a nu se face de râs, 
teama de sărăcie, de eşec — sau al unei stări de complezență. 
Dumnezeu și îngerii au nevoie ca noi să realizăm anumite 
lucruri în această lume. Da, trebuie să ne rugăm, dar trebuie 
să și acționăm. Fiecare dintre noi trebuie să-și joace rolul. 

Trebuie să fim credincioși și să continuăm să ne rugăm, 
chiar dacă uneori nu credem în puterea rugăciunii. De 
fapt, o vom contesta întotdeauna deoarece nu vom înţelege 
niciodată pe deplin viziunea lui Dumnezeu asupra lumii. 

S-ar putea să nu vedem întotdeauna rezultatele 
rugăciunilor noastre, dar, indiferent dacă le vedem sau nu, 
trebuie să credem că acestea au un efect pozitiv atât asupra 
vieților noastre, cât şi asupra întregii lumi. 

Rugăciunile ne dau speranță - și, uneori, aceasta este 
singura care ne rămâne. 


CAPITOLUL 6 


Toţi avem harul vindecării 


Mergeam pe un coridor al unui azil din Dublin, după 
vizita făcută unei prietene. Două femei stăteau pe pervazul 
lat al unei ferestre, iar un bărbat era lângă ele, în picioare. 
În spatele lor, vedeam numai lumina îngerilor lor păzitori. 
Uşa camerei de vizavi era închisă, deoarece era o sală în care 
se aflau oameni pe patul de moarte. Ştiu că erau membrii şi 
prietenii unei familii îndurerate. Vedeam o energie specială 
care ieşea din fiecare dintre ei şi se îndrepta spre ceilalți. 
Mi se arăta harul vindecării. Am văzut cum trupurile lor 
emiteau în forță, dar, în același timp cu blândeţe, un val 
de energie. Puterea de a vindeca este diferită de orice altă 
energie pe care o văd şi, când am trecut pe lângă ei, am 
simțit liniștea și calmul extraordinar pe care aceasta mi-l 
transmite întotdeauna. Energia nu se îndrepta spre camera 
în care persoana dragă lor se afla pe moarte. În schimb, era 
împărțită cu celelalte trei persoane care se mai aflau acolo, 
pentru a le ușura durerea şi a le alina necazul. 

Fiecare dintre noi are darul de a vindeca - un dar 
minunat, dăruit nouă de Dumnezeu. Îl văd funcţionând 
zilnic. Este frumos să văd cum o mamă sau un tată își ține 

copilul în braţe, alinându-l. Copilul poate avea o rană fizică, 
de exemplu, o zgârietură la genunchi sau una sufletească, 
precum tristețea, dar părintele, întotdeauna conştient de 
sine, îl vindecă. Este minunat să vezi cum fluxul puterii 
vindecătoare se transmite de la părinte la copil, iar acesta se 
oprește din plâns și se întoarce fericit să se joace. 

Copiii folosesc acest dar pentru a se vindeca unul pe 
altul. Dacă un copil care face parte dintr-un grup se va răni, 
ceilalți copii vor veni și-l vor copleși cu atenţie, arătându-i 
preocuparea și dragostea lor. Apoi, copilul va uita de durere 
și se va întoarce la joacă. Puterea de a vindeca „lucrează“ tot 
timpul, dar mulți dintre noi nu o putem recunoaște. 

Nu este vorba doar despre părinţi şi copii. Fiecare dintre 
noi are această putere de a vindeca. Ori de câte ori simți 
nevoia să ajuţi pe cineva care suferă - pe cineva drag ţie 
sau o persoană necunoscută - foloseşti harul vindecării. 
Iubirea şi compasiunea eliberează acest dar pe care îl ai. 
Încă de când eram copil, Îngerul Mihail mi-a spus că 
iubirea este forța care impulsionează puterea de a vindeca. 

Nu prea am vorbit despre acest har al vindecării înainte. 
Eu folosesc această putere constant, cu oamenii pe care-i 
întâlnesc pe stradă sau la cumpărături, în supermarket. 
Pentru mine este un lucru atât de natural, încât sunt puţin 
surprinsă când oamenii îmi pun întrebări despre acest lucru. 

Cât am scris la acest capitol, mi s-a atras atenţia asupra 
faptului că modul în care vorbesc despre puterea de a 
vindeca seamănă foarte mult cu ceea ce am spus despre 
puterea iubirii și a rugăciunii. Înţeleg ceea ce mi s-a zis 
deoarece atât rugăciunea, cât și iubirea pot vindeca; însă, 
deşi există o legătură între ele, eu percep harul vindecării 
ca fiind diferit de rugăciune sau iubire. Pot explica acest har 
într-un singur mod: acela că este o putere care îţi pătrunde 
în trup prin suflet, pentru a te ajuta să vindeci, atât pe tine, 
cât şi pe alţii. 

Toţi avem acest dar; este ceva cu totul natural, pe care 
îl folosim instinctiv -~ numai că nu îl recunoaștem în mod 
automat. Văd tot timpul oameni care folosesc acest har al 
vindecării, însă 99% din timp ştiu că persoana respectivă 
nu este conștientă de ceea ce face. Atunci când cineva 
foloseşte în mod conştient acest har, mi se pare că forța 


dili io Sia a ii 
vindecării este intensificată. $ 


care o ai şi intentionând să o foloseşti, vei învăţa cum să | 
fi surprins de cåt de diferite vor fi lucrurile. Aici nu este 
vorba despre oameni care devin vindecători, ci despre 
oameni care, în viața lor de zi cu zi, devin conştienţi de 
acest dar şi îl folosesc în situații obișnuite — pentru a o ajuta | 
pe femeia de pe drum care are proteză de şold, pe sora ta | 


care are o durere de cap, pe un coleg stresat. Unora le place 
să vindece vizualizând acest har plutind spre persoana care 


are nevoie de el, însă eu nu recurg la această metodă. 2 


Oricât de surprinzător ar părea, putem folosi această 
putere a vindecării și în cazul animalelor de companie. 
Atunci când animalul tău drag se îmbolnăvește, poţi apela 
la harul vindecării pentru a-l însănătoși. Iubesc animalele 
şi, de-a lungul anilor, am avut o grămadă de animale. 
Eu le-am vindecat ţinându-le în braţe, mângâindu-le şi 
vorbindu-le încetișor. 

Dumnezeu ne-a dăruit harul vindecării pentru a-l 
folosi. Aşa că, de ce să nu o facem? Atunci când văd pe 
cineva folosind puterea vindecării în scopuri proprii, 
aceasta ia forma unui val care iese prin corp - începând cu 
degetele de la picioare şi până în vârful capului - pluteşte 
cam la jumătate de metru distanţă și, ca un val care se 
frânge, intră înapoi în corp. Când reintră în corp, o văd ca 
pe un râu care curge, ca pe o linie de aur care se îndreaptă 
spre acea parte a trupului care are nevoie de ajutor. 

| Conştientizează harul vindecării și, în loc să-l îndrepți 


în direcţia altora, întoarce-l asupra ta și lasă-l să te umple 

ca un val de pace. Sună complicat, dar, de fapt, este foarte 
| simplu şi mulți oameni fac acest lucru din instinct. Încearcă 
să foloseşti această putere în mod conştient pentru tine, 
indiferent de cât de banală pare să fie rana, de natură fizică 
sau emoțională. Nu uita, această putere vindecătoare există 
din belșug; dacă o foloseşti pentru tine nu înseamnă că va 
rămâne mai puțin pentru altcineva. 

De prea multe ori suntem foarte aspri și critici cu noi 
înşine. Întâlnesc foarte mulți oameni care urăsc felul în 
care arată; ei nu acceptă să vadă frumuseţea trupurilor lor. 
Toţi suntem perfecţi, chiar dacă nu credem. De fapt, ceea 
ce percepi ca fiind defecte nu sunt cu adevărat defecte. 
Acestea fac parte din tine, ființa unică. 

În momentul în care o persoană devine conştientă de 
puterea vindecătoare lăuntrică, începe să se vadă în mod 
diferit. Fă-ţi un obicei din a conștientiza, timp de Zece 
| | secunde în fiecare zi, puterea vindecătoare din tine şi din a. 
; | simți cum aceasta lucrează î in inte interiorul tău. De asemenea, 

îngerul tău păzitor te poate ajuta. uta. Roagă- -l să te ajute să devii 

| mai conștient de puterea vindecătoare interioară, astfel ` 


= i 
2 l încât să-i permiţi să curgă prin tine, pentru a te vindeca. 
Îi prin tine, pentru a te v 


F Miniere ne-a dăruit harul 
vindecării pentru a-l folosi. 
Aşa că, de ce să nu o facem? gh 


În timpul unei sesiuni de autografe, o femeie a venit la 
mine. 

- Trebuie să te întreb ceva despre fiica mea, mi-a spus 
ea, inspirând adânc. 

A privit în direcţia unei fetițe de aproximativ patru ani, 
care se juca cu fratele ei mai mic, lângă secțiunea cu cărți 

pentru copii. Fetiţa era înconjurată de cinci îngeri. Îngerii | 


vindecători par întotdeauna să lucreze în grupuri mici, / 
încercuind persoana pe care o vindecă. Aceștia seamănă | 
unul cu celălalt, dar, când te uiţi mai atent, îţi dai seama că, | 


într-un mod subtil, fiecare este diferit. Ei sunt zvelţi și foarte | 


înalți, în general, cu un metru sau cu un metru şi douăzeci 
de centimetri mai înalți decât persoana în jurul căreia se 
află. Nu îți poţi da seama dacă au trăsături masculine sau 
feminine. Sunt extrem de frumoși, la fel ca toți îngerii. 
Îmbrăcămintea, care îi acoperă din cap şi până-n picioare, 
răspândește o lumină clară, argintie. Aripile sunt ușoare și 
se mișcă delicat tot timpul, ca purtate de o briză blândă. 

În general, îngerii vindecători apar doar pentru 
câteva momente. Ei nu stau niciodată prea mult lângă 
o persoană bolnavă. Vin și pleacă, în funcţie de cum le 
este solicitată prezenţa. Astăzi au rămas pe hol un timp 
neașteptat de lung. 

Îngerii vindecători folosesc același har al vindecării pe 
care îl avem şi noi, dar care este mult mai puternic, deoarece 
provine direct de la Dumnezeu. Dumnezeu picură o rază 
de lumină vindecătoare pe îngeri şi, prin atingere, îngerii 
vindecători ne-o transmit nouă. În această privinţă, îngerii 


vindecători sunt neobișnuiți deoarece majoritatea îngerilor - 


nu ne ating. 
Dumnezeu le permite îngerilor vindecători să intervină 


i 
| 


atunci când este rugat şi când este vorba despre o boală | 


gravă. Nu am văzut niciodată îngeri în situaţiile în care | 


rănile au fost minore. Văzându-i pe aceştia alături de 


fetiță, mi-am dat seama că mama avea tot dreptul să fie 


îngrijorată. M-am apropiat de ea şi am luat-o de mână. 

- Zi-mi ce anume te îngrijorează. 

Unul dintre îngerii care se afla în jurul fetei a venit lângă 
mamă. Era o situație neobișnuită. Rareori am văzut un 
înger care să părăsească grupul. 

- Uneori cred că fetița mea nu se simte bine, că este ceva 
în neregulă cu ea, mi-a spus mama. 

În timp ce ea a rostit aceste cuvinte, îngerul de lângă ea 
a atins-o pe umăr și mi-a vorbit fără cuvinte. 

- Lorna, spune-i să ducă fetița la doctor. 

Tot fără cuvinte, l-am întrebat: 

- Este în pericol? 

- Nu, Lorna, a răspuns îngerul, este grav, dar se va face 
bine. 

- Te-ai rugat pentru fiica ta? am întrebat-o pe mamă. 

- De unde ai știut? m-a întrebat ea surprinsă. 

- De aceea fiica ta este înconjurată de îngeri vindecători. 
L-ai rugat pe Dumnezeu să te ajute, iar El i-a trimis pe 
îngeri să fie alături de copilul tău. Ei sunt cei care îţi 
transmit sentimentul că fetița nu se simte bine. 

Mama mi-a zis că fusese cu fata la doctor, dar că acesta 
îi spusese că nu avea nimic. Cu toate acestea, ea a simţit că 
fiica ei era bolnavă. 

- Îngerii îmi spun că trebuie să te mai duci o dată la 
doctor şi să-i zici să-i facă niște analize la sânge. Există o 
problemă care trebuie să fie rezolvată, dar nu te îngrijora, 
ştiu că fetița ta va fi bine. Ai încredere în instinctul tău şi 
ascultă. Îngerii vindecători sunt cei care te-au atenționat. 
Ştiu că ai ascultat pentru că ai venit astăzi să-mi vorbeşti. 
Ţine minte, poţi fi de ajutor în vindecarea fiicei tale; trebuie 
să te duci la doctor, dar și tu ai puterea de a o face bine. 
Ţine-o în braţe și lasă acest har al vindecării să se reverse 
asupra ei. O va ajuta să își revină mai repede. 

În momentul în care mi-am luat la revedere, copiii 
ei au venit lângă mine, i-am binecuvântat pe toți — și pe 
mamă - şi i-am rugat pe îngerii păzitori să o ajute pe fetiță 
să se vindece cât mai curând posibil. I-am privit plecând 
şi am văzut lumina îngerilor păzitori în spatele lor. Îngerii 
vindecători deja dispăruseră. 

De multe ori, atunci când vorbesc despre modul în 
care îngerii vindecători își folosesc harul care se regăsește 
în noi toţi, oamenii mă întreabă de ce unele persoane se 
vindecă, iar altele nu. Soțul meu Joe a suferit de aproape 
orice boală pe care vi-o puteţi imagina - de diabet, a avut 
accidente vasculare și probleme cu inima - şi în marea | 
parte a vieţii a fost grav bolnav, înainte de a muri foarte 
tânăr, la vârsta de patruzeci și şapte de ani. L-am iubit 
foarte mult și, după cum vă puteţi imagina, le-am cerut 
constant îngerilor vindecători să fie în jurul lui, iar eu i-am 
trimis toată puterea de vindecare din mine posibilă. Ştiu că 
îngerii l-au ajutat pe Joe, Odată, l-am găsit pe Joe prăbușit 
în grădină (el a încercat întotdeauna să lucreze în grădină 
şi prin jurul casei, indiferent de starea de sănătate pe care 
o avea), înconjurat de îngeri vindecători. Știu că ei l-au 
ținut în viață cât mai mult posibil şi l-au făcut să se simtă 
cât mai confortabil cu putinţă, dar, nu știu din ce motiv, 
soarta lui a fost alta. Joe şi cu mine nu am fost meniti să 
îmbătrânim împreună. El a trebuit să meargă acasă, în 
Rai, înaintea mea. 

Nu vom ști și nu vom înţelege pe deplin niciodată de ce 
Dumnezeu permite ca o anumită persoană să se vindece, | 
iar alta să moară. Totuşi, pot să vă asigur că vindecarea | 
se poate realiza în mai multe moduri, nu neapărat prin 
supraviețuirea bolnavului. Se poate întâmpla ca efectul 
harului vindecării, care plutește spre acea persoană dinspre 
familie, să însemne că suferă mai puţin, că este mai puţin 
stresat sau mai împăcat cu sine. Nu încetaţi niciodată să 
cereţi ajutorul îngerilor vindecători sau să folosiţi voi înşivă 
acest dar al vindecării. Credem că știm ceea ce este bine 
pentru noi, ceea ce ne va face fericiţi, însă Dumnezeu are 
un plan mai mare. 

Mulţi chirurgi mi-au spus că nu operează niciodată 
fără a-l cere ajutorul lui Dumnezeu și că ei cred în îngerii 
păzitori, cărora le cer să-i ajute, însă am întâlnit foarte 

puţini care știu despre îngerii vindecători. Cu toate acestea, 
eu cred că niciun chirurg nu operează fără ca un înger 
vindecător să-i fie alături. 

Un bărbat mi-a spus o minunată poveste despre 
fratele său, un chirurg din Canada. De câţiva ani, fratele 
acestuia trecea prin momente grele; își pierduse credinţa 
în Dumnezeu și devenise cinic și amar. Omul mi-a spus că 
fratele lui fusese un chirurg excepțional, dar că își pierduse 
îndemânarea şi încrederea în sine. Era atât de deprimat 
încât se temea pentru el. Bărbatul mi-a spus că fusese atât 
de îngrijorat încât, până la urmă, l-a vizitat în Canada. Cu 
toate acestea, vizita nu a ajutat cu nimic. Fratele nu părea 
să-l asculte şi se gândea să-şi dea demisia şi să renunţe 
la a mai fi chirurg. Mi-a spus că, în timp ce-și făcea 
bagajul pentru a se întoarce în Irlanda, fratele lui a văzut 
exemplarul acestuia din prima mea carte, Îngeri în părul 
meu, în geamantan. Omul uitase că o împachetase şi a 
simţit că îngerul lui păzitor îi spunea să i-o dea fratelui său. 
Bărbatul mi-a zis că i-a dat cartea fratelui său şi că acesta a 
râs de el, spunându-i că nu crede în Dumnezeu, cu atât mai 
puţin în îngeri. Omul l-a făcut pe fratele lui să-i promită că 
va citi cartea, deși, sincer, se îndoia că va face cum i-a zis. 

După ce bărbatul s-a întors acasă, a continuat să se 
roage pentru fratele lui. Se întorsese de câteva săptămâni 
când acesta l-a sunat. I-a spus că-și ținuse promisiunea şi că 
citise cartea, lucru care l-a pus pe gânduri. Apoi, chirurgul 
i-a descris cum, cu o zi înainte, când era singurul chirurg 
de serviciu, a avut de a face cu un caz de urgenţă. Încerca 
să găsească un fragment micuţ de metal în pieptul unui 
bărbat, conştient fiind că, dacă nu-l găsea, pacientul avea 
să moară. Bărbatul sângera puternic în timp ce el încerca 
să găsească, după cum îi spusese fratelui său, acul în carul 
cu fân. Era pe cale să renunţe când i-a venit ideea să ceară 
ajutorul îngerului său păzitor. A făcut-o, fără să creadă cu 

adevărat că va primi ajutor. Când i-a cerut ajutorul, i-a spus 
fratelui, a simțit cum mâinile îi sunt atinse de alte mâini, 
care îl ghidau. S-a lăsat îndrumat, a găsit imediat bucăţica 
de metal și a îndepărtat-o. Acum, pacientul era bine. 

În timp ce îi povestea, chirurgul plângea la telefon, 
iar bărbatul aproape că lăcrima zicându-mi toate acestea. 
Ştiu că ceea ce simţise era atingerea îngerului păzitor. 
Se întâmplă foarte rar ca o persoană să simtă atingerea 
îngerului pe mână, dar, în acest caz, cred că îngerul a 
făcut-o pentru a-i reda încrederea în sine şi pentru a-l 
asigura că este ajutat. Ştiu că îngerii vindecători erau 
prezenți în spital în acea zi. 

În cadrul celor mai multe evenimente publice la care 
particip peste tot în lume, spun Rugăciunea îngerilor 
vindecători, care mi-a fost dată de Arhanghelul Mihail. 
Rugăciunea - acestea sunt cuvintele lui Dumnezeu, nu ale 
mele — este următoarea: 


Rugăciunea îngerilor vindecători 
care este transmisă de Dumnezeu prin Mihail, 
Arhanghelul Tău 


Revarsă-ţi asupra mea și a celor pe care-i 
iubesc 

Îngerii tăi vindecători şi oștirea ta cerească, 

Lasă-mă să simt asupra mea raza îngerilor 
tăi vindecători, 

Lumina mâinilor tale vindecătoare. 

Te voi lăsa să mă vindeci, 

Aşa cum va dori Dumnezeu. 

Amin. 


Mulţi oameni din întreaga lumea îmi spun că rostesc 
această rugăciune care îi linişteşte. Nu o spun doar ca 

să se vindece, ci şi ca să-i ajute la examene sau la un test 
pentru permisul de conducere. Mi s-a zis că rugăciunea 
este rostită şi atunci când oamenii sunt afară noaptea 
târziu şi se tem pentru siguranţa lor. Un fermier mi-a zis 
că spune rugăciunea atunci când îşi doreşte să plouă! De 
asemenea, mi s-a spus că mulţi oameni o rostesc în timpul 
nunții, ca parte din aceasta sau în timpul unei slujbe de 
înmormântare. 

Adesea, oamenii îşi pun întrebări despre cuvintele 
rugăciunii şi vor să le corecteze, pentru a suna perfect 
englezeşte! Le spun că nu pot să facă acest lucru, că acestea 
sunt exact cuvintele lui Dumnezeu, așa cum mi-au fost 
date de Arhanghelul Mihail. Raza de lumină este harul 
vindecării pe care Dumnezeu îl transmite îngerilor, pentru 
ca ei, la rândul lor, să ni-l transmită nouă. Rugăciunea se 
referă la lumina mâinii vindecătoare a lui Dumnezeu. 

Dumnezeu mi-a dat această rugăciune pentru a 
o răspândi în lume, pentru ca mai mulţi oameni să 
conștientizeze existența îngerilor vindecători şi a harului 
vindecării pe care-l avem. Rugăciunea este un dar de la 
Dumnezeu, așa că de ce să nu o rostim? 


CAPITOLUL 7 


O lumină în întuneric 


Într-un anumit moment din viață, mulți oameni se 
simt trişti şi deprimați. Dacă cineva se simte astfel, pot 
recunoaște acest lucru la nivel fizic, în ei. Este greu de 
descris ce văd. Văd energii în jurul oamenilor, ceea ce 
unii numesc aură și am văzut acest lucru toată viaţa, însă 
nu în aură văd semnele depresiei. Nu este ca și când aura 
este gri sau aşa ceva. O văd în corp. Este ca şi cum energia 
dinăuntrul corpului este contaminată într-un fel, lipsită de 
vibrația normală. Este complet diferit de ceea ce văd atunci 
când cineva este obosit. În acest caz este vorba de un nivel 
mai profund; este ca și cum ochii persoanei sunt orbiţi, 
pentru a nu vedea lumina care este în jurul lor. 

Văd acest fenomen în proporţii diferite, cam la unul din 
zece oameni, poate la mai mulţi în aceste vremuri dificile. 
Ne afectează indiferent de vârstă. Dar nu cred că cineva 
rămâne deprimat pentru totdeauna, este ceva care vine și 
pleacă în și din viaţa fiecăruia. Din nefericire, unii oameni 
par a fi mai expuşi acestui fenomen. 

Sarah, una dintre prietenele fiului meu Christopher, a 
venit să discute cu mine acum câţiva ani. Abia îşi finalizase 

studiile și își începea cariera şi, la o ceaşcă de cafea în 
bucătărie, mi-a spus că se simţea atât de tristă şi deprimată! 
Nu era nevoie să îmi spună, vedeam în corpul ei că este 
ceva în neregulă. Îi lipsea vibrația pe care o văd înăuntrul 
oamenilor satisfăcuţi. 

Mi-a spus că îi era foarte frică de ceea ce îi rezerva 
viitorul. Am văzut că era complet descurajată şi neîn- 
crezătoare. În timp ce vorbeam, îngerul ei păzitor s-a 
deschis și a rămas așa mai mult decât se întâmpla de 
obicei. Avea o înfăţişare masculină și era înalt și suplu, cu 
părul castaniu-deschis, care trecea de nivelul umerilor. Nu 
am văzut aripi. Faţa acestui înger păzitor avea trăsături 
neobișnuit de puternice. Ochii lui erau de un căprui-închis 
şi plini de lumină și avea un zâmbet atât de frumos, de plin 
iubire şi compasiune, în timp ce se uita în jos la această 
tânără femeie! Îngerul păzitor avea ceva în faţa lui; nu era 
un scut, dar e cea mai apropiată descriere pe care o pot da. 
Nu ştiu pentru ce era acolo. Braţele lui erau inițial pe lângă 
corp, apoi le-a ridicat încet, cu mare delicateţe, astfel încât 
mâinile lui aproape ţineau umerii ei, pentru a o sprijini. 

Îngerul ei păzitor mi-a spus două cuvinte în liniște. 
Ca să fiu sinceră, nu-mi amintesc exact care erau, dar am 
înțeles din ele că îngerul ei păzitor avea cum să o ajute. 

În timp ce Sarah a continuat să vorbească despre cât de 
grea este viaţa, îngerul ei păzitor s-a transformat într-o rază 
de lumină în spatele ei. Înainte ca ea să se ridice și să plece, 
am văzut o altă lumină apărând în faţa ei, una mică, dar 
strălucitoare. Nu am văzut niciun înger ţinând lumina, 
dar ştiam că trebuie să fie unul acolo, că îngerul ei păzitor 
a invitat un alt înger să ţină lumina în faţa ei, pentru a-i da 
speranță. Era un semn pentru mine că Sarah va reuși să 
treacă peste acest moment întunecat. 

Am întâlnit-o pe Sarah acum câţiva ani, din întâmplare, 
pe stradă. Era atât de fericită şi încrezătoare și, în ciuda 

faptului că avea puţin peste douăzeci de ani, era atât de 
entuziasmată — ca un adolescent. 

- Lorna, mi-a spus ea, am crezut că nu voi ieși din acea 
stare, că nu voi fi fericită. 

Mi-a spus cât de bună era viața şi că acum era conştientă 
că va primi ajutor dacă se va mai întâmpla să fie deprimată. 

Cred că sunt două feluri de depresie. Mi se par diferite 
când le văd fizic în corpul unei persoane. De departe cea 
mai întâlnită este o întunecare temporară, ca a lui Sarah, 
care poate avea legătură cu unele evenimente, faze ale vieţii 
sau chiar cu hormonii. Majoritatea oamenilor trec prin 
aceasta la un moment dat în viața lor. Apoi, există un fel 
diferit de depresie, o depresie care este o boală. 

Ambele sunt extrem de dureroase şi dificil de depăşit, 
dar cred că mulți oameni care se simt deprimaţi nu ar 
trebui să se considere bolnavi. Medicamentele îi pot 
ajuta pe unii, dar, pentru majoritatea, acestea nu sunt o 
soluție pe termen lung. 

Permiteți-mi să împărtăşesc cu voi, în primul rând, 
ceea ce îngerii mi-au spus despre ce pot face oamenii care 
se simt demoralizați sau deprimaţi pentru a se ajuta și apoi 
să vorbesc despre ce mi-au spus îngerii că putem face noi, 
ceilalţi, pentru a ajuta. 

Dacă te simţi demoralizat sau deprimat, cere-i îngerului 
tău păzitor să-ţi dea curaj şi putere să te ridici şi să faci 
lucrurile obișnuite ale vieţii, indiferent de cât de mici pot fi: 
să mergi până la magazin, să dai un telefon, să ieși în oraș 
cu prietenii. Nimeni altcineva nu te poate scoate din acest 
întuneric. Trebuie să o faci tu însuți. Știu că li se va părea 
greu celor care sunt acum deprimați. Este greu, dar ţine 
minte, îngerul tău păzitor te poate ajuta să îți dea puterea 
să crezi că poți ieşi din această stare, că există speranţă. 
Îngerii se vor strădui să îţi garanteze că şi cei din jurul tău 
te vor ajuta. 

Îngerii mi-au spus întotdeauna că toți trebuie să-și 
reamintească, mereu, să vadă părțile bune ale vieţii lor, 
oricât de mici ar părea. Alege să te bucuri de lucrurile 
mărunte, să apreciezi o ceașcă de ceai pe care o bei, florile 
din grădină și zâmbetul de pe faţa unui copil. Atunci când 
o persoană este deznădăjduită, ea renunţă la obiceiul 
aprecierii acestor lucruri, așadar, trebuie să-ţi aminteşti 
constant să te bucuri de moment, indiferent ce faci. 

Îngerii cred în umor. Ei încearcă să mă facă să râd şi 
îi văd încurajându-i pe oamenii care nu sunt în apele lor. 
Caută ocazia de a râde. Dacă vezi părţile amuzante ale 
unor lucruri, îţi poți ridica moralul considerabil. Poate fi 
reconfortant chiar și să îţi permiţi să râzi la un film. 

Eu însămi sunt puţin demoralizată în timp ce scriu 
acest capitol din cauza unor lucruri care se petrec în viața 
mea şi îngerii încearcă să îmi ridice moralul. Ieri, în timp 
ce mergeam spre magazine, aproximativ şase îngeri au 
trecut pe lângă mine strigându-mi să zâmbesc. Le-am spus 
că nu pot. Au încetinit și au stat în fața mea în timp ce eu 
mergeam, glumind între ei ca nişte copii de zece ani până 
când, în cele din urmă, m-au făcut să zâmbesc. Mi-a fost 
totuşi foarte greu să o fac. Nu eram în stare să intru în 
micuța ceainărie în care merg de obicei, în caz că cineva 
mă saluta. Într-un fel, încercam să mă închid în mine. Cu 
toate acestea, îngerii nu m-au lăsat singură; erau hotărâți 
să mă înveselească. În timp ce stăteam la rând, femeia 
care servea mâncarea mi-a zâmbit larg. Dacă zâmbetul 
ei era generos, zâmbetele îngerilor de lângă ea erau 
enorme. M-am aşezat la o masă, evitând pe toată lumea. 
Aşteptându-mi mâncarea, am decis să-mi distrag atenţia 
citind un ziar. M-am dus să iau un ziar de pe masa din 
apropiere. Când am ajuns la acea masă, era un înger care 
stătea acolo şi citea ziarul. 

- Acesta este ziarul meu, Lorna, mi-a spus el. 

- Nu, este al meu! am răspuns și, fără să vreau, am 
zâmbit. 

Îngerul a venit înapoi cu mine la masă şi s-a aşezat în 
fața mea, spunându-mi să mă bucur de moment. Ca să fiu 
sinceră, la cât eram de tristă, nu îmi dădeam seama de cât 
de delicioasă era mâncarea. 

Mergând spre casă, încă mă simţeam demoralizată, 
dar îngerii n-au renunțat. Am văzut un bărbat în vârstă 
mergând spre mine, înconjurat de îngeri. 

- Acesta este George! le-am spus îngerilor în timp ce 
mă apropiam de el. 

George este un bătrân pe care îl cunoșteam de mulţi 
ani. El a fost foarte bun cu copiii, atunci când erau mici 
şi, de asemenea, l-a cunoscut pe soțul meu Joe. Nu îl mai 
întâlnisem niciodată pe acest drum. 

- Ce coincidenţă să te întâlnesc, Lorna, a exclamat el. 

A trebuit să râd, știind că nu era nicio coincidență; era 
lucrarea îngerilor. Îngerii din preajma lui au început să se 
poarte ca și cum erau la o petrecere, mimând oamenii care 
se distrează. 

- Astăzi este ziua mea, Lorna. Împlinesc optzeci de ani, 
m-a anunțat George și m-a invitat la petrecerea din acea 
seară pentru a sărbători. 

I-am urat la mulţi ani, dar i-am spus că nu pot veni la 
petrecere. 

Totuşi, George nu a acceptat un răspuns. 

- Cine ştie, poate te răzgândeşti, a spus el. 

Ştiu că îngerii îmi şopteau să spun da. 

Nu sunt perfectă; nu îi ascult întotdeauna pe îngeri şi 
nici nu fac ce ar trebui să fac. Câteodată, nu practic ceea 
ce predic. Nu m-am dus. Mă simțeam prea demoralizată. 
Ştiu că ar fi trebuit să fac un efort să mă duc şi să mă bucur 
puţin, chiar și pentru scurt timp, dar n-am făcut-o. Am 
respins oferta de ajutor a lui George. 

Încearcă să fii conştient de oamenii care îţi oferă ajutor 
şi sprijin, fie că este vorba de un zâmbet, de ceva dulce lăsat 
pe biroul tău sau de o invitaţie în oraş. Oamenii îţi vor oferi 
sprijin, dar, câteodată, atunci când cineva este demoralizat, 
îi este greu să vadă ajutorul care i se oferă. Există riscul să 
îți faci un obicei din a îndepărta tot de tine, de a respinge 
automat sugestii şi idei. (Aşa cum am făcut eu cu invitaţia 
la petrecerea de ziua lui George.) Poate că este un efort din 
partea ta să zâmbeşti când eşti deprimat sau să accepţi o 
invitaţie la o cafea - dar trebuie să faci acest efort. Îngerii 
îmi tot spun că singura persoană care te poate scoate din 
această stare eşti tu. 


j Putem fi o lumină, oricât 
de puţin timp, în viaţa altcuiva, gf 


Să fii deprimat poate deveni un obicei. Dacă observi 
această tendință înăuntrul tău, spune: „Nu voi permite ca 
depresia să devină un obicei“ şi cere ajutorul îngerului tău 
păzitor. Acest lucru se întâmplă mai ales în cazul celor aflaţi 
doliu. Este important să acorzi o vreme durerii, dar vine un 
timp când este important să începi să zâmbești şi să vezi 
din nou micile bucurii ale vieţii. Acest lucru nu înseamnă 
că uiţi de oamenii care au murit. Ei sunt în Rai, indiferent 
de circumstanţele în care au murit şi vor ca tu să începi să 
te bucuri din nou de viaţă. 

Ţine minte, îngerul tău păzitor te va ajuta în multe 

A feluri, inclusiv chemând în ajutor alți îngeri. Mulţi oameni 
pe care i-am întâlnit şi erau deprimați mi-au povestit 
despre cineva drag, care ştia cum să se bucure de viață sau 
care ar fi înțeles cum se simțeau, iar lor le spun să ceară 

ajutorul îngerului păzitor să permită sufletului celui drag 
să fie în preajma lor pentru a-i ajuta. 

Îngerul tău păzitor este gardianul sufletului tău şi poate să 
permită unui suflet care este în Rai să vină înapoi și să fie cu 
tine pentru a te ajuta şi sprijini atunci când ai nevoie. Deseori 
este mai uşor pentru noi să simțim prezenţa şi să auzim 
îndemnurile celor dragi decât pe cele ale unui înger. Aceste 
suflete, la urma urmei, au trăit odată pe acest pământ. 

Fii conştient că nu ești singurul - tu nu ești singur. 
Mulţi oameni suferă de depresie la un moment dat în viață. 
Astăzi poţi fi înconjurat de oameni mai deprimaţi decât 
tine. Vorbind cu ei despre ce se întâmplă cu tine și despre 
ce simţi poate fi de mare ajutor. Vorbeşte cu prietenii, cu 
familia, cu o organizaţie de sprijin, cu un consilier sau 
cu un medic. Vorbind despre ceea ce simți te va face mai 
conștient de ceea ce ţi se întâmplă; să sperăm că acest lucru 
iţi va oferi sprijin şi ajutor. 

Când eram mică, îngerii m-au învăţat când să încerc să 
nu iau lucrurile personal. Acest lucru era important pentru 
mine, având în vedere toate comentariile care se făceau despre 
mine, cum că sunt retardată şi felul în care oamenii mă tratau, 
de parcă eram incapabilă sau proastă. Îngerii mi-au spus că 
aceste lucruri dureroase spuneau mai multe despre persoana 
care făcea observaţia decât despre mine. Atunci când suntem 
deprimaţi, suntem vulnerabili și înclinați în mod special spre 
a lua lucrurile personal. Ştiu că este greu. Şi mie mi-e greu, 
dar încercați să luaţi lucrurile mai puţin personal. 

Rugăciunea este puternică în orice situație şi poate fi de 
mare ajutor atunci când cineva se simte deprimat. Îngerii 
mi-au dat o rugăciune pe care o folosesc atunci când sunt 
deprimată: 


Te rog, Doamne, 
Indepărtează acest nor al tristeții. 
Lasă-Ți lumina să strălucească asupra mea. 

Trimite-i îngerii să mă ajute. 

Dă-mi curajul şi puterea 

Să încep să mă bucur din nou de viața mea. 
Amin. 


Toţi trebuie să fim conştienţi de felul în care se simt cei 
din jurul nostru, în special cei deprimaţi. Urăsc expresia 
„Descurcă-te singur“. Acest lucru presupune că avem 
de-a face cu ceva simplu! Nu este deloc simplu pentru 
cineva care este deprimat să aibă curajul și puterea să „se 
descurce singur“. Dacă era atât de simplu, nimeni nu ar 
fi fost deprimat pentru mult timp. Toţi trebuie să avem 
compasiune şi înțelegere pentru persoana deprimată. 

Nu este întotdeauna uşor. Trebuie să avem multă 
răbdare în preajma oamenilor deprimaţi. Nu trebuie să 
renunțăm, ci trebuie să le oferim în continuare sprijin. 
Dacă o persoană deprimată ne-a refuzat invitaţia de zece 
ori, nu trebuie să renunțăm, întrebăm din nou şi păstrăm 
ușa deschisă. Într-una din zilele următoare, ar putea spune 
da și acel pas poate fi atât de important pentru ei. 

Dacă ştii că cineva este deprimat, fă un efort şi ajută-l. 
Lucrurile mărunte contează: un zâmbet, un telefon, o 
invitaţie la cafea, o vizită pentru a saluta, răbdarea de a 
te opri şi de a sta de vorbă. Micile acte de bunătate ajută 
oamenii să recunoască lucrurile bune care sunt în viaţa 
lor. Toţi beneficiem de acte de bunătate - şi cel care le face, 
şi cel care le primeşte. Zâmbetul tău sau câteva cuvinte 
cuiva care stă la rând - cineva pe care nu l-ai mai întâlnit 
niciodată - pot conta mult pentru ei. 


Într-o zi, eram cu fiica mea Ruth în centrul Dublinului. 
Maşina lui Ruth era parcată într-o parcare supraetajată şi, 

cât aşteptam rândul să plătim la robot, îngerii mi-au şoptit 
să fiu atentă. Erau aproximativ douăsprezece persoane la 
rând, așadar, m-am uitat la toţi. Foarte repede am remarcat 
o femeie de aproape patruzeci de ani şi am văzut că era 
deprimată. Corpului ei îi lipsea vibrația normală. Era în 
fața rândului şi căuta monede în geantă. A căutat, dar nu 
părea să fi găsit. A scos o carte de credit din geantă şi a 
pus-o deoparte, văzând că automatul nu accepta carduri. În 
spatele ei, la rând, se afla un bărbat de aproximativ șaizeci 
de ani, înalt şi lat în spate, îmbrăcat elegant. Subit, un înger 
a apărut în stânga lui. Îngerul era foarte mare şi era aplecat 
asupra lui, având o înfățișare puternic masculină. Nu am 
văzut aripi. Îngerul a început să îi şoptească. A înaintat spre 
femeie cu mâna întinsă, spunând: 

- Nu îţi face griji; iată mărunțișul de care ai nevoie. 

Faţa ei s-a luminat, iar ochii i s-au mărit. Era speriată 
de bunătatea acestui străin. Şi am văzut vibrația din corpul 
ei crescând dramatic. Nu ştiu ce sumă era, probabil câțiva 
euro. Nu era vorba despre bani, ci despre bunătatea acestui 
bărbat arătată ei. Ea i-a mulțumit și el a zâmbit. 

- E plăcerea mea, a răspuns. 

Cât stăteam acolo aşteptându-mi rândul, după ce ambii 
au plecat, îngerul mi-a spus că acest act de bunătate nu 
era doar în beneficiul femeii care nu putea plăti ~ era, de 
asemenea, destinat să fie un exemplu pentru toți cei de acolo 
din rând, să fie atenți şi să ia aminte. Văzând şi ţinând 
minte un act de bunătate, ajutăm la deschiderea altor 
oportunități în care putem să-i ajutăm pe ceilalți, unde 
putem să fim o lumină, indiferent cât de mică, în viața 
altei persoane. 


CAPITOLUL 8 


Îşi este dat să trăieşti viața din 
plin şi să te bucuri de ea! 


Eram într-un restaurant în Kilkenny, lung și îngust şi 
unul dintre motivele pentru care îmi place este că aproape 
de la orice masă poți vedea pe fereastră strada principală. 
Stăteam și mă bucuram de o ceașcă de ceai, când un înger 


dar nu părea a fi nici bărbat, nici femeie. 


pe fată spunând: 
- Mamă, nu mă asculți. 


mi-a spus să-mi ridic privirea. Am văzut o mamă şi pe fiica 
ei de aproximativ şaisprezece ani, îmbrăcată în uniformă 
şcolară, intrând în restaurant și așezându-se la o masă în 
partea opusă mie. Mama era cu fața la mine și fiica stătea 
cu spatele la mine. În partea dreaptă a mamei se afla un 
înger frumos. Vedeam aripile lungi şi suple, care dispăreau 
în tavan. Erau ca mătasea, mişcându-se puțin şi străluceau. 
Îngerul era îmbrăcat în mantii lungi de un mov-deschis, 


Auzeam conversaţia parţial. Fiica sorbea din ciocolata 
caldă şi îi spunea mamei despre ce s-a întâmplat la şcoală 
şi despre unul dintre prietenii ei. De câteva ori am auzit-o 

Vedeam că fata era frustrată din cauza mamei ei. Mama 
nu bea nimic și o vedeam din când în când uitându-se 
la ceas. Vedeam spatele fetei şi de fiecare parte a ei, câte 
un înger mare. Din când în când, se întorceau cu faţa 
către mine. Ambii îngeri erau înalți şi frumoşi şi aveau o 
înfățișare feminină. Nu le-am văzut aripile. Arătau diferit 
unul de celălalt, dar erau îmbrăcaţi cu haine similare de 
culoare verde. Amândoi îngerii ţineau câte o mână pe 
umerii fetei şi unul din îngeri și-a pus şi cealaltă mână 
în zona inimii ei. Din când în când, un înger îi şoptea la 
ureche. Îngerii o consolau pe adolescentă şi o încurajau să-i 
împărtășească mamei ceea ce se întâmpla. 

Îngerul frumos din dreapta mamei era aplecat lângă ea 
şi îi şoptea şi el ceva la ureche. Mama încă părea preocu- 
pată, agitându-se ca şi când abia aştepta să părăsească 
restaurantul. Din când în când, îngerul care se uita la mine 
îmi spunea, fără cuvinte, că această mamă crede că nu are 
timp să o asculte pe fiica ei. Credea că era prea ocupată, 
dar, de fapt, nu avea nimic mai important de făcut în acel 
moment. Îngerul a insistat, totuşi, lângă mamă. Fiica ei a 
continuat să vorbească, încurajată de îngerii de lângă ea. 

Deodată, îngerul mamei s-a ridicat şi mi-a zâmbit. 
Mama a chemat ospătarul şi a comandat un ceai şi o prăji- 
tură. Era ca şi cum uitase de lucrurile pe care trebuia să le 
facă şi a început să o asculte pe fiica ei pentru prima dată. 

În timp ce priveam, îngerul a rămas în picioare lângă 
mamă. 

Cei doi îngeri de lângă fată au continuat să-și țină 
mâinile pe umerii ei şi, din când în când, îi şopteau ceva. 
În timp ce mă ridicam să plec, le-am auzit râzând. Nu ştiu 
cât au stat acolo de vorbă, dar sper că mama va continua 
să aprecieze faptul că este important să trăieşti din plin 
liecare moment al vieții — şi că timpul petrecut cu fiica ei 

este foarte preţios şi mai important decât multe lucruri pe 
care simte că ar trebui să le facă. 


Îngerii care sunt cu mine în fiecare zi îmi spun că atât 
de mulţi dintre noi nu ne cunoaștem prioritățile. Credem 
că în viața noastră trebuie să facem diverse lucruri, să 
fim ocupați şi să avem succes. Mulţi acordăm o mare 
importanţă banilor şi lucrurilor materiale. Să ai bani este 
important, bineînțeles, dar mulţi dintre noi le-am dat o 
prea mare atenţie. Îngerii îmi tot spun să vă reamintesc 
faptul că, atunci când mori, nu poți aduce cu tine în Rai 
banii şi lucrurile materiale. Ce aduci cu tine sunt amintirile 
şi toată dragostea pe care ai simţit-o pe acest pământ. Din 
când în când, suntem atât de ocupați încât uităm să ne 
trăim viaţa şi să ne bucurăm de plăcerile obișnuite din 
fiecare zi. Încercăm să înghesuim atât de multe în viețile 
noastre ocupate, încât uităm ceea ce este important. 

Deseori văd îngeri care încearcă să ajute oamenii să 
încetinească ritmul, astfel încât să se poată bucura mai 
mult de viață. Săptămâna trecută priveam un bărbat de 
aproximativ patruzeci de ani, îmbrăcat în costum şi ducând 
o servietă, care se grăbea spre gară. În fața lui era un înger, 
cu ambele mâini pe pieptul lui, împingându-l înapoi, ca 
şi cum ar fi vrut să îl încetinească. De fiecare dată când 
bărbatul făcea un pas, era ca un şoc pentru înger și acest 
lucru funcţiona ca o frână pentru a-l încetini. Îngerul mi-a 
spus, fără cuvinte, că bărbatul crede că trebuie să facă totul 
în acea zi şi era total copleşit. Îngerul mi-a spus că avea 
destul timp să prindă trenul și că ar trebui să meargă mai 
încet și să se bucure de aerul curat și de soare. Îngerul avea 
atâta compasiune și iubire pentru acel bărbat! 

Câteva zile mai târziu, mergând cu mașina, l-am văzut 
pe același bărbat. De data aceasta, îngerii adoptaseră o 
metodă diferită de a-l încetini. Îi puseseră ceva ce semăna 
cu un căpăstru pentru copii, un frâu pe care îl foloseşti 
pentru a opri un copil să fugă; erau doi îngeri care trăgeau 
de căpăstru, dându-l înapoi, ajutându-l să încetinească. 
Îngerii se străduiau mult cu acest bărbat, dar nu știu dacă 
vor reuşi să-l încetinească. Totuşi, uneori reuşesc. Mă aflam 
de curând într-un magazin cu fiica mea Ruth și acolo 
era un bărbat aşezat pe un pervaz, la baza unui stâlp și 
înconjurat de îngeri. Bărbatul, care purta, de asemenea, un 
costum, făcea o pauză pentru a se bucura de o înghețată 
şi privea ca şi cum nu avea nicio grijă. Îngerii din jurul lui 
mi-au spus că era foarte ocupat, dar că ei îl tentaseră cu 
ideea de a mânca o înghețată, determinându-l să ia o pauză - 
Chiar şi pentru puțin timp - şi să stea acolo, pur şi simplu, 
bucurându-se de viaţă. Îngerii îl ajutau să redescopere ceea 
ce ştia de când era copil, ceea ce orice copil ştie: cum să te 
simţi plin de viaţă. 

Mulţi oameni în vârstă îmi spun că unul dintre puţinele 
regrete pe care le au este că s-au grăbit prea mult atunci 
când erau tineri şi că doar acum învaţă să se bucure de 
viață. 

Eram recent în vizită la o vecină vârstnică, doamna 
Stacey. În timp ce discutam, stătea într-un fotoliu de modă 
veche. Mi-a spus că a ieşit cu o zi înainte să lucreze în 
grădină şi chiar dacă nu a reuşit să lucreze mult, i-a plăcut 
ce a făcut. Mi-a spus că știa că îngerul ei păzitor era acolo, 
ajutând-o. În timp ce vorbea despre bucuria pe care i-o 
dădea grădinăritul, au apărut doi îngeri, care stăteau în 
stânga și în dreapta ei. Părea că stăteau pe braţele fotoliului. 
Îngerii arătau ca primăvara. Unul din ei avea o margaretă 
albă în mână şi celălalt părea că are flori de diferite feluri și 
culori împrăștiate în poală. Acestea păreau să fie mai dese 

85 


——_— -0 - —— 


Oo S 


LORNA BYRNE 


şi mai mari decât florile pe care le știm - printre ele erau 
panseluţe şi mai multe margarete. Era primăvară și ştiam 
că grădina doamnei Stacey nu era încă înflorită, dar ştiam 
că va fi în vară. Îngerii erau acolo, ajutând-o să înveţe să se 
bucure de viață la maximum. Am stat acolo în timp ce ea 
îmi spunea că acum se bucură mai mult de viață - că face 
tot posibilul să se bucure de toate lucrurile simple pe care 
poate le-a ignorat în trecut sau pe care le-a considerat un 
lucru firesc. Mi-a spus că lucrurile materiale păreau pentru 
ea cu mult mai puţin importante acum. A recunoscut 
totuși că îi plăceau fotoliul ei mare şi grădina. Mi-a spus 
că după ce plec va ieşi la plimbare - o plimbare scurtă, 
deoarece atât îi permitea sănătatea acum —, dar care îi va 
plăcea şi că se va opri şi va vorbi cu oricine îi va ieşi în cale 
pe parcursul plimbării. 

Mare parte a vieţii noastre este formată din lucruri 
mici - lucrurile obişnuite de zi cu zi. Dacă ignorăm aceste 
lucruri sau le înlăturăm ca pe ceva banal şi neimportant, 
vom pierde ceva din viață. Vom pierde ceea ce este cu 
adevărat important. Chiar dacă ne dăm sau nu seama, 
lucrurile mari sunt formate dintr-o mulţime de lucruri mici. 

Am mai spus îi altă dată că îmi displace întrebarea: „Care 


| Ta Dumnezeu i de = eri i este că dal fiecăruia d dintre : 
mnezeu şi de la îngeri este că de 


noi este să ne trăim viaţa din plin. Aceasta înseamnă să 
| trăim din plin fiecare minut al fiecărei zile şi să încercăm 
| să fim conștienți de fiecare moment şi, când este posibil, să 
i Si ne bucurăm de toate. Viaţa ta este astăzi, nu ieri sau mâine, 
ci acum. În acest moment. 
| Viața însăşi este un dar prețios de la Dumnezeu. 
Dumnezeu vrea să trăieşti acest dar din plin şi vrea să te 
bucuri de ea cât mai mult posibil. Acesta este unul dintre 
motivele pentru care Dumnezeu ţi-a dat un înger păzitor şi 

îngerii ne vor ajuta întotdeauna să ne bucurăm de viaţă la __ 
maxim, dacă le cerem acest t lucru. 

Ştiu că viața este grea câteodată şi să te bucuri poate 
părea imposibil în acele momente - dar chiar şi în vre- 
murile cele mai grele există întotdeauna momente pe care 
le putem savura şi de care ne putem bucura. Mulţi oameni 
au comentat despre faptul că am avut o viaţă grea, dar eu nu 
o văd în acest fel. Nu aș schimba-o pentru nimic în lume. 
Da, am fost foarte săracă şi din când în când mă întrebam 
de unde voi mai avea ce pune pe masă pentru familia mea 
sau cum voi plăti factura la electricitate. Şi, în ciuda tuturor 
acestor lucruri, am continuat să apreciez micile bucurii ale 
vieţii. L-am pierdut pe soțul meu Joe de tânără şi în mare 
parte a vieţii noastre împreună a trebuit să facem față bolii 
lui. Dar în fiecare zi existau momente - chiar unele foarte 
scurte — de care ne bucuram. 

Cere îngerului tău păzitor să te ajute să te bucuri 
mai mult de lucrurile obişnuite - de lucrurile simple ale 
vieţii. Încearcă să exersezi bucuria și să vezi frumuseţea 
lucrurilor din jurul tău. Exersează făcând-o pentru câteva 
minute la un moment dat, până când devine un obicei. Fă 
o plimbare, de exemplu - poate fi într-un oraș aglomerat. 
Acordă timpul necesar să observi ce este în jurul tău. Există 
întotdeauna frumuseţe în jurul nostru. Noi nu o vedem 
intotdeauna şi deseori nu considerăm că este important să 
privim în jur. Micile fărâme de frumusețe din jurul nostru 
ne ajută să învăţăm să apreciem viaţa. . Priveşte î în jurul tău 
şi ştiu că vei vedea ceva frumos. Poate fi o pasăre, o floare 
în ghiveci, o clădire, un copil care zâmbeşte sau ceva într-o 
lereastră. Există întotdeauna ceva frumos în jurul nostru. 

Văzând frumuseţea din jurul tău, vei aprecia mai mult 
viaţa și vei recunoaște mai mult frumusețea dinăuntrul tău. 
Aprecierea frumuseţii te ajută să încetineşti ritmul şi, cu cât 
mai multă frumusețe observi, cu atât mai multă frumuseţe 

vei vedea. În marea parte a timpului, pur şi simplu nu 
observăm ce este în jurul nostru. Suntem pierduţi în 
gândurile noastre sau nu dăm importanţă ori valoare ideii 
de a vedea frumuseţea. Recunoaşterea frumuseții din jurul 
nostru ne ajută, de asemenea, să avem grijă de mediul în 
care trăim. 
Pica azi, nu ieri sau mâine, 
ci acum. În acest moment. J 

Cele mai importante lucruri din viața noastră sunt 
relațiile — începând cu cele simple în care ne întâlnim o 
singură dată cu oameni pe stradă şi le zâmbim, la cele 
profunde cu familia, prietenii şi cei dragi. Relaţiile sunt 
nepreţuite. Sunt mult mai importante decât lucrurile 
materiale şi mult prea des considerăm că ni se cuvin pur 


şi simplu. 
7 


Stând în holul hotelului Westbury din Dublin și aştep- 
tând un ziarist, un om de afaceri elegant îmbrăcat a venit 
la mine şi mi-a cerut să-i acord cinci minute. Mi-a spus că 
este bogat şi că are succes, dar că a lucrat din greu. Mi-a 
spus că el călătoreşte mult și că citește mult în avion. Tot 
vedea cartea Îngerii în părul meu, dar cuvântul îngeri 
din titlu îl descuraja. Mi-a spus că tot dădea de această 
carte — în fiecare librărie în care intra, o vedea, ceea ce 
îl făcea să râdă, însă era sigur că, în mod categoric, nu 
era pentru el. Câteva luni mai târziu, stătea la rând într-o 
librărie pentru a plăti cărţile şi chiar în faţa lui se afla un 
teanc de exemplare ale cărţii Îngeri în părul meu. În cele din 
urmă, el a luat-o, gândindu-se că o va dărui soției. A plătit 
şi a dus cărţile la mașină. 

A pus cărţile pe locul din dreapta şi a rotit cheia în 
contact. Motorul nu pornea. A încercat de câteva ori, 
dar fără folos. A decis să aştepte câteva minute înainte 
de a încerca din nou. A întins mâna pentru a lua o carte, 
neintenționând ca aceasta să fie Îngeri în părul meu, dar asta 
a făcut. A deschis cartea şi a început să citească. Timpul a 
trecut. Abia putea lăsa cartea din mână. A citit o jumătate 
de oră. În cele din urmă, a încercat din nou cheia şi, de data 
aceasta, motorul a pornit. A condus spre casă. Nu putea 
să-şi scoată cartea din minte. Ceea ce a citit l-a emoționat 
profund. Mi-a spus că a-ascuns cartea în torpedoul mașinii, 
astfel încât nimeni să n-o vadă şi să i-o poată lua. 

Voia să o termine de citit cât mai repede și în ziua 
următoare aşa a şi făcut. 

A spus că citirea cărţii l-a şocat profund şi l-a făcut să-şi 
dea seama că întreaga viață se concentrase pe lucrurile 
greşite. Mi-a spus că nu-şi amintea când îi arătase afecțiune 
soţiei ultima oară, ca să nu mai vorbim de a-i spune că o 
iubeşte. Avea doi fii. Cel mai mic era în ultimul an de liceu 
şi celălalt era deja la facultate. Mi-a spus că niciodată nu 
avea timp pentru ei, că era mereu prea ocupat cu munca, 
câştigând bani pentru achiziționarea lucrurilor materiale. 
Mi-a spus că nu a jucat niciodată fotbal cu fiii săi şi că nu-i 
cunoştea cu adevărat. 

Se temea că poate era prea târziu! Mi-a spus că după cea 
citit cartea s-a rugat în fiecare zi, implorând pe Dumnezeu 
şi pe îngeri să nu permită să fie prea târziu. Mi-a spus că 
nu dorea să-şi piardă soţia şi copiii. A spus că pentru prima 
dată în viaţa lui şi-a dat seama că lucrurile materiale nu 
erau cele mai importante din viață. 

La o săptămână după ce a citit Îngeri în părul meu, a 
plecat într-o călătorie de afaceri internațională. A spus că 
era foarte conştient de faptul că îşi lua rămas-bun de la soție 
și copii. Mi-a spus că atunci şi-a dorit să îşi deschidă inima şi 

să le spună că îi iubeşte, dar nu știa cum şi i-a lipsit curajul 
să o facă. Când a ajuns la destinație şi-a deschis servieta şi 
înăuntru a găsit o scrisoare. S-a aşezat pe pat şi a privit cu 
frică scrisoarea. Nu ştia la ce să se aştepte. Primul gând care 
i-a venit în minte a fost că era de la soţia lui, care voia să 
divorțeze. Stătea acolo ţinând în mână scrisoarea nedeschisă, 
rugându-se: „Te rog, Doamne, dă-mi altă șansă!“ 

A respirat adânc şi a deschis scrisoarea. Era de la fiul lui 
cel mic, care îi scria cât de mult îl iubeşte şi că îşi doreşte să 
nu fie nevoit să călătorească atât de mult. Tatăl a fost uluit. 
Aşa cum mi-a spus, „Acesta era primul miracol — sau cel 
puţin primul pe care l-am recunoscut“. Fiul său nu făcuse 
niciodată aşa ceva. Spunea că abia aştepta să se întoarcă 
acasă şi să le spună soţiei şi copiilor că îi iubeşte şi exact 
aşa a şi făcut. 

- Acum suntem o familie adevărată, a spus. Mesajul tău 
mi-a schimbat atât viaţa personală, cât şi viaţa de familie. 
Acum apreciez mult mai mult lucrurile obişnuite, de zi cu 
zi, ale vieţii. 


ur GAPITOLUWE»9 
Ingerii îi ajută pe cei cu 
probleme financiare 


Doi îngeri „şomeri“ care se aflau la o şedinţă de auto- 
grafe au ieşit din rând şi mi-au făcut cu mâna pentru 
a-mi atrage atenţia. Îngerii stăteau lângă un bărbat de 
aproximativ treizeci de ani şi m-au conectat cu el astfel 
încât să-i pot simţi emoţiile. Am simţit o puternică frică şi 
o anxietate care m-a umplut de teamă în timp ce vorbeam 
cu alte persoane care erau în fața lui la rând. După 
aproximativ douăzeci de minute, a ajuns la rând, a venit şi 
s-a aşezat. Mi-a spus că este şomer de câteva luni. 

- Lorna, mi-a spus, dacă nu mă angajez curând, nu voi 
fi capabil să-mi întrețin soţia şi fiica. Vom fi nişte cerşetori. 

Plângea în timp ce vorbea. 

Un înger înalt a apărut lângă el. Iniţial, am crezut că 
e femeie, dar părea că, la câteva secunde, se transforma 
in bărbat. Avea o culoare aurie — atât de strălucitoare — şi 
lumina precum soarele. Îngerul mi-a vorbit fără cuvinte. 

- Lorna, trebuie să-i dai speranţă şi curaj. 

Îmi simţeam inima grea; bărbatul era atât de supărat, iar 
cu fără speranţă. 

- Dar cum pot să-i dau speranță? l-am întrebat pe înger. 
Nu pot să-i dau o slujbă. 

- Spune-i că îl vom ajuta, mi-a răspuns îngerul. 

În acel moment, mi-am dus mâna în față și bărbatul 
mi-a cuprins-o. Îngerul l-a luminat - într-o frumoasă 
culoare aurie. Ştiu că era pentru a-l umple de speranță. 
L-am ascultat pe înger: 

- Trebuie să-şi încerce norocul cu fiecare oportunitate 
de angajare care se iveşte. Nu trebuie să se gândească prea 
mult dacă este o slujbă pe care o doreşte sau nu, trebuie 
doar să aplice. Trebuie să-şi amintească faptul că prima 
slujbă va fi doar o treaptă spre următoarea. 

Am repetat ce a spus îngerul. 

- Spune-i că nu este o ruşine să ceri ajutor, a continuat 
îngerul. Toată lumea are nevoie la un moment dat de ajutor 
în viaţă și, în viitor, va fi chemat pentru a-i ajuta pe alții. 
Spune-i să nu renunțe, îi vom îndrepta atenţia spre slujbe şi 
va trebui să tot aplice la ele. 

Ştiu că speranța dată de mesajul îngerilor i-a adus o 
imensă alinare. A plecat cu puterea şi încrederea de a aplica 
pentru acele slujbe. 

I-am întrebat pe îngeri, pe când el pleca, dacă va avea 
succes. 

- Da, au răspuns ei, atâta vreme cât îşi împlineşte rolul 
şi ne ascultă pe noi. 

Am rostit o rugăciune când a plecat pentru ca el să 
asculte de îngeri. 

Întâlnesc şi aud atât de mulți oameni din întreaga lume 
care sunt îngrijoraţi din cauza banilor în ultima vreme, 
îngrijorați pentru că nu pot să-și susțină financiar familia 
şi să-şi îndeplinească nevoile de bază. Înţeleg foarte bine 
cât de stresant este acest lucru. Şi eu am suferit de sărăcie 
în diferite perioade ale vieții mele. Când aveam cinci ani, 
cei patru fraţi și surori, părinţii mei şi cu mine am rămas 

pe drumuri, după ce vechea casă în care locuiam, din Old 
Kilmainham în Dublin, s-a prăbuşit. Apoi am fost nevoiţi 
să locuim la o rudă pentru câţiva ani, înainte să primim o 
locuință socială. 

Soţul meu Joe a fost bolnav şi nu a putut lucra o mare 
parte din căsnicia noastră, iar situaţia noastră financiară 
era foarte limitată. Am mai spus această poveste şi altădată, 
cum că ne permiteam să avem mâncare doar într-o anumită 
zi de Crăciun, datorită unui străin care punea bani într-un 
plic pe care îl lăsa în cutia poștală în Ajunul Crăciunului. 

Ştiu că îngerii pot și ne ajută să facem lucrurile mai 
ușoare pentru noi atunci când avem dificultăți financiare; 
ei au făcut-o pentru mine şi familia mea și îi văd ajutând 
oameni în fiecare zi. Desigur, îi înțeleg pe cei care au dubii 
în privința acestui lucru, care cred că problemele lor sunt 
prea mari pentru a fi ajutaţi de îngeri şi că, dacă ar exista 
cu adevărat un puternic înger păzitor lângă ei, având grijă 
de ei, nu ar fi avut aceste probleme financiare. 

Mereu spun că nu Dumnezeu şi îngerii ne-au cauzat 
problemele economice care există acum în multe țări — 
oamenii au făcut-o. Mulţi oameni au încetat să asculte 
de Dumnezeu şi de îngeri. În schimb, au decis că banii și 
bunurile materiale erau cel mai important lucru în viață. 
Toţi au nevoie de suficienți bani pentru a trăi, dar unii 
oameni au devenit prea lacomi. Îngerii nu au cauzat aceste 
probleme financiare, dar ne pot ajuta să ieşim din ele. Ei 
sunt un dar de la Dumnezeu şi vor să ne ajute; este atât de 
păcat că nu folosim acest ajutor! 

Câteodată trec pe lângă oficiul de asistență socială, 
unde oamenilor care nu au loc de muncă li se acordă 
ajutor financiar. Din nefericire, în ultima vreme, rândul s-a 
prelungit până în stradă. Trecând pe lângă acel loc, văd şi 
alți îngeri, pe lângă cei păzitori pe care îi are fiecare dintre 
cei ce se află acolo. 

7 Îngerii vor face tot posibilul să te ajute 
atunci când ai probleme financiare, 
dar trebuie să faci și tu ceva. J 


Într-o zi, îngerii mi-au atras atenția asupra unui tânăr 
care stătea la rând cu un teanc de hârtii în mână. Alături 
de el erau trei îngeri „șomeri“. Unul dintre ei îi şoptea 
încontinuu. Altul vorbea cu mine fără cuvinte și mi-a spus 
că se simţea şocat și deznădăjduit. Tocmai rămăsese șomer 
şi urma să aplice pentru ajutor social pentru prima dată. 
Îngerul mi-a spus că îl tot îndemnau de câteva zile să se 
asigure că îşi va aminti să aducă toate hârtiile necesare cu el, 
pentru a putea să semneze fără întârziere. De asemenea, îi 
şopteau să pună întrebările potrivite atunci când va ajunge 
la rând. Îngerii îi spuneau să întrebe despre programele de 
formare pe care le-ar putea alege. Îngerii lucrau din greu 
pentru a-i ridica moralul, pentru a-i da speranță în viitor, 
astfel încât să fructifice orice oportunitate îi ieşea în cale. 

Desigur, nu doar oamenii și familiile care nu au de lucru 
fac acum eforturi; mulți oameni cu serviciu se luptă să o 
scoată cumva la capăt sau să îşi plătească datoriile. 

Mulţi oameni au strâns cureaua - unii cu severitate. Şi văd 
îngeri ajutându-i în toate felurile, începând de la cel simplu la 
extraodinar. Însă vieţile noastre sunt făcute din lucruri simple 
şi obişnuite. 


A, 


Este vacanţă. Ieri am făcut o pauză de la scris această 
carte, mergând la o cafenea locală. Acolo se afla o mamă 
împreună cu cei trei copii ai ei şi priveam cum stă la rând, 
așteptând să comande. Îngerii lucrau din greu, jucându-se 

cu copiii pentru a-i distra. Un înger care era cu acea mamă 
mi-a spus că era îngrijorată din cauza banilor, dar că era 
hotărâtă ca acest lucru să nu le strice vacanţa copiilor. Şi-a 
cumpărat o cafea pentru ea şi un suc de portocale pentru 
copii. De asemenea, a cumpărat şi o prăjitură cu frișcă. 

Am urmărit cum s-a aşezat şi a tăiat prăjitura în trei, astfel 
încât fiecare copil să primească o bucată. Ea nu a mâncat 
deloc. I-am urmărit pe îngerii care erau cu copiii; spuneau: 
„Mmm... delicios“, lingându-şi buzele şi reamintindu-le 
copiilor cât de delicioasă a fost prăjitura. Copiii erau fericiţi şi 
mama lor a răsuflat ușurată pentru că împărțeau prăjitura, în 
loc să vrea fiecare câte una sau că nu se băteau între ei. 

Era un lucru mărunt, dar văd îngeri ajutându-ne în 
acest fel tot timpul, ajutându-ne să ne bucurăm de viață 
în ciuda grijilor financiare pe care le-am putea avea. De 
asemenea, îngerii îmi arată şi oameni care își provoacă 
singuri probleme financiare inutile. 

Cineva m-a rugat să vorbesc cu un cuplu care avea 
nevoie de ajutor. M-am întâlnit cu ei într-un hotel din 
localitate şi, când am ajuns în holul hotelului, cei doi 
stăteau într-un colț, înconjurați de îngeri „şomeri“. În faţa 
lui, bărbatul avea coli de hârtie şi, aproape imediat după ce 
m-am așezat, au început să-mi spună despre problemele lor 
financiare. El a enumerat cheltuielile lunare la care şi ea a 
mai adăugat o sumă. Îngerul de lângă el mi-a spus să-i fac 
să se oprească. Am reuşit cu greu să-i opresc. I-am întrebat 
puţin despre ei. Bărbatul, care avea puțin peste patruzeci 
de ani, avea o slujbă bună şi stabilă și ea lucra în fiecare 
dimineaţă, aproape de locuinţa lor. Aveau trei copii, unul 
la gimnaziu și doi la școala primară. 

Îngerul de lângă ea a spus: 

- Îşi gestionează greşit banii. Multe dintre cheltuielile 
lor sunt inutile. 

Acel înger mi-a spus să-i întreb din nou de cheltuielile 
lunare. Aşa am şi făcut și, în timp ce soțul vorbea, îngerul 
mi-a spus să le sugerez trei lucruri. 

Am întrebat cât de delicat am putut dacă toate cheltuielile 
erau necesare. Am făcut ce mi-a cerut îngerul și am sugerat 
că poate nu au cu adevărat nevoie de o a doua mașină, din 
moment ce soţia lucra în apropiere, că nici copiii nu aveau 
nevoie de toate activităţile extraşcolare şi că ar putea să 
mănânce în oraş mai rar. 

- Nu pot să tai din cheltuielile de care au nevoie copiii, 
a protestat bărbatul ridicând mâinile în sus. 

- Este cu adevărat trist, mi-au spus îngerii. Tratează 
banii familiei ca pe o afacere. Se bucură foarte puţin de 
viața de familie și se supun unui stres inutil. 

Am discutat cu acel cuplu pentru încă cincisprezece 
minute. Ştiu că nu le-am spus ce doreau să audă — au vrut 
să audă cum îngerii îi vor ajuta să îşi mărească venitul, 
pentru ca ei să-şi menţină stilul de viață. Dar, în cele din 
urmă, m-au ascultat. 

Nu am mai auzit nimic de ei după aceea - nici mulțu- 
miri, nimic. M-am temut că sfatul îngerilor a fost în van. 
După aproximativ un an, am primit un mesaj de la ei, în 
care mi-au mulțumit şi mi-au spus că au redus cheltuielile 
şi că vieţile lor decurg bine. Îngerii vor face tot posibilul 
să te ajute financiar, dar trebuie să faci şi tu ceva. Oricât 
de greu poate fi pentru unii să audă, îngerii nu sunt aici 
pentru a ne ajuta să câştigăm la loto! Trebuie să faci paşii = 
oricare ar fi ei - să te ajuţi singur. Îngerii te vor îndemna, 
dar depinde de tine să asculţi şi să actionezi. 

Suntem cu toții chemaţi pentru a ajuta oamenii care au 
probleme financiare. Putem să-i încurajăm sau să le dăm 
un sfat. Indiferent de cât de săraci am crede că suntem, 

există mereu oameni într-o situație mai rea decât noi şi 
trebuie să-i ajutăm. 


Eram de curând într-un restaurant când o tânără a 
intrat căutând de lucru, însoțită de un înger. Când șeful 
restaurantului a ieşit să îi vorbească, doi îngeri erau cu el. 
Cât vorbea cu fata, îngerii îi șopteau. Îngerul care era cu 
fata mi-a spus că acest bărbat putea şi ar trebui să-i dea 
fetei lucru cu jumătate de normă şi despre asta îi şopteau 
lui îngerii. El-totuşi nu a ascultat și fata a plecat fără slujbă. 

Desigur, toate finanțele noastre individuale au legătură 
cu ceva mult mai mare. Îngerii mă asigură că lucrează din 
greu cu liderii locali, naţionali şi internaţionali pentru 
a îmbunătăţi economia globală - pentru a îmbunătăţi 
condiţiile economice pentru toată lumea, dar în special 
pentru cei care au nevoie. Trebuie să ne rugăm ca liderii 
noștri să asculte de Dumnezeu şi de îngeri. 

Ştiu că unii oameni sunt frustraţi atunci când spun că 
rugăciunea poate ajuta la reducerea problemelor financiare. 
Dar eu ştiu că poate. I-am cerut Îngerului Amin să-mi 
dea o rugăciune pe care să o poată spune cei care se 
simt deznădăjduiți din cauza situaţiei lor financiare. Iată 
rugăciunea: 


O rugăciune pentru vremurile grele 

Doamne, 

Varsă-Ţi harul asupra mea și lasă-mă să văd 
mereu lumina speranţei arzând puternic în 
fața mea. 

Luminează întunericul umplându-mă cu 
speranţă și credință şi lasă-mă să primesc 
alinarea iubirii Tale. 

Dă-mi curajul şi puterea de a şti că voi depăşi 
aceste vremuri grele. 

Umple-mă cu bucuria şi încrederea că sunt 
copilul Tău şi că vei avea grijă de mine şi de 
cei pe care îi iubesc. 

Ascultă-mi rugăciunea. 

Amin. 


CAPITOLUL 10 


Nimeni nu moare singur 


Întâlnesc mulți oameni care îmi spun că le este frică 
de moarte. Deseori le spun că, dacă Dumnezeu m-ar lua 
astăzi, aş pleca cu bucurie, oricât de greu ar fi să le explic 
copiilor mei, care sunt încă destul de tineri! 

O tânără cu doi copii mici a venit la mine într-o 
dimineață, când eram în gara Connolly din Dublin. Mi-a 
explicat că bunicul ei era foarte bolnav şi că se temea de 
moarte. Fratele ei i-a adus un exemplar al primei mele cărți, 
Ingeri în părul meu, la spital şi în fiecare zi un alt membru 
al familiei a stat lângă patul bunicului și i-a citit cu voce 
tare. Câteodată, părea că adoarme cât îi citeau şi se opreau, 
apoi el deschidea un ochi și îi ruga să continue. Citindu-i 
o singură dată cartea nu a fost destul pentru el. Cartea i-a 
fost citită cu voce tare, de câteva ori. Ea nici nu ştia de câte 
ori i s-a citit cartea în săptămânile dinaintea morţii lui. În 
acest fel, toată familia a înțeles mai mult despre îngeri și 
despre faptul că moartea nu este sfârșitul. Din ce mi-a spus 
ca, a avut un efect profund asupra tuturor. Au devenit mai 
buni şi mai optimiști; erau mai răbdători şi mai iubitori cu 
ceilalți — nu doar cu bunicul lor care era pe moarte. 

Mi-a spus că atunci când erau la un sfert din a doua citire 
a cărții, bunicul a spus că a primit mesajul pe care îl aștepta. 
Nu îi mai era frică de moarte. Părea că frica dispăruse şi 
era mai fericit în sinea lui; de asemenea, părea că avea mai 
puține dureri, ceea ce era o ușurare pentru el şi pentru întrega 
familie. A murit împăcat o săptămână mai târziu. 

La câţiva ani după ce Joe a murit, am suferit o operaţie 
majoră care a durat șase sau șapte ore. Îngerii mi-au spus 
înainte de operaţie că s-ar putea să am o mică problemă, dar 
că mă voi recupera. Stând întinsă pe targă, mergând spre sala 
de operaţie, îngerii stăteau în jurul chirurgului și mi-au spus 
că este cel mai bun. Mi-au menţionat din nou că voi fi bine, 
dar că s-ar putea să fie o mică problemă. Definiţia lor pentru 
o mică problemă era cumva diferită de a mea! 

Operația a decurs bine. Îmi amintesc de un înger 
care mergea lângă mine, ţinându-mă de mână, în timp ce 
ieşeam din operaţie. Am fost dusă în camera de recuperare 
post-operatorie, care era la o oarecare distanță de asistente, 
în loc să fie într-una care avea supraveghere constantă. 

Chirurgul mi-a spus după aceea că au auzit alarma 
de la patul meu deoarece ușa era în mod inexplicabil 
întredeschisă. Încetasem să mai respir și echipa de medici 
era sigură că mă pierduse. Eram pe o scară foarte largă și 
strălucitoare, arcuită în sus. Un înger mă ținea de mână şi 
îmi spunea să mă grăbesc. Eram foarte fericită şi nu îmi 
puteam simţi corpul fizic. Eram plină de bucurie; ştiam 
unde voi merge - în Rai — și eram atât de bucuroasă că 
mergeam acolo! Nu eram tristă și nici nu mă gândeam 
că îmi părăsesc copiii. Sute de suflete împreună mergeau 
cu mine spre Rai. Fiecare era însoțit de îngerul păzitor. 
< În unele cazuri, îngerul mergea lângă ei. Alţii îi țineau 

de mână și, în câteva cazuri, îngerii păzitori - care erau 

uriași - duceau sufletele în brațe cu multă delicateţe, ca 

şi cum ar duce un copil. Chipul fiecărui înger păzitor 

emana iubire pură. În jurul fiecărui suflet erau, de 
asemenea, sute de alți îngeri. 

Eram fascinată, urmărind sufletele în drumul lor 
spre Rai; erau fericiți, complet liniștiți, nu existau lacrimi 
şi niciun fel de stres. Era ca și cum, într-un fel, sufletele 
stăteau la rând pentru a merge în Rai. Alte suflete au 
coborât pentru a-i întâmpina și păreau că vorbesc într-un 
fel omenesc, cu mult entuziasm. Puteam să fac diferența 
dintre sufletele care nu ajunseseră încă în Rai şi cele care 
le întâmpinau. Sufletele care erau în Rai de ceva timp erau 
mai strălucitoare, mai luminoase şi înfăţişarea lor umană 
era mai puţin definită decât a sufletelor care abia părăsiseră 
lumea pământească. 

Îngerul de lângă mine îmi spunea că trebuie să ne 
grăbim. Mergeam mult mai repede decât celelalte suflete, 
depășindu-le, dar nimeni nu părea să fie deranjat de acest 
lucru. De fapt, unii dintre ei mă strigau și îmi spuneau să 
mă grăbesc. Mă simțeam minunat, mă simțeam perfect. 
Îmi lăsasem în urmă corpul uman şi orice durere. 
Mergeam acolo unde voiam să fiu și eram atât de fericită! 
Nu aveam nicio frică sau anxietate, nu mă gândeam la 
niciunul dintre cei rămași - nici măcar la Megan, care era 
încă foarte tânără și care își pierduse deja tatăl. 

Nu mi s-a permis să mă opresc pentru a pune întrebări. 
Nu ştiam de ce trebuie să mă mişc atât de repede, dar părea 
normal, într-un fel. Călătoria părea să dureze o veșnicie, 
dar în alt fel foarte scurtă. Timpul este diferit în Rai. Când 
am ajuns acolo unde trebuia să fiu în Rai, am rămas brusc 
singură, nu se vedea niciun înger, deși știam că îngerul 
meu păzitor încă era acolo. Era ca şi cum aveam nisip sub 
picioarele mele goale și simțeam printre degete nisipul fin 
şi cald. Nisipul forma mici dune şi am văzut în depărtare 
un copac frumos, în vârful unuia dintre dealuri. Copacul 
era mare, înfrunzit și arăta perfect din toate punctele de 
vedere. 

Nu aveam nicio grijă, ca şi când eram din nou copil. 
Am mers şi m-am așezat sub copac pentru puţin timp, 
apoi am început să mă joc, rostogolindu-mă la vale. După 
puţin timp, am auzit o voce şi am ştiut imediat că era a lui 
Dumnezeu. 

- Lorna, trebuie să te întorci, a bubuit vocea. 

Aceasta a fost a doua mea experienţă în pragul morţii. 
Prima dată imploram să mi se permită să rămân în Rai. 
De data aceasta n-am obiectat, ştiind că oricum nu voi fi 
ascultată. Un înger m-a luat de mână - nu ştiu ce înger 
era - şi m-a adus înapoi. Nu îmi amintesc cum m-am 
întors în corp. 

Câteva săptămâni mai târziu, chirurgul mi-a spus că 
îmi pierdusem semnele vitale timp de zece minute şi că nu 
erau siguri dacă mă vor putea resuscita. La câteva zile după 
operaţie, mi-am recăpătat cunoştinţa la terapie intensivă. 
Chirurgul se aştepta să am leziuni cerebrale şi era surprins 
că nu aveam niciuna. 

Ştiu că unul dintre motivele pentru care mi s-a dat să 
trăiesc aceste experienţe este ca să le împărtășesc tuturor, 
pentru a vă putea ajuta să înţelegeţi că nu avem de ce să ne 
temem de moarte. 

Știu că unul dintre motivele pentru care oamenilor le este 
frică de moarte este faptul că sunt îngrijoraţi pentru cei lăsaţi 
în urmă. În momentul mortii, îți vei da seama că din Rai poți 
face mai multe pentru cei pe care îi iubeşti, decât ai putea face 
vreodată cât ești pe pământ. Știu că este greu de înțeles. Când 
un suflet a plecat în Rai, se află în poziţia de a face demersuri 
pe lângă Dumnezeu într-un mod mult mai puternic, în 
folosul familiei sau a celor dragi, decât ca atunci când era 


Dj pe pământ. 


După ce ai murit, îți este permis să fii în spirit cu familia, 
când au nevoie de tine. Îngerii păzitori ai membrilor 
familiei tale şi ai celor dragi ție permit sufletului tău să fic 
în preajma lor când au nevoie de consolare, încurajare sau 

putere sau când pur şi simplu au nevoie să ştie că eşti bine. 
Vei fi tot în Rai, dar, pentru acele câteva minute, vei fi de 
asemenea și cu cei dragi ţie. În câteva cazuri, îţi vor simţi 
chiar prezența și dragostea și se vor simţi mai bine. De 
asemenea, vei fi capabil să transmiţi celor dragi ţie semne 
sau mesaje de încurajare, cu ajutorul îngerilor şi al altor 
oameni. 

Văd tot timpul suflete alături de oameni. Când un suflet 
se întoarce pentru a fi cu cineva, ceea ce văd arată ca o 
persoană, dar străluceşte și este înconjurată de lumină. Îmi 
este foarte clar că sunt suflete, și nu persoane vii. Poate că 
au murit la bătrâneţe și s-au dus în Rai, dar adesea îi văd în 
floarea vârstei. 


Într-o zi, eram într-o cafenea şi mi-a atras atenţia o 
tânără de aproximativ douăzeci de ani, care stătea singură 
la o masă. Era înconjurată de îngeri și în mijlocul lor era 
sufletul unui bărbat. Un înger mi-a spus că era tatăl ei, care 
murise cu şase luni înainte. Mi s-a permis să văd cum îi 
şopteşte la ureche: 

- Sunt bine. Te iubesc. A continuat să o încurajeze. Vreau 
să îţi continui viaţa. Nu vreau să te văd dând cu mopul și 
vreau să te întorci la şcoală şi să iei examenele. Sunt atât de 
mândru de tine! 

Acesta a fost ultimul lucru pe care l-am auzit înainte să 
plec din cafenea. 

Când mori, nu vrei să te întorci, nici măcar pentru cei 
dragi ţie. Știu că în ambele ocazii când am murit şi am 
ajuns în Rai, nu am vrut să mă întorc. Ştiam, de asemenea, 
că, indiferent de cât de îndureraţi ar fi cei dragi, tot trebuie 
să își ducă vieţile fără mine. 

O alinare pentru toată lumea, fie pentru cineva care 
moare, fie pentru cei îndureraţi, este cunoaşterea faptului 

103 


mo — 


LORNA BYRNE 


că îi vei reîntâlni cândva pe cei dragi. Se vor reuni când 
le va veni timpul și vor veni acasă în Rai. Dumnezeu şi 
îngerii mi-au spus acest lucru încă de când eram copil - toţi 
ne vom reîntâlni cu cei dragi. Toţi trebuie să știm asta în 
inimile noastre. 

Am întâlnit oameni de toate religiile, a căror frică de 
moarte era dată de faptul că Dumnezeu le va judeca vieţile 
ca fiind insuficient de bune. Am întâlnit, de asemenea, 
oameni care nu cred în Dumnezeu, dar care se tem de 
faptul că ar putea exista un Dumnezeu și că Acesta îi va 
respinge. Trebuie să spun că, deşi Dumnezeu mi-a spus 
că Iadul există, nu mi-a arătat niciodată că a trimis vreun 
suflet acolo şi sper şi mă rog că nu o va face niciodată. Nici 
nu mi-a arătat un suflet trimis într-un loc din cauză că nu 
era destul de bun pentru a fi Rai. Nu mi s-a arătat niciodată 
altceva decât că sufletul merge direct în Rai. 


fi momentul morții îți vei da 
seama că din Rai poţi face mai 
multe pentru cei pe care îi iubeşti, 
decât ai putea face vreodată cât ji 
eşti pe Pământ. J 


Dumnezeu are compasiune infinită; ca să fiu sinceră, nu 
am cuvinte pentru a o exprima. El este Tatăl nostru şi ne 
vrea pe toți acasă. Indiferent de ce am făcut, ne vrea pe toți 
în Rai, dacă este posibil. 

Ar trebui să avem mai multă compasiune pentru noi 
înșine şi pentru ceilalți și ar trebui să iertăm mai mult - și 
pe noi, şi pe ceilalți. Ar trebui să dorim, în decursul vieții 
noastre, să cerem iertare şi de la Dumnezeu, şi de la 
oamenii cărora le-am greşit. Suntem doar oameni și cu toții 
facem greşeli; niciunul dintre noi nu este perfect. 

În aceeaşi măsură, trebuie să dorim mai mult să iertăm. 
Să ierți nu înseamnă că trebuie să uiţi nedreptatea care ți 

s-a făcut, nici că nu trebuie să iei măsuri pentru a te proteja 
de suferinţă în viitor. 

Iertarea te eliberează. Să ne iertăm pe noi înşine este 
foarte important. lertându-te pe tine îți aduci pace și îți 
permiti să devii mai iubitor cu cei din jurul tău. Acest lucru 
este important în orice moment, dar mai ales atunci când 
oamenii sunt aproape de sfârşitul vieții lor. lertându-te pe 
tine, ierţi pe toţi din jurul tău. 

Dumnezeu este foarte iertător și tot ce trebuie să facem 
este să-l cerem iertare. Cere simplu folosind cuvintele tale 
sau foloseşte această mică rugăciune pe care mi-au dat-o 
îngerii: 


Rugăciune pentru iertare și pace a minții 
Doamne, 
lartă-mi, te rog, toate defectele. 
Tot răul pe care l-am făcut. 
Dă-mi puterea de a-i ierta pe cei care m-au 
rănit. 
Amin. 


Niciodată nu este prea târziu pentru a cere iertare, 
indiferent de ce ai făcut. Mila lui Dumnezeu este infinită. 
Câteodată mi se spune că cineva a murit fără a cere 
iertare, dar nu ştim ce a făcut în ultimele momente; poate 
a cerut iertare. 


Dumnezeu şi îngerii mi-au cerut să transmit că, dacă 
ierți pe cineva care ţi-a greşit, poți să-L rogi şi pe Dumnezeu 
să îl ierte. Dumnezeu va face asta pentru tine, deoarece tu 
l-ai iertat şi l-ai rugat şi pe el să îl ierte. Această rugăciune 
este foarte puternică şi mi-a fost dată pentru asemenea 
lucru: 

O rugăciune pentru iertarea celor care m-au rănit 
Doamne, 
lartă-i, te rog, pe cei care m-au rănit pentru că 
eu îi iert. 
Amin. 


Uneori, cineva îmi spune despre o rudă sau un prieten 
care era singur când a murit. Nimeni nu moare singur. 
Îngerul tău păzitor este acolo cu tine, ținându-ți sufletul şi 
ducându-l în siguranță acasă în Rai. 

Mergeam odată pe un hol de spital din Dublin şi îngerul 
care era cu mine mi-a spus să mă opresc şi să mă uit prin 
ușa deschisă, într-o cameră. Într-un pat, se afla o femeie. 
Nu mai era nimeni cu ea, dar era înconjurată de îngeri. 
Îngerul ei păzitor, care era gigantic, era aplecat deasupra 
ei, ridicându-i sufletul din corp cu mare delicateţe. Acesta 
strălucea precum aurul. Nu mi-a părut a fi nici bărbat şi nici 
femeie, dar părea să fie îmbrăcat în mantii grele - precum 
catifeaua. Îngerul păzitor se uita la sufletul pe care îl ţinea 
cu atâta dragoste şi delicateţe. La capătul patului, era un 
suflet al cuiva drag, o femeie care strălucea şi zâmbea cu 
brațele deschise spre femeia din pat. Sufletul femeii din 
pat era pe jumătate în afara corpului, cu îngerul ei păzitor 
care îl ținea delicat. Sufletul era încântat. Nu exista frică 
sau anxietate. Ştia că se va duce acasă şi era peste măsură 
de încântată. Întreaga cameră se scălda într-o minunată 
lumină aurie. 

Stăteam acolo privind, ştiind că nu era nevoie să se facă 
nimic pentru nimeni. Era timpul ei şi pleca în pace şi cu 
bucurie. Am spus o rugăciune - nu pentru ea, ci pentru cei 
pe care i-a iubit şi care i-ar putea simți lipsa. 


2 CAPITOLUL 11 
Ingerii te pot ajuta să 
găsești iubirea 


N-am văzut niciodată un înger cu arc și săgeți. Dar văd 
îngeri care ne ajută în viața amoroasă, deci se joacă de-a 
Cupidon! 

Ai fi uimit dacă ai putea vedea cât de mult ne ajută 
îngerii cu iubirea romantică. Îi văd cum şoptesc oamenilor, 
cum formează cupluri, aranjând situaţii pentru ca oamenii 
să se întâlnească sau cum stau între ei pentru a aplana 
un conflict. Câteodată îi văd cum leagă un fir subtire de 
lumină aurie în jurul unui cuplu pentru a-i ţine împreună 
şi a-i învăța cum să se iubească. Îi văd, de asemenea, 
învercând să aline durerea unui cuplu decis să se separe 
sau să divorțeze. 

Există multe tipuri de dragoste - dragostea pentru un 
copil, dragostea pentru un prieten, dragostea pentru na- 
tură. Văd dragostea ca pe o lumină care curge de la o 
persoană la alta sau spre un lucru, dar dragostea romantică 
arată diferit pentru mine: este mai strălucitoare și mai 
vibrantă. Mulţi dintre noi ştiu că această dragoste este dife- 
rită, deoarece am fost noi înşine îndrăgostiți. 

Dragostea romantică este importantă pentru noi toți şi 
este ceva ce căutăm și ne dorim în viețile noastre, dar este și 
cea mai dificilă formă de dragoste, în mare parte din cauza 
așteptărilor noastre nerealiste. Cu toate acestea, îngerii 
vor ca noi să avem dragoste romantică în viața noastră şi 
lucrează din greu pentru a ne ajuta să o acceptăm și să o 
menţinem. 


Mergeam pe stradă când îngerii din jurul meu mi-au 
şoptit să privesc înainte. Strada era aglomerată cu oameni 
și îngeri și apoi, la o oarecare distanță, am văzut nişte 
îngeri care îmi făceau semn. Erau patru îngeri, împreună 
cu patru oameni trecuţi de douăzeci de ani - doi bărbaţi 
şi două femei. Îngerii mi-au spus să merg mai încet. Aşa 
am făcut, urmărindu-i tot timpul pe cei patru oameni. 
I-am întrebat în gând pe îngeri dacă era ceva în neregulă. 
Nu mi-au răspuns. 

Când m-am apropiat, unul din bărbaţi şi o femeie au 
plecat, rămânând celălalt cuplu. Cei patru îngeri au rămas 
cu ei. Îngerii încercau să-i apropie: un înger l-a înghion- 
tit pe bărbat și acesta a făcut un pas în față. În acelaşi 
timp, un înger îi şoptea femeii. Totuși, ea nu l-a ascultat 
şi a făcut un pas înapoi. Eram destul de aproape pentru 
a le auzi conversaţia. Ea vorbea cel mai mult şi părea că se 
ceartă cu el într-o engleză cu accent. Mi-au dat impresia 
că ambii erau din Europa de Est, dar, pentru că vorbeau în 
engleză, am presupus că aveau naţionalităţi diferite. 

Femeia era mai înaltă decât bărbatul. Îngerul de lângă 
bărbat mi-a spus că el o iubea foarte mult şi că formau 
un cuplu, dar că îi era frică să nu o piardă. Îngerul de 
lângă femeie a completat povestea, spunându-mi că, deşi 
îl iubea, credea că nu este destul de bun pentru ea, credea 

că el nu era perfect şi, mai ales, că nu este destul de înalt 
sau de frumos. 

Îngerii mi-au spus că acest cuplu era menit să fie 
împreună și făceau tot ce puteau pentru a o ajuta pe ea să-i 
vadă calităţile, iar lui să-i dea curajul şi încrederea să nu 
renunţe. 

Când am ajuns lângă ei, îngerii mi-au spus să mă apro- 
pii de acel cuplu. Am venit prin stânga femeii şi îngerul ei 
s-a aplecat și i-a întors capul, uitându-se direct în ochii 
ei. Am văzut cum lumina îngerului îi lumina ochii şi fața, 
ajutând-o să-și deschidă inima și mintea și să înțeleagă 
dragostea-pe care o simte pentru acest om și că aparențele 
nu contează. Era emoţionant să vezi cât de mult se străduia 
îngerul să se asigure că această femeie nu va pleca de lângă 
bărbat şi dragostea lor. 

Continuând să merg, am spus o rugăciune pentru ei. 
Îngerii făceau tot ce puteau să-i ajute să ia decizia corectă, 
dar îngerii nu pot depăși limita liberului-arbitru. 


O tânără pe nume Sophie mi-a spus că i-a cerut înge- 
rului ei păzitor să o ajute să-şi întâlnească sufletul pereche. 
Mi-a povestit că a ieşit cu mai mulți tineri, dar nicio 
relație n-a durat mult şi că acum este cu un tânăr pe nume 
Anthony. Cât îmi povestea, un înger care stătea lângă ea 
mi-a vorbit fără cuvinte. 

- Ea îl judecă prea aspru, mi-a spus. 

Sophie mi-a zis că Anthony n-o înţelege și nu este la 
fel de inteligent ca ea. Mi-a spus că vrea să se căsătorească 
doar cu sufletul ei pereche. 

- Trebuie să-i dai o şansă, am spus eu. Şi ție trebuie să-ți 
dai o șansă. Nimeni nu este perfect și nici tu nu eşti. 

- Presupun că nu sunt, a admis ea privindu-mă speriată. 

- Trebuie să vă dați șansa de a învăța cum să vă iubiţi. 
Cere-i îngerului tău păzitor să-i permită unui înger al iubi- 
rii să vină și să vă ajute, pe tine şi pe Anthony, să învățați 
cum să vă iubiţi. Îngerul poate să vă ajute să descoperiţi 
dacă vă puteți iubi suficient pentru a vă căsători şi a avea o 
familie sau dacă ar fi mai bine să vă despărțiți. 


f Toți trebuie să învăţăm să 
acceptăm că nimeni nu este | 
perfect, nici chiar noi. 


Îngerii iubirii sunt un fel de îngeri profesori; ei ne 
pot învăța cum să permitem intrarea iubirii romantice 
în viaţa noastră şi ne ajută să evităm autosabotarea. De 
asemenea, ei ne ajută mult pentru a ne asigura ocaziile de a 
întâlni oamenii potriviţi. Ei arată altfel decât ceilalți îngeri 
profesori. Poartă pelerine în culori pastelate, lungi din cap 
până în picioare. Pelerina este foarte fină şi ușoară, însă nici 
măcar o briză nu o poate mişca. 

Mulţi dintre noi îi invităm în viața noastră pe îngerii 
iubirii pentru a ne ajuta - chiar dacă nu o facem conştient. 
Unii dintre noi i-am invitat când eram copii, prin bucuria 
dată de basmele cu final fericit. 

Nu îţi face griji niciodată despre ce fel de înger îţi 
trebuie. Dacă ceri ajutor îngerului tău păzitor, el va cere 
ajutor îngerului potrivit. Există atât de mult ajutor, atâtea 
feluri diferite de îngeri şi îngerul tău păzitor ştie exact ce 
înger îţi trebuie. Așadar, tot ce trebuie să faci este să apelezi 
la îngerul tău păzitor. 

Câteva luni mai târziu, la o şedinţă de autografe, am 
întâlnit-o din nou pe Sophie. Mi-a spus că se va despărţi 

de Anthony în acea seară. Mi-a spus că, deşi el i-a zis 
că o iubeşte și că şi ea a simțit că îl iubeşte, nu a simțit 
că dragostea lor era suficient de puternică. Nu credea că 
erau suflete pereche. Am văzut un înger al iubirii lângă 
ea vorbindu-i, dar ea nu asculta. I-am explicat că foarte 
puţini oameni îşi întâlnesc sufletul pereche, dar era ferm 
convinsă că îl va găsi. 

Câteva săptămâni mai târziu, mergeam prin Dublin, 
uitându-mă în vitrine când un înger mi-a spus să privesc 
înainte. M-am uitat la strada aglomerată şi lumina îngerului 
păzitor s-a deschis în spatele unei tinere. Am văzut ce 
dragoste avea. îngerul păzitor pentru ea, dar îngerul nu 
spunea nimic. Am mers în direcţia ei, care stătea pe loc 
scriind mesaje pe telefon. Când m-am apropiat, am recu- 
noscut-o, era Sophie. 

Când am ajuns în preajma ei, şi-a ridicat privirea de la 
telefon şi a venit grăbită spre mine. Imediat a început să-mi 
povestească despre despărţirea de Anthony. 

- Am fost atât de proastă, am făcut o mare greşeală 
despărțindu-mă de Anthony. Nu mi-am dat seama cât de 
mult îl iubesc şi cât de singură voi fi fără el. 

Îngerul iubirii care era chiar în spatele ei a îmbrăţişat-o, 
consolând-o, în vreme ce ea mai avea puţin şi plângea. 

Mi-a spus că trebuia să se întâlnească cu Anthony la un 
suc peste câteva zile şi că spera că vor fi din nou împreună. 
Mi-a cerut să mă rog pentru ei. 

I-am spus că trebuie să fie foarte sinceră cu el şi 
să asculte cu atenţie ce are de spus şi că îi voi ruga pe 
Dumnezeu şi pe îngeri să le dea tot ce e mai bun pentru ei. 
Am aflat mai târziu că s-au împăcat şi că sunt împreună. 

Foarte puţini oameni se căsătoresc cu sufletul pereche. 
Toţi avem un suflet pereche, un suflet pe care l-am întâlnit 
în Rai înainte de naștere şi cu care avem o legătură spirituală 
puternică. Cred că toți avem doar un singur suflet pereche, 

dar nu ştiu de ce Dumnezeu a creat sufletele pereche. În 
toată viața mea, am întâlnit doar două cupluri care erau 
suflete pereche. L-am iubit pe soțul meu Joe, dar știu că nu 
era sufletul meu pereche. 

Permiteți-mi să vă spun o poveste tristă despre sufletele 
pereche. În urmă cu câţiva ani, am întâlnit un bărbat 
celibatar în vârstă de şaptezeci de ani. Am vorbit despre 
viață și despre iubire și mi-a spus că a fost foarte îndrăgostit 
când era tânăr. Mi-a arătat o fotografie veche alb-negru cu 
el arătând frumos şi dansând cu o fată atrăgătoare cu părul 
lung până la umeri, într-o sală veche de bal. Când mi-a 
arătat fotografia, era ca şi cum îngerii care îl înconjurau au 
luminat imaginea și au adus-o la viață; era minunat să vezi 
doi oameni îndrăgostiți, dansând lipiți unul de celălalt și 
puteam vedea dragostea dintre ei. 

Mi-a spus că și fata îl iubea, dar că îi refuzase cererea 
în căsătorie și că se măritase cu altcineva. Mi-a povestit că 
nu a mai spus niciodată nimănui motivul refuzului. Era 
vorba despre o boală genetică din familia lui, care se putea 
transmite şi copiilor. În timp ce îmi povestea, trei îngeri din 
jurul lui îl consolau. Mi-a spus că a mai ieşit cu alte femei, 
dar că nu s-a mai îndrăgostit la fel niciodată. 

În timp ce vorbea, l-am întrebat pe unul dintre îngerii 
care erau cu el dacă acea femeie fusese sufletul lui pereche. 
Îngerul a dat din cap. M-am întristat atât de mult! Părea 
aşa un păcat; să-ți întâlneşti şi să te îndrăgosteşti de sufletul 
pereche este un eveniment neobișnuit şi ce trist este că 
ea nu și-a asumat riscul unei vieţi împreună la bine și la 
rău. Bineînțeles că nu am putut să-i spun că ea era de fapt 
sufletul lui pereche, deoarece i-ar fi frânt complet inima. 

Sufletul tău pereche poate fi de acelaşi sex cu tine, 
născut la o sută de ani distanță sau în altă parte a lumii. 
Sufletul tău pereche poate fi un copil cu dizabilităţi severe, 
care trăieşte doar câţiva ani. 

Dacă îți cauţi doar sufletul pereche, ai putea să ratezi 
complet iubirea. 

Dragostea este valoroasă — dar nu este perfectă. Oamenii 
nu sunt perfecţi. Sophie ar fi putut să rateze o relaţie 
împlinită cu Anthony din cauză că își dorea ca el să fie 
perfect. Toți trebuie să învăţăm să acceptăm că nimeni 
nu este perfect, nici chiar noi înşine. Chiar dacă ai reuşi 
să te căsătoreşti cu sufletul pereche, el sau ea nu vor fi 
perfecţi. Am întâlnit femei şi bărbaţi în vârstă de cincizeci 
de ani care îmi spun că au iubit pe cineva, dar din cauză 
că partenerul nu era perfect în ochii lor, nu au mai fost 
împreună. Ei caută dragostea, dar mulți dintre ei nu-şi dau 
seama că deja o au. 

Dragostea nu înseamnă doar fericire și râsete. Ca în 
toate aspectele vieţii, există suişuri şi coborâşuri. Știu că 
dragostea rănește; am suferit şi eu - şi oricine a iubit cu 
adevărat. Dacă n-ar răni, nu ne-am îndrăgosti. Gestiunea 
suferinței cere putere şi compasiune şi acestea apropie 
oamenii, dragostea lor devenind mai puternică. 

La şedinţele de autografe întâlnesc bărbați şi femei 
de toate vârstele care îmi cer să rog îngerii să-i ajute să 
găsească pe cineva să iubească şi cu care să-și întemeieze o 
familie. La o anumită ședință, un bărbat în jur de treizeci de 
ani mi-a cerut asta. Stăteam acolo şi râdeam, spunându-i că 
au mai fost cel puţin zece femei, multe de vârsta lui şi foarte 
frumoase, care căutau același lucru. 

- Ai salutat sau ai vorbit cu cineva care stă la rând, cât 
ai aşteptat să mă vezi? l-am întrebat. 

Aştepta de patru ore. Mi-a spus că era prea timid. 

Oamenii care vor să întâlnească parteneri nu trebuie să 
piardă ocazia de a începe o conversaţie pentru a cunoaşte 
pe cineva. Toată lumea e temătoare şi stresată, dar cere-i 
îngerului tău păzitor să te ajute. Indiferent de vârsta pe care 
o ai, niciodată nu e prea târziu. 

113 


oOo — eÁ 


"x 


LORNA BYRNE 


Îngerii ne ajută să întâlnim oameni. Văd des acest 
lucru. Recent, într-o cafenea unde merg de obicei, am 
văzut îngerii lucrând din greu pentru ca doi studenți să se 
întâlnească. El era un tânăr înalt şi frumos, de aproximativ 
douăzeci de ani, pe care îl mai văzusem de câteva ori bând 
singur cafeaua. Într-o zi, un înger de lângă el mi-a spus 
că el era acolo în speranţa că va întâlni o studentă care 
obişnuia să vină în acel loc împreună cu prietenele ei. 
Câteva zile mai târziu, îngerii mi-au arătat o fată frumoasă, 
cu părul lung şi negru care stătea de vorbă cu prietenele ei. 
El era singur la altă masă şi, chiar dacă se uita ocazional la 
ea, nu a salutat-o. După aproximativ o săptămână, eram 
din nou în cafenea, erau acolo și tânărul, fata şi prietenele 
ei. Am privit cum un înger care era cu tânărul îi şoptea ceva 
la ureche. Ştiu că îngerul îl ajuta să prindă curaj. În cele din 
urmă, tânărul s-a ridicat şi s-a apropiat de fată şi prietenele 
ei, întrebând dacă poate împrumuta zahărul. La masa lui, 
alt înger mi-a zâmbit, făcând semn spre un bol plin cu 
zahăr. Bărbatul găsise curajul de a inventa o scuză pentru a 
intra în legătura cu ea. În timp ce el schimba câteva cuvinte 
cu fetele de la masă, am văzut un înger care şoptea ceva la 
urechea fetei pe care o plăcea el. Ea părea să se intimideze 
în timpul în care tânărul vorbea cu ele, însă celelalte fete 
deveneau mai degrabă fluşturatice. 

Acesta a fost un prim pas şi ştiu că îngerii vor continua 
să lucreze, încercând să-i apropie, şoptindu-le să meargă 
în anumite locuri sau dându-le curaj. Dacă vor asculta, va 
exista o şansă ca relaţia lor să funcționeze - însă vor avea 
întotdeauna voință proprie pentru a decide dacă să asculte 
sau nu şi să decidă dacă să aleagă această persoană sau nu. 

Atunci când îngerii ne ajută să întâlnim pe cineva nu 
înseamnă că acea persoană este dragostea vieţii tale. Poate 
fi pentru a te învăţa cum să inviţi pe cineva în oraş sau cum 


114 


—— -9 - 


Ingerii ne dau speranță 


să mergi la o întâlnire sau să contactezi o altă persoană cu 
care vei avea o relație romantică. 


Într-o zi mergeam la un interviu pe strada Dublins 
Grafton, unde era un spectacol cu înghiţitori de flăcări, 
înconjurați de o mulțime de oameni. Îngerii mi-au 
atras atenția asupra unui cuplu ai căror membri aveau 
aproximativ șaptesprezece ani şi care se ţineau de mână. 
Erau înconjurați de îngeri, arătându-mi dragostea care 
era între ei. Tânăra nu vedea bine spectacolul şi tânărul 
o conducea prin mulțime, lăsând-o în fața lui pentru a 
vedea mai bine. Îngerii îmi arătau că el îi acorda întâietate. 
Mai târziu, am văzut acelaşi cuplu mergând ţinându-se 
de mână. Am zâmbit pentru că, de data aceasta, părea că 
îngerii le înfăşuraseră talia cu fir subţire de lumină aurie. 
Un înger din spatele tânărului s-a întors şi s-a uitat la mine 
pentru un moment, apoi i-a şoptit ceva la ureche. El i-a dat 
drumul mâinii și a cuprins-o pe după umeri, trăgând-o mai 
aproape de el. Făcând asta, firul de aur din jurul lor părea 
că se strânge mai tare, dar era încă destul de larg. Îngerul 
s-a întors iar spre mine și mi-a vorbit fără cuvinte. 

- Lorna, acest fir de lumină este pentru a lega cuplurile 
tinere cât timp învaţă despre dragoste. 

Firul subţire de lumină aurie este ceva ce nu văd foarte 
des, dar este folosit de îngerii dragostei pentru a ajuta 
oamenii, în special pe tineri, pentru a învăţa mai mult 
despre dragoste. Îi leagă, dar nu forţat, este ținut mai larg. 
În acest fel este mai probabil să stea împreună cu bune şi 
cu rele şi să înveţe mai multe despre dragostea romantică. 
Am văzut acest fir în jurul cuplurilor tinere pentru câteva 
săptămâni, chiar luni. Nu sunt sigură de ce îngerii înfăşoară 

unele cupluri şi altele nu. Pare că deoarece unul sau ambii 
oameni implicaţi au nevoie de mai mult sprijin şi ajutor cât 
timp învață despre dragoste. Știu că nu înseamnă că acel 
cuplu va fi împreună pentru totdeauna. 

Câteodată, văd acest fir de lumină aurie în jurul unui 
cuplu mai în vârstă - ajutându-i cu lecţii despre dragoste 
pe care nu le-au învăţat sau pe care poate le-au uitat. 
Câteodată, în cazul vreunui cuplu mai în vârstă, îngerii îmi 
spun că unul din ei se îndrăgostește pentru prima oară şi 
acel fir este pentru a le da curaj. Nimeni nu este prea bătrân 
pentru a învăța cum să iubească romantic. 

Câteodată văd îngerii iubirii lângă cuplurile de homo- 
sexuali. Nu cu mult timp în urmă, am văzut îngerii iubirii 
în jurul a doi tineri, în timp ce mergeau pe stradă. Nu se 
țineau de mână, dar îngerii iubirii care erau cu ei mi-au 
spus că sunt parteneri și că sunt foarte fericiți. Era minunat 
să-i vezi. Unii oameni găsesc greu de acceptat faptul că 
Dumnezeu şi îngerii ar putea aproba o relație romantică 
între doi bărbaţi sau între două femei. Tot ce pot spune este 
că văd des îngeri ai iubirii împreună cu aceste cupluri. 

Îngerii iubirii lucrează din greu cu acele cupluri care 
sunt împreună de mult timp. Dragostea romantică nu este 
un pat cu trandafiri şi necesită multă muncă. Toți suntem 
oameni şi nimeni nu e perfect. Foarte puţine relaţii sau 
căsătorii nu au probleme. Când un cuplu are dificultăţi, 
văd îngerii iubirii cum înfășoară un şal de iubire în jurul 
umerilor fiecărui partener pentru a alina durerea, pentru 
a-i ajuta să vadă calitățile partenerului şi ce au ei împreună. 
Acest şal este lumină, precum mătasea, nu ca o pătură grea 
şi stă uşor pe umerii noştri. 

Când două persoane se ceartă sau își amintesc de răni 
mai vechi, încearcă să îşi îndepărteze acest şal de iubire şi 
îngerii trebuie să lucreze din greu să îl menţină în jurul lor. 
Cunosc cupluri la care îngerii iubirii lucrează constant ani 

de zile pentru a păstra pacea. Îi văd cum înfășoară constant 
şalul iubirii pe umerii ambilor parteneri. 

Cele mai multe cupluri care se întâlnesc şi se îndrăgostesc 
cred că ar trebui să îmbătrânească împreună, dar câteodată 
nu se întâmplă așa. Câteodată, dragostea pentru celălalt se 
stinge la unul din ei. Câteodată, dragostea durează doar 
pentru puţin timp. Pe cât de greu ar fi de înţeles, îngerii 
îmi spun că unele cupluri nu sunt menite să fie împreună 
pentru toată viața. Dar dragostea romantică este specială 
şi prețioasă şi, pentru cât timp durează, trebuie apreciată. 

Uneori, o persoană face o greşeală şi îşi dă seama că este 
într-o relaţie unde parteneriatul este greşit şi că nu iubeşte 
destul persoana cu care este încât să-și petreacă viaţa 
alături de ea. Dragostea din această persoană s-a stins și 
acest lucru duce la despărțire, chiar dacă cealaltă persoană 
din cuplu încă o mai simte. Aceasta se întâmplă deoarece 
suntem doar oameni şi este foarte trist și foarte greu pentru 
toți cei implicați. 

L-am întrebat pe Dumnezeu și pe îngeri de ce nu pot 
fi toate căsniciile făcute în Rai, dar n-am primit niciun 
răspuns. Mi s-a spus totuși că, dacă ar fi făcute în Rai, 
singurul mod de separare s-ar putea produce doar când 
cuplul s-ar întoarce acolo. 

Dragostea este prețioasă și, chiar dacă ai parte de ea 
foarte puţin timp, este minunată. Îngerii îmi spun că atunci 
când un cuplu se desparte, cel mai bun lucru este să-și 
amintească de dragostea lor și să nu lase amărăciunea și ura 
să se manifeste. Știu că este incredibil de greu de făcut. Cere 
ajutor îngerului tău păzitor. 

Am întâlnit o femeie care mi-a zis că a trecut printr-un 
divorţ oribil - foarte dureros şi stresant. l-am sugerat să 
ceară ajutor îngerului ei păzitor, iar el să ceară ajutorul 
îngerului păzitor al soțului. Când ne-am întâlnit câteva luni 
mai târziu, mi-a spus că situația nu se schimbase şi că nici 

dificultățile legate de casă şi bani nu dispăruseră, dar că se 
petrecuse o mare schimbare. „Acum putem sta în cameră 
şi să discutăm unele lucruri fără să încercăm să ne rănim 
unul pe celălalt de fiecare dată când stăm de vorbă.“ Mi-a 
cerut să le mulţumesc lui Dumnezeu și îngerilor pentru că 
le-a făcut viața mai ușoară. 

Câteodată oamenii devin confuzi şi cred că într-un 
divorţ trebuie implicaţi şi copiii. Divorțul ar trebui să-i 
privească doar pe cei doi soți, nu şi pe copii. 

Cunosc părinţi care folosesc copiii ca arme împotriva 
celuilalt. Ei o fac deoarece pierderea dragostei le provoacă 
multă durere. Ei nu intenţionează să își rănească copiii, dar 
o fac. Este complet greșit să îţi târăști copiii în linia focu- 
lui — oricât de tentant ar putea părea. Cere-i îngerului tău 
păzitor să te ajute să nu o faci. Aminteşte-ţi că (indiferent 
ce vârstă au) copiii tăi, ei erau mici suflete în Rai înainte de 
a se naşte și de a vă alege pe amândoi drept părinți — ştiind 
că este posibil să vă separați sau să divorţaţi. 

Mulţi dintre noi ajungem la o rutină în relaţia noastră. 
Credem că dragostea ni se cuvine pur și simplu, devenim 
prinși în viaţa de zi cu zi și uităm să întreţinem flacăra 
iubirii romantice. Trebuie să mentii conştient lumina 
iubirii aprinsă în inima ta. Micile gesturi contează! 
Aminteşte-ţi să faci complimente, să cumperi flori, să 
sărbătorești o aniversare cu o cină romantică. Dragostea ta 
e foarte prețioasă. Cere-i din nou îngerului tău păzitor să 
aducă îngerii iubirii pentru a te ajuta. 

Văd mereu îngeri sugerând unor cupluri - în special 
celor care nu sunt în primii ani de relaţie — să facă gesturi 
romantice. Mă plimbam prin parcul Castelului Kilkenny 
şi am văzut un cuplu de vârstă mijlocie stând pe o bancă. 
Stăteau la distanţă şi nu vorbeau. Îngerul care era cu femeia 
mi-a spus că ea simte că nu era iubită și că nu era apreciată. 
Am văzut un înger al iubirii şoptind la urechea bărbatului. 

El nu a făcut nimic pentru câteva minute, dar apoi l-am 
văzut ridicându-se. Mă temeam să mă uit prea atent în caz 
că mă vedeau că îi urmăresc. I-am privit câteva minute mai 
târziu și l-am văzut cum îi dădea un mic buchet de flori 
culese din iarbă. Faţa ei s-a luminat de plăcere. Îngerii ne 
vor ajuta să aducem romantismul în viața noastră - tot ce 
trebuie să facem este să cerem, să ascultăm şi apoi să facem 
ce ni se sugerează. 


CAPITOLUL 12 


Nu eşti un simplu înger 


Văd fizic îngeri în fiecare zi, iar ei sunt foarte frumoși, 
însă voi aveţi suflete, care sunt mult mai frumoase decât 
orice înger. Toți oamenii, indiferent de religie sau credinţă, 
sunt copiii lui Dumnezeu. Dumnezeu ne iubeşte pe toți 
atât de mult, încât a dăruit fiecăruia o scânteie din El. Acest 
fir de lumină divină este sufletul nostru. 

Din când în când, am avut privilegiul să văd sufletul 
uman. Atunci când văd sufletul cuiva, mi se taie respiraţia, 
deoarece sufletele sunt incredibil de frumoase. Ca să fiu 
sinceră, cred ca sunt de nedescris și încă îmi caut cuvintele 
pentru a le descrie frumusețea. 


A Deoarece avem suflete care reprezintă 
imaginea lui Dumnezeu, suntem mai, 
presus de orice înger. J 


În urmă cu aproximativ un an, eram în vizită la mama, 
care trăieşte singură la țară. Ea are acum aproape optzeci de 
ani. A aflat mai multe despre mine de când am început să 

vorbesc despre ceea ce am văzut toată viața mea şi am fost 
încântată când a venit la lansarea primei mele cărți. 

În acea zi am ieşit în oraş să facem cumpărături, am luat 
masa, apoi ne-am întors acasă şi am stat de vorbă în camera 
de zi. Mai târziu am intrat în bucătărie pentru a face un 
ceai, iar Îngerul Hosus a bătut în geam şi a intrat să-mi ţină 
companie. 

- Dumnezeu vrea să-ţi arate ceva deosebit, mi-a spus el. 
Mergi şi aruncă o privire în camera de zi. 

M-am îndreptat în linişte spre uşa camerei de zi, care 
era întredeschisă şi m-am uitat înăuntru. Mama dormea pe 
scaunul de lângă sobă. 

- Doarme atât de liniştit, i-am spus Îngerului Hosus 
fără cuvinte. 

Mi-a spus să continui să privesc. Cât stăteam acolo, 
uitându-ma la mama mea şi gândindu-mă cât de mult o 
iubesc, am avut o mare surpriză. 

Lumina îngerului ei păzitor a devenit extrem de strălu- 
citoare. În acelaşi timp, sufletul mamei mele stătea în 
picioare în afara corpului. Acesta strălucea foarte tare — era 
mult mai strălucitor decât îngerul ei păzitor sau decât orice 
alt înger. Lumina sufletului este perfectă și transparentă; 
nicio lumină din lume nu seamană cu lumina sufletului 
în niciun fel, nici măcar lumina celui mai mare şi mai 
strălucitor diamant, deoarece sufletul este luminat de 
Dumnezeu. Am fost întrebată dacă mă dor ochii atunci 
când privesc lumina sufletului. În mod ciudat, nu mă 
dureau deloc. 

Forma era cea a corpului mamei, însă mare. În această 
formă minunată și de o strălucire limpede am văzut ima- 
ginea corpului ei omenesc, însă era unul tânăr şi perfect, nu 
cel bătrân şi șubred care dormea pe scaun. 

Era incredibil de frumos să văd reflexia mamei mele 
care arăta atât de tânără şi de perfectă în toate sensurile. 

Sufletul ei s-a întors și s-a uitat la mine. Am fost profund 
impresionată de ceea ce mi se arăta. 

Cred că mi s-a arătat sufletul ei în acea zi pentru că asta 
cerusem. Am văzut sufletul tatălui meu acum mulţi ani 
în urmă, când era pe moarte şi mereu am sperat şi m-am 
rugat să mi se arate şi sufletul mamei mele într-o zi. 

Sufletul umple fiecare parte a corpului tău. Nu există 
nicio parte a corpului care nu este luminată de acesta. Este 
greu de explicat; sufletul tău este atât de mic, dar imens. E 
un fir din lumina lui Dumnezeu și este perfect şi incredibil 
de frumos. 

Nu îmi este permis să văd sufletele tuturor oamenilor. În 
viața mea am văzut probabil câteva sute şi am zărit alte câteva 
mii, unde sufletul iese puţin din corp. Sunt întotdeauna 
profund impresionată şi onorată atunci când mi se permite 
măcar să zăresc un suflet. Este un privilegiu imens. 

Cred că am văzut suflete pentru a putea împărtăși 
informaţia cu ceilalți, astfel încât să ajut oamenii să 
creadă că au un suflet. Am fost întrebată de unde știu 
că toţi au suflet. Răspunsul meu, care s-ar putea să nu te 
mulțumească, este că văd un înger păzitor pentru fiecare, 
acest înger este paznicul sufletului şi Dumnezeu nu ti-ar fi 
dat unul dacă nu ai fi avut suflet. 

Credinţa mea este foarte puternică. Eu sunt ajutată, 
desigur, deoarece văd îngeri tot timpul şi, uneori, și suflete. 
Ştiu că toată lumea are un suflet, chiar dacă nu îţi pot 
dovedi acest lucru. 

Deoarece avem suflete care sunt asemenea lui 
Dumnezeu, suntem mai presus decât orice înger. Îngerii 
sunt creați de Dumnezeu, dar nu au suflet. Noi suntem 
copiii lui Dumnezeu. 

Îngerii adoră să fie în preajma noastră deoarece avem 
un suflet. Când îngerii sunt cu noi - oricât de imperfecţi 

ne-am putea simți - ei se află în prezenţa luminii lui 
Dumnezeu. Suntem întruchiparea lui Dumnezeu. 

Pentru mine, acest lucru este incredibil. Gândeşte-te la 
asta. Dumnezeu ne iubeşte atât de mult pe fiecare în parte, 
încât ne-a dăruit o parte din El. Nu sunt sigură că noi, 
oamenii, am înțeles pe deplin cât de minunat este acest 
lucru. 


CAPITOLUL 13 


Iubirea învinge ura 


Dacă toţi ar putea vedea frumuseţea sufletului uman, 
aşa cum o văd eu, atunci nu ar mai exista ură, crime sau 
războaie. Atunci când văd sufletul altei persoane, iubirea 
mă copleşește. Această iubire poate învinge ura doar dacă 
i-am permite să o facă. 

La mijlocul anilor 1990, înainte ca Megan să se nască, 
oameni din Irlanda de Nord au început să vină la ușa casei 
mele din Maznooth. N-am aflat niciodată cine i-a trimis - 
mereu spun că i-a trimis Dumnezeu. 

Îmi amintesc de un bărbat de aproximativ treizeci şi 
cinci de ani - îl voi numi Paul -, cu care am stat de vorbă 
la masa din bucătărie. El mi-a povestit șovăitor despre 
unele lucruri pe care le făcuse - inclusiv despre punerea 
unor bombe care au omorât oameni. Când era prea rușinat 
pentru a vorbi, îngerii care erau cu el îmi dădeau deta- 
lüle — care erau cu adevărat oribile. Mi-a povestit că fusese 
învățat de mic să urască protestanții și că această ură i-a 
fost insuflată de unchiul său, care era membru activ în 
IRA. Furia și ura lui Paul au fost alimentate când doi veri 
de-ai lui au fost omorâţi. Paul a început să transmită mesaje 

pentru IRA! când era copil, trecând apoi la acţiuni teroriste 
când era adolescent. Mi-a spus că abia acum și-a dat seama 
de ce făcuse, ca şi când ar fi deschis ochii și nu putea să 
înțeleagă motivul urii simțite față de protestanți. Mi-a 
povestit că un prieten apropiat murise într-un accident de 
mașină şi acest lucru trezise în el sentimentul inutilității 
unei vieți pierdute - a unui tânăr care a murit prematur. 

Paul mi-a spus că venise doar să mă vadă, deoarece 
mătușa lui, care mă vizitase cu puțin timp înainte, insistase 
să vină. Îmi amintesc de mătuşa lui. Era o femeie foarte 
subțirică, îmbătrânită înainte de vreme din cauza grijilor. 
Îşi pierduse fiii în Troubles? și o îngrijora gândul că ar mai 
fi putut să moară cineva. Dragostea ei l-a trimis la mine pe 
Paul şi el a venit deoarece știa că ea îl iubea. 

Paul mi-a spus că vrea ca totul să se încheie și că era 
scârbit la gândul că provocase atât de multă durere și 
distrugere. Mi-a spus că nu vrea să mai fie o astfel de 
persoană. Nu mai voia să cauzeze coşmaruri și lacrimi. 
Voia ajutorul meu și al îngerilor. 

Îngerii mi-au spus să-i transmit că trebuie să se 
străduiască pentru a-şi învinge dorința de a se răzbuna 
la mânie. Mi-au spus că ar trebui să ceară îngerului 
păzitor să-l ajute să se înfrâneze şi că are puterea să o 
facă. I-am zis, de asemenea, că totuşi va mai dura și că 
în majoritatea timpului vieţii lui va trebui să lucreze din 
greu să-și domolească ura care i-a fost insuflată de unchiul 
său. I-am spus că atunci când simte că vrea să se răzbune, 
trebuie să ceară ajutor îngerului păzitor și să-şi amintească 
de suferinţa și de durerea pe care a simţit-o atunci când 
membrii propriei familii au fost omorâţi; să înțeleagă că și 
alți oameni au aceleași sentimente. 

Am spus că răzbunarea este un cerc nesfârşit și că trebuie 
să se oprească. Trebuia să ajute să oprească răzbunarea şi 


1 IRA (Irish Republican Army) - Armata Republicană Irlandeză (n.tr.) 
2 Conflict din Irlanda de Nord, din a doua jumătate a secolului al XX-lea (n.tr.) 

din el însuși, și din cei din jurul lui, în mod special din cei 
mai tineri decât el. I-am spus că pacea din Irlanda de Nord 
este foarte importantă și că îngerii mi-au zis că Irlanda de 
Nord stă la baza păcii din lume - că trebuie să dea exemplu 
altor zone de pe glob unde există lupte şi violență. Dacă 
Irlanda poate să mențină pacea, atunci şi alte țări pot. 

M-am rugat des pentru Paul și pentru toți oamenii 
implicaţi în conflictul din Irlanda de Nord. M-am rugat ca 
iubirea să învingă ura. 

Câţiva ani mai târziu, l-am întâlnit din nou pe Paul. A 
venit la mine pe strada Henry din Dublin și m-a întrebat 
dacă îmi amintesc de el. Pentru moment, nu mi-am 
amintit, dar când a zâmbit şi a menţionat de domolirea 
urii, mi-am dat seama cine era. Arăta diferit, mai puţin 
încordat și stresat. Înainte arăta ca şi cum s-ar fi putut 
enerva uşor. Acum părea mai calm şi paşnic. Mi-a spus că 
încă se străduia din greu să-şi învingă ura şi că acum lucra 
cu alții pentru sprijinirea procesului de pace din Irlanda 
de Nord. Vorbind cu el, am realizat cât de inteligent era şi 
câte lucruri ar fi putut face dacă nu i s-ar fi insuflat atâta 
ură. Dar acum voia să facă ceva cu viața lui și să-și ajute 
comunitatea. 

Eram cu fiica mea Ruth și n-am stat mult de vorbă; 
când a plecat, i-am întrebat pe îngeri dacă Paul reușea să își 
domolească ura și mi s-a spus că da. 


Câteodată credem că ura are legătură doar cu războiul 
sau cu terorismul, dar toți putem să lăsăm ura să intre 
în viaţa noastră, să o lăsăm să otrăvească relaţiile dintre 
familii, prieteni, colegi şi comunități. 

În acest fel intră în viețile noastre ceea ce numesc 
eu „cealaltă parte“. Răul există. Ce numesc eu „diavol“ 

crescând în tradiţia creștină, există cu adevărat. Şi în orice 
credință există un nume pentru această forță a răului. 
Mi-ar plăcea să spun că nu există, dar e real și atunci când 
îl lăsăm să intre în vieţile noastre, o va face și va exploata 
acele slăbiciuni și sentimente negative din noi. Acest 
lucru este foarte simplu şi poate avea legătură cu cele mai 
neînsemnate lucruri. Mulţi nici măcar nu își dau seama 
că li se întâmplă ceva până când nu simt că se enervează 
sau că sunt nedreptățiți. Ar putea fi vorba despre invidia 
că un frate are mai mulți bani decât tine sau că un coleg 
a fost promovat, sau că te simți desconsiderat de ceea ce 
percepi ca insultă. Foarte ușor ne credem nedreptăţiţi şi ne 
comportăm ca niște victime. 

Toţi putem să ne supărăm sau să ne răzbunăm. Trebuie 
să învăţăm să recunoaștem aceste tendinţe, să le oprim și 
să cerem ajutor îngerului păzitor. Trebuie să cerem ajutor 
pentru a ne opri din a ne răzbuna şi să readucem iubirea 
în relaţie. Nu mă refer la iubirea romantică sau la iubi- 
rea pe care o simţim în familie; vorbesc despre puterea 
iubirii care este în noi toți. Această putere a iubirii, care 
este atât de puternică şi vizibilă atunci când mi se permite 
să văd sufletul cuiva. Dacă am fi folosit această putere a 
iubirii mai mult în vieţile noastre, totul ar fi fost mult mai 
uşor și lumea în care trăim, un loc mult mai bun. 

Familia poate fi un loc al iubirii, dar este uimitor cât de 
repede poate creşte ura în sânul ei. O femeie a venit să-mi 
vorbească despre familia ei. Avea o familie mare şi o afacere 
mare de familie în care erau implicaţi frați şi surori. Când 
lucrurile mergeau bine, frații se mulțumeau ca unul dintre 
ei să ia deciziile şi să aibă o parte mai mare din profit, 
dar când lucrurile au început să meargă prost, situaţia s-a 
schimbat complet. Compania a înregistrat pierderi din 
cauza unor decizii greşite şi unii dintre frați au început să 
aibă dificultăţi financiare. Tensiunea creştea de mai bine 
de un an. Membrii familiei au fost cuprinși de atât de 

multă ură şi amărăciune! Nu puteau sta în aceeaşi cameră 
împreună, darămite să mai şi discute. 

Doi dintre membrii familiei au venit la mine - una din 
surorile implicate în afacere şi o mătuşă. Mi-au spus că erau 
epuizate de amărăciune şi acuzaţii şi voiau ca totul să se 
termine. Dragostea le-a adus la mine pentru a cere ajutor. 

Îngerul care le însoțea mi-a comunicat: 

- Spune-le că este foarte important să reunească familia 
şi să discute. Ar trebui să fie doar fraţii, surorile, soții şi 
soțiile. Fără copii. Este important să fie într-un loc neutru, 
nu la birourile sau la casele lor. Sugerează ca întrunirea să 
aibă loc într-un hotel, unde nu pot ridica vocea. Trebuie 
să îi ajuţi să nu se întrerupă și să încerci să-i faci să asculte, 
astfel încât să se poată înțelege. Trebuie să încerci să te 
asiguri că nimeni nu se ridică de la masă şi pleacă. 

Le-am spus exact ce mi-a transmis îngerul. Sora a 
obiectat spunând că va fi greu și că nu era sigură că va reuşi. 

- Va trebui să lucrezi din greu pentru a stabili întâlnirea, 
i-a spus îngerul, dar ştiu că vei reuși pentru că voi două 
v-aţi unit. Trebuie să încercaţi şi să vedeţi dincolo de 
provocări. Acestea sunt punți peste care veți trece. Trebuie 
să-i faci pe ceilalți să ştie că îi iubeşti şi că le simți lipsa şi să 
insufli în ei încrederea că, dacă vă uniţi, veți depăşi situaţia. 

Le-am spus că mă voi ruga pentru ei şi că ei trebuie să 
ceară ajutorul îngerilor păzitori. 

Au reuşit să se adune. Era doar începutul. 

Doi ani mai târziu, membrii familiei îşi vorbeau. Nu 
le este întotdeauna uşor, dar sunt mai conştienţi de cât 
de aproape au fost să se piardă unul pe celălalt. Încă au 
dificultăţi financiare şi au pierdut o mare parte din bogății. 
Afacerea familiei este mult mai mică decât era la început, 
dar familia este încă unită. Ultima oară când am vorbit 
cu mătuşa, mi-a spus că au participat toţi la un botez 
în familie. Toţi erau conştienţi de faptul că, în perioada 
dificilă, o asemenea întrunire ar fi fost imposibilă. În timp 

ce acum au mai puţini bani, apreciază mai mult importanta 
de a se avea unul pe celălalt și bucuria pe care o familie ţi-o 
poate da. 


Deseori, cheia cuceririi urii de către iubire este să ai 
curajul de a face primul pas. 

Eram în cafeneaua Bewleys de pe strada Grafton din 
Dublin, savurând o cafea şi o chiflă. O femeie elegantă de 
aproximativ patruzeci de ani a intrat în cafenea. Cu ea erau 
doi îngeri şi lumina îngerului păzitor. S-a oprit lângă mine, 
ca şi când ar fi remarcat ceva şi am văzut că se uita spre 
mesele de lângă perete, care erau ocupate, apoi şi-a întors 
privirea. L-am întrebat fără cuvinte pe îngerul care era cu 
ea care era problema. 

- Are ceva pe suflet, a fost tot ce a spus. 

Femeia a continuat să meargă, apoi s-a oprit la capătul 
scărilor. După un moment, s-a întors. 

- Are mult curaj, a mai zis îngerul ei. Se teme foarte 
mult că va fi respinsă. 

Nu mi-a spus nimic altceva. S-a apropiat de o masă 
unde erau doi tineri, o femeie şi un bărbat. O vedeam clar 
pe tânără, dar eram prea departe pentru a auzi conversaţia. 
Femeia stătea lângă masă şi nu spunea nimic, tânăra şi-a 
ridicat privirea şi s-a putut vedea că era îngrozită. Vedeam 
un înger care îi şoptea la ureche. 

Am urmărit cum femeia a întins mâna pentru a saluta. 
Tânăra s-a calmat, era puţin mai relaxată şi zâmbea. Nu 
i-a strâns mâna, dar s-a ridicat în picioare. Femeia și-a 
retras mâna. Îngerul care era cu femeia mi-a spus că nu-și 
vorbiseră de multă vreme, dar că ea simţise dragostea 
pe care a avut-o întotdeauna pentru tânăra femeie când 
a văzut-o şi a ascultat îngerul, depășindu-şi teama de 
respingere. Au stat de vorbă câteva minute şi am văzut cum 

se reaprinde dragostea dintre ele. Era ca şi cum barierele 
dintre ele dispăreau. Femeia s-a îndepărtat, s-a întors şi 
tânăra s-a uitat la ea, făcându-i semn cu mâna. Cred că 
femeia era încă în stare de șoc când a ieșit din cafenea. 

Am întrebat îngerul care era cu ea dacă totul va fi bine, 
dacă se vor mai întâlni şi mi s-a spus că da, acesta era doar 
începutul. 

Nu spun că este uşor. De fapt, să permiţi iubirii să 
învingă ura este unul dintre cele mai grele lucruri care ni 
se cer să le facem în această viaţă. Putem să ne simţim atât 
de răniţi şi vulnerabili și să credem că, dacă ne „înmuiem“ 
şi nu reacționăm, vom ceda în fața altei persoane şi vom fi 
dezamăgiţi. Persoana care permite iubirii să cucerească ura 
nu este slabă. Acea persoană este foarte puternică şi este o 
rază de speranță pentru noi toți. 

Este ușor să lași cealaltă parte să se manifeste şi să 
reacţionezi. Este mult mai greu să rezişti tentaţiei de a te 
răzbuna. Trebuie să începem prin a face lucruri mărunte: 
să ne abținem de la o replică ofensatoare, să nu repetăm 
o bârfă, să nu ne bucurăm de nefericirea altuia. Învăţând 
să ne abţinem de la aceste lucruri mărunte, devenim mai 
puternici şi acest lucru ne va ajuta să rezistăm acţiunilor 
care conduc la ură şi suferinţă. 

Cere ajutorul îngerului tău păzitor. Îţi va şopti la ureche 
şi îţi va aminti să nu reacţionezi atunci când eşti tentat să o 
faci. Tot nu va fi ușor. S-ar putea să trebuiască să-ți muşti 
limba. Mi se pare greu şi îngerul meu păzitor trebuie să-mi 
tot aducă aminte. Eşti mai puternic decât crezi - puterea 
iubirii care se află în tine este imensă. 

Când nu îţi asculți îngerul păzitor, te simţi vinovat. 
Îngerul tău păzitor vrea ca tu să fii fericit şi ştie că vei fi 
mai fericit în sinea ta dacă înveţi să cucerești ura, astfel 
încât va face tot posibilul să te înveţe. Îngerul tău păzitor te 
va sâcâi să nu cedezi urii și te va ajuta să înveţi noi moduri 

de a fi mai bun. Acesta este un proces continuu şi iubirea 
este chemată mereu pentru a cuceri ura — câteodată între 
aceleaşi persoane. 


Cunosc o familie cu mulţi copii în care doi dintre băieți 
se ceartă mereu. 

Aceşti adolescenţi au abandonat şcoala şi nu au de 
lucru din cauza situației economice dificile. Ei stau acasă 
şi se simt nefolositori. Se aduc unul pe celălalt la disperare 
în mod constant, în cel mai urât fel cu putinţă şi se ceartă 
frecvent. Câteodată conflictele sunt verbale, altădată se iau 
la bătaie. 

Săptămâna trecută s-au certat îngrozitor şi unul din 
băieţi a plecat de acasă. Mama și sora lui au mers să-l caute. 
Erau extrem de îngrijorate, neștiind unde ar putea fi și ce 
ar putea face altor persoane - chiar lui însuși - în durerea 
şi disperarea lui. Erau atât de îngrijorate, încât au apelat la 
ajutorul poliţiei locale. La ora patru dimineața, după multe 
ore de căutări, l-au găsit şi l-au adus acasă. 

Fratele lui a fost atât de ușurat să îl vadă! Fusese 
îngrozit de ce s-ar fi putut întâmpla din cauza disputei lor 
şi de faptul că ar fi putut să-și piardă fratele. S-au împăcat. 
Iubirea a cucerit ura - pentru o vreme. 

Ştiu că acești băieți se vor certa din nou, dar mă rog ca 
exemplul iubirii mamei şi surorii lor manifestată în căutarea 
lui atât de mult timp să ajute la sporirea iubirii care există 
între toți membrii familiei. Tot ce pot face este să continui 
să mă rog pentru ca băieții să-și găsească de lucru, ca să 
scape astfel de o parte din frustrările lor. Ştiu că ei sunt 
băieţi buni şi îngerii îmi spun că amândoi încearcă să nu 
permită urii să îşi facă apariţia şi să nu cedeze frustrării pe 
care o simt. 

fe Cei care permit iubirii să învingă 
ura nu sunt slabi. Sunt foarte puternici 
şi reprezintă o rază de speranţă pentru 
noi toți. J 


Îngerii contribuie la menținerea iubirii care învinge ura, 
acolo unde este posibil. Ei ne oferă şanse, dar, de multe ori, 
trecem pe lângă ele. Femeia din cafeneaua Bewleys, despre 
care v-am povestit, a profitat de şansa care i-a fost oferită. 

Totuşi, îngerii au câteodată nevoie de ajutorul nostru. 
Uneori suntem chemați să facem pace şi este important să 
profităm de această ocazie, amintindu-ne că scopul nostru 
nu este să fim părtinitori. Acesta nu este un lucru uşor. Nu 
este uşor să te detaşezi şi să fii iubitor atunci când cele două 
părți sunt pline de mânie şi ură. 

Îmi amintesc, cum, cu mulți ani în urmă, am urmărit 
un împăciuitor şi pe îngeri la lucru. Joe şi cu mine eram 
cu copiii, care erau încă foarte mici, pe strada Meath din 
Dublin. Este o stradă aglomerată, cu tarabe la care se 
vând fructe şi legume şi tot felul de alte lucruri. Tocmai 
jeşisem din vechiul departament al magazinului Frawley's 
şi ne uitam în vitrine, când a început o ceartă. Erau două 
femei care țipau una la cealaltă, una din ele era vânzătoa- 
re în partea de sus a străzii. Eram şocată de limbajul 
folosit în fața copiilor şi părea că sunt pe cale să se ia la 
bătaie. Toată lumea s-a oprit să privească. Am văzut îngeri 
înconjurându-le şi stând între ele, încercând să facă pace. 
Din senin, a apărut o a treia femeie; părea că le cunoştea 
şi s-a aşezat între ele. Au continuat să se înjure, dar după 
un timp s-au liniştit. Nu ştiu ce le-a spus femeia, dar a fost 
adusă de îngeri pentru a le ajuta să se împace. Îngerii le-au 
înconjurat pe toate. După câteva minute, femeia a plecat cu 
una din cele care se certau. Iubirea învinsese din nou ura, 
de data aceasta mulțumită intervenţiei unui împăciuitor. 


CAPITOLUL 14 


Îngerii ne şterg lacrimile 


Acum câţiva ani, am vizitat un prieten la spital. Am 
mers la baie şi, când m-am întors în salon, îngerul meu 
păzitor mi-a spus să mă uit la patul din dreapta mea. Acolo 
era un bărbat în vârstă, care dormea. Îngerul lui păzitor 
apăruse și ţinea delicat sufletul bătrânului. Avea o înfățișare 
masculină, stătea la capul patului, iar mâinile sale păreau 
că intră oarecum în corpul bărbatului, ridicând puțin 
sufletul din corp. Sufletul bătrânului strălucea puternic. 
Îngerul păzitor mi-a spus, fără cuvinte, că mai avea puţin 
de trăit. Lângă pat stătea un tânăr de aproximativ douăzeci 
şi cinci de ani, care îl privea cu tristeţe pe bătrân. Cred că 
era nepotul lui. 

M-am așezat lângă patul prietenului meu, care era în 
cealaltă parte a camerei. M-am uitat la acel tânăr cât de 
des am putut, fără să atrag atenția, şi m-am rugat pentru 
a fi ajutat. El stătea acolo, fără să se miște. La un moment 
dat, a apărut lumina îngerului său păzitor. Îngerul lui 
păzitor era imens, dar nu părea a fi nici bărbat, nici 
femeie. Îmbrăcămintea îngerului era de un auriu-deschis 

cu verde. Îngerul l-a îmbrățișat pe tânăr cu multă dragoste 
şi tandreţe, încercând să-i aline durerea. 

La un moment dat, m-am îndreptat spre dozatorul 
de apă pentru a-i duce un pahar cu apă prietenului meu. 
Tânărul încă stătea acolo, nemișcat, uitându-se la bunicul 
lui, care dormea pe pat. Am văzut că îngerul păzitor al 
bătrânului încă îi ţinea sufletul. Când am trecut pe lângă 
ei, l-am văzut pe îngerul păzitor al tânărului punând mâna 
dreaptă în dreptul inimii lui. O lumină a început să radieze 
din mâna îngerului spre pieptul bărbatului. Cât îngerul 
rotea lent mâna, și-a întors privirea spre mine și mi-a spus 
fără cuvinte: 

- Lorna, pun lumină în golul pe care acest tânăr îl simte 
în inimă. Încerc să îi alin durerea pe care o simte pentru 
bunicul lui. 

Alţi doi îngeri se aflau în dreapta și în stânga tânărului, 
ținându-se de el şi privindu-l. Erau înalţi şi frumoși și 
aveau un aspect feminin. Aceşti îngeri erau îmbrăcați în 
haine de un albastru marin, cu nuanţe de argintiu; am zărit 
o mișcare a aripilor. I-am mulțumit îngerului său păzitor 
pentru că a permis celorlalți îngeri să stea lângă el, pentru 
a-l ajuta la nevoie. Nu l-am văzut pe tânăr plecând - tot ce 
ştiu este că, mai târziu, când m-am uitat, nu mai era acolo. 

Atunci când te afli lângă cineva pe care îl iubeşti și 
despre care ştii că nu mai are mult de trăit, uită-te la el mai 
atent şi ai încredere știind că îngerul lui păzitor este acolo, 
că are grijă de el și că îl va aduce în siguranţă în Rai. 

Suferinţa este ceva de care scapă foarte puțini dintre 
noi. Este o parte din dragoste şi doare cu adevărat. Îngerii 
noștri păzitori încearcă să ne aline suferinţa. 

Am iubit-o foarte mult pe soacra mea. Poate pärea 
ciudat, dar niciodată nu îi spuneam pe nume - numele 
ei era Liz, dar nu-mi amintesc să o fi strigat vreodată pe 
nume. Obişnuiam să mă refer la ea ca fiind „mama lui Joe“. 
Ne vedeam cam o dată pe lună (ea a murit înainte de a se 
naște Megan) şi copiii o iubeau. 

Eram în bucătărie într-o seară, pregătind singură cina, 
când Îngerul Hosus a bătut la ușa bucătăriei. Ne-am așezat 
la masă pentru a sta de vorbă. 

- Lorna, vei suferi, a spus Hosus. 

- Pentru cine? am întrebat şocată uitându-mă la el. 

- Pentru mama lui Joe, mi-a răspuns el calm. 

- Dar ea se simte bine, am obiectat şocată. 

Hosus s-a uitat la mine cu dragoste. 

- Dumnezeu o va lua curând, Lorna. 

M-am simțit atât de tristă când Îngerul Hosus mi-a spus 
aceste cuvinte! A întins mâna şi a cuprins-o pe a mea. 

- Nu fi tristă, Lorna! Ştii că doar corpul ei moare. 
Sufletul ei e viu şi se va întoarce acasă în Rai şi o vei revedea 
într-o zi. Lorna, vei începe să suferi de îndată ce voi pleca. 

După ce Hosus a plecat, am stat la masă și am plâns 
mult. Ea era o femeie grijulie și iubitoare și întotdeauna 
m-a acceptat într-un fel în care alți oameni n-au făcut-o. 
Ea ne-a susținut când Joe şi cu mine ne-am logodit şi m-a 
primit în familia ei. 

Totuşi, n-am spus nimănui cât de supărată eram - nici 
lui Joe, nimănui. Am plâns mult, dar niciodată în fața cuiva. 
N-am spus nimănui că sufăr. Cum puteam să spun ce îmi 
zisese Hosus? De fiecare dată când eram cu ea, zâmbeam şi 
îi arătam toată dragostea pe care o aveam, dar în sinea mea 
mă întrebam dacă era ultima oară când aveam să o văd. 

Ştiam că nu era vorba despre o simplă suferință. Am 
iubit-o pe soacra mea, dar era bătrână și nu avusese un rol 
important în viața mea. Nu o vedeam în fiecare săptămână, 

aşadar, nu puteam înțelege de ce simțeam durerea atât 
de puternic şi de ce o simţeam încă dinainte de a se fi 
îmbolnăvit. Îngerii aveau să îmi spună mai târziu de ce se 
întâmpla acest lucru. 

Sănătatea mamei lui Joe s-a deteriorat aşa cum mi-a 
spus Hosus și, după aproape o lună de când am început să 
sufăr, a fost internată în spital. A rămas acolo aproximativ 
şase săptămâni înainte de a muri. În primele zile de la 
spitalizare, am fost cu Joe să o vizităm. Când am intrat în 
salon, l-am văzut pe îngerul ei păzitor stând în spatele ei, 
ținându-i sufletul, ridicându-l uşor cu multă dragoste. Era 
doar puţin ieșit din corp, dar am văzut lumina magnifică a 
sufletului ei. Aripile îngerului păzitor erau parţial deschise 
şi curbate protector în jurul ei. După aceea, de fiecare dată 
când am vizitat-o, îngerul îi ridica mai mult sufletul afară 
din corp. 

În ultima ei zi, a fost mutată într-un salon diferit. Când 
am intrat, am văzut că sufletul ei era complet în afara 
corpului, împreună cu îngerul care stătea în spatele ei, 
ținând-o. Atunci când cineva moare, îngerul lor păzitor nu 
părăseşte acel suflet nicio clipă. Ori de câte ori văd un înger 
păzitor care este pe cale să însoțească un suflet spre Rai, 
înfăţişarea fizică a îngerului se schimbă. Îngerul păzitor al 
mamei lui Joe avea un aspect mai puțin uman și părea a fi 
mai puţin dens și solid. Era ca și cum și-ar fi scos hainele 
pentru a le lăsa pe pământ, ca să fie mai pur în momentul 
intrării în Rai. În timp ce trăsăturile sale umane erau 
mai puțin distinctive, vedeam și simțeam compasiunea 
şi dragostea pe care o avea pentru mama lui Joe când se 
pregătea să-i aducă sufletul înapoi acasă. 

Acesta este momentul cel mai fericit pentru orice înger 
păzitor — aducerea în siguranţă a sufletului înapoi în Rai — 
și am simțit o fericire incredibilă, care radia dinspre îngerul 
păzitor al mamei lui Joe. 


136 


e sie FA 
Îngerii ne dau speranță 


Acesta era atât de frumos - dar sufletul ei era mult 
mai frumos. Atât de multă lumină strălucea din el și mi 
s-a permis, pentru un moment, să văd înfăţişarea umană 
dinăuntrul sufletului. Era cu fața spre îngerul ei păzitor, 
apoi s-a întors și s-a uitat direct la mine. Arăta mult mai 
tânără decât era atunci când am întâlnit-o prima oară. Era 
ca şi cum ar fi avut douăzeci de ani, doar că era mult mai 
strălucitoare. 

Respirația ei a devenit greoaie, dar îngerul ei păzitor 
mi-a spus că a depășit orice durere. Am stat lângă patul ei, 
ţinând-o de mână, împreună cu Joe și cu unchiul lui. Nu 
ştiam cât va dura până-va ajunge în Rai, dar știam că nu va 
fi mult. După aproximativ o oră, m-am aplecat peste ea și 
i-am șoptit că o iubesc. Spunând aceste două cuvinte, am 
auzit sufletul ei comunicând cu mine, fără cuvinte. Mi-a 
spus să îl iau pe Joe de acolo, ca să nu fie prezent când va 
muri. Am făcut așa cum mi-a cerut şi i-am sugerat lui Joe 
să mergem să mâncăm ceva, lăsându-l pe unchiul său lângă 
patul ei. 

Ne-am întors în aproximativ o oră. Cât mergeam prin 
spital spre salonul ei, locul era aglomerat cu îngeri și ştiam 
că ea plecase în Rai. 

Joe a fost devastat de moartea mamei sale. A iubit-o 
mult. Tatăl său a murit când el avea doar paisprezece ani, 
aşadar, o mare parte din viaţa lui a avut doar mamă. După 
ce mama lui Joe a murit, am văzut că suferința nu era atât 
de mare ca la început. Acest lucru m-a mirat. 

Câteva luni mai târziu, Îngerul Hosus mi-a explicat 
puţin acest fenomen. 

Mi-a spus că m-a ajutat să sufâr acum, astfel încât pier- 
derea lui Joe să-mi producă o suferință mai puţin intensă. 
Ştiam, desigur, că Joe va muri de tânăr: Îngerul Elijah îmi 
spusese acest lucru cu mulţi ani în urmă. A fost bolnav în 
mod constant, dar nu am ştiu când va muri. Îngerul Hosus 

mi-a spus că Dumnezeu şi îngerii mă pregăteau pentru a 
simți intens suferința, dar şi pentru a şti, în acelaşi timp, că 
voi supravieţui. Acest lucru mi-a dat curajul şi încrederea 
că voi depăși situaţia. 

Când Joe a murit, câțiva ani mai târziu, durerea a fost 
copleșitoare. Așa cum am spus, îngerii îmi ziseseră că 
suferința pricinuită de pierderea mamei lui Joe ar fi trebuit 
să mă ajute parţial, dar ca să fiu sinceră, nu cred că este 
cineva pregătit pentru moartea cuiva drag. Ei mi-au spus, 
de asemenea, că durerea pierderii soacrei va diminua 
durerea pierderii lui Joe. Dar, sincer, durerea a fost extrem 
de devastatoare. 

Totuși, am depășit situaţia. Îngerii nu mi-au permis 
să renunţ. Ei mi-au dat puterea să mă ajut, în timp, să 
merg mai departe. Chiar a durat mult timp şi a fost foarte 
dureros. Ani de zile după moartea lui Joe, am simţit o 
durere îngrozitoare, în special în preajma evenimentelor 
din familie precum zile de naştere sau botezuri. Acum, la 
mai bine de zece ani, nu mai sunt îndurerată, dar îi simt 
lipsa. 

Când am scris despre aceste lucruri, am întrebat de 
ce am simţit durerea înainte de moartea mamei lui Joe, 
în loc să o simt după aceea şi de ce a trebuit să o simt atât 
de intens cu șase ani înainte de moartea lui Joe. Îngerii nu 
mi-au dat niciun răspuns. 

Suntem îndureraţi de pierderea cuiva drag din cauză 
că ei nu mai sunt alături de noi din punct de vedere fizic. 
În durerea şi disperarea noastră, trebuie să menţinem 
certitudinea că omul drag are un suflet care trăieşte veșnic 
şi că s-a dus în Rai, şi că îl vom întâlni din nou într-o zi. 
Îngerii ne ajută să depășim suferinţa, pentru a continua să 
ne trăim vieţile, chiar şi după pierderea cuiva care ne-a fost 
foarte drag. 

Cu mult înainte de a începe să scriu, o femeie numită 
Maura - care venea în vizită la mine - mi-a spus o poveste 
minunată despre cum îngerii au consolat-o într-un an 
de Crăciun, după ce soţul ei murise. Crăciunul poate fi o 
perioadă tristă pentru cei care au pierdut pe cineva drag. 
În acel an, de Crăciun, Maura era la chiuveta din bucătărie, 
spălând vase şi rememorând vremurile bune când soțul şi 
copiii erau împreună - la zilele de naştere, la botezuri şi în 
mod special de Crăciun. Copiii ei erau mari acum, dar încă 
foarte apropiaţi de ea. Avea o familie frumoasă, dar aceasta 
nu înlocuia singurătatea cauzată de lipsa bărbatului pe care 
îl iubise. Era atât de tristă şi de singură şi avea lacrimi în 
ochi, ca şi cum ar fi implorat: 

- Dă-mi doar un semn. Arată-mi că eşti cu adevărat 
acolo, că n-ai plecat de tot. 

Şi-a urmat instinctul şi a lăsat vasele în chivetă, a traversat 
bucătăria şi a ieşit în grădină. Vremea era friguroasă şi 
schimbătoare şi ea stătea acolo în frig, uitându-se împrejur, 
întrebându-se dacă soţul ei ar putea fi cu adevărat în Rai 
sau dacă ar putea fi alături de ea, ca spirit. S-a uitat la 
copaci și la plantele care crescuseră de când a murit el şi 
apoi, din senin, a început să ningă. 

Maura a râs şi, simțind prezenţa soțului într-un fel, i-a 
vorbit cu voce tare. 

- Aşadar, m-ai scos în grădină şi acum a început să 
ningă, îngheţ de frig şi ninge. 

Fulgii de nea au continuat să cadă şi apoi, fără niciun 
motiv pe care l-ar fi putut explica, s-a simţit atrasă de un 
fulg anume. Nu era diferit de ceilalți fulgi care cădeau în 
jurul ei, dar a simţit dorința puternică de a prinde acel fulg. 
Şi-a întins mâna şi fulgul a căzut pe ea. S-a uitat mirată la 
el. Fulgul nu s-a topit. Când s-a uitat mai atent, şi-a dat 
seama că nu era un fulg de zăpadă, ci o pană mică, o pană 
cât un fulg de zăpadă. Nu era nicio pasăre în jur. Nu avea de 

unde să fi provenit. Atingând pana, ochii i s-au umplut 
de lacrimi și a spus mulțumesc din inimă. Le-a mulțumit 
lui Dumnezeu şi îngerilor şi mult iubitului ei soț. 


M rebuie să continuăm să credem 
că sufletul celui drag nouă trăiește 
veșnic și că s-a dus în Rai, și că 
îl vom întâlni din nou într-o zi) 


a 


Primind aceasă mică pană, inima Maurei s-a umplut 
de bucurie. Ştia că este un semn că soțul ei era fericit în 
Rai, dar că încă era cu ea oricând avea nevoie de el. I-a 
dat putere şi speranță pentru a înfrunta viitorul, ştiind că 
nu este singură. Maura a avut mereu credinţă, dar această 
pană i-a reaprins atât credința, cât și convingerea că sufletul 
soțului era în Rai și că îl va revedea într-o zi. A ţinut strâns 
în mână acea mică pană în timp ce se întorcea în casă 
pentru a căuta ceva mic şi special în care să o păstreze şi să 
se uite la ea și să ştie că soțul ei era alături de ea în spirit şi 
că Dumnezeu și îngerii Lui erau, de asemenea, acolo. 

Văd îngeri înconjurând şi consolând oamenii îndurerați. 
Dar, deseori, suntem atât de îndureraţi şi mâhniţi încât nu 
simţim consolarea. Încearcă să-ți aminteşti că acești îngeri 
sunt acolo cu tine. Îngerii ne vor da semne de încurajare, 
în special în astfel de momente, deseori apelând la alți 
oameni, care vin să te consoleze sau să te încurajeze. 

Dumnezeu şi îngerii i-au dat Maurei acest semn pentru 
a o încuraja să-și continue viaţa, pentru a-i confirma 
convingerea că sufletul soțului trăieşte veșnic, credinţă pe 
care aproape că o pierduse din cauza durerii. 


CAPITOLUL 15 


Mi s-au arătat lucruri minunate... 


Îngerul Mihail mi-a arătat un viitor în care toată lumea 
vede fizic îngerii, la fel ca mine, în care toată lumea poate 
discuta cu ei, așa cum o fac eu, în care îngerul nostru 
păzitor este cel mai bun prieten al nostru, şi în care noi îi 
ascultăm şi urmăm sfaturile. 

Mereu am spus că nu ştiu de ce mi s-a permis să văd, iar 
vouă nu. Sunt un om obișnuit și întotdeauna am crezut că, 
dacă eu pot vedea îngeri, atunci toată lumea poate. Cu cât 
vorbesc mai mult despre ceea ce văd, cu atât încep să înțeleg 
că unul dintre motivele pentru care mi-a fost permis să văd 
îngeri este să ajut şi să împărtășesc felul în care ar putea 
arăta viitorul, să te ajut să înţelegi cum ar putea fi vieţile 
noastre dacă toți am vedea îngeri şi am putea vorbi cu ei. 

Nu ştiu cât timp va trece până când noi vom evolua, 
până când toată lumea va fi capabilă să vadă și să vorbească 
cu îngerii, când se va întâmpla acest lucru sau câte generaţii 
vor trece. Sunt totuși foarte încurajată de semnele văzute 
în oameni - în special în tineri — care sunt mai conștienți 
şi ştiu că ritmul acestei evoluţii se accelerează. Știu că va 
fi un proces evolutiv, că unii oameni vor fi la început mai 

conștienți și vor fi capabili să vadă îngerii în timp ce alţii 
încă nu vor putea. Dacă noi, oamenii, vom lua deciziile 
corecte, în cele din urmă vom putea toți să ne vedem 
îngerul păzitor. 

Mulţi tineri, deşi nu văd îngeri aşa cum o fac eu, mi se 
pare că răspund mai mult sugestiilor îngerului lor păzitor. 
Acest lucru se întâmplă nu doar pentru că tinerii au fost 
dintotdeauna mai deschişi decât adulții. Ştiu că tinerii din 
ziua de astăzi sunt mai deschiși decât cei din generația 
mea — văd asta în comportamentul lor cotidian. 

leri stăteam în fața unui supermarket şi un grup de 
adolescenți a trecut pe lângă mine. Lumina îngerului 
păzitor al uneia dintre fete s-a deschis pentru un moment, 
arătându-mi o înfățișare feminină. S-a oprit deasupra 
tinerei fete pe care o ghida și părea că își ținea mâinile pe 
umerii ei. I-a şoptit ceva pentru puțin timp, apoi lumina 
îngerului păzitor s-a închis. Instantaneu, fata a mers spre 
o altă adolescentă și i-a luat o sacoșă. Îngerii care erau cu 
ea mi-au confirmat că îngerul păzitor i-a cerut să-și ajute 
prietena, iar ea a auzit şi a acționat imediat. Știu că este un 
exemplu foarte simplu, dar atunci când asculţi de îngeri tot 
timpul, lucrurile sunt foarte simple. 

Mă plimbam recent printr-un parc plin de flori şi 
arbuşti înfloriţi. În timp ce mergeam pe o alee, un înger 
mi-a şoptit să privesc înainte. Erau mulți oameni împrejur. 
Îngerul mi-a şoptit din nou, spunându-mi să mă uit la un 
băieţel de aproximativ opt ani. Am privit fascinată cum 
băiatul se juca cu energia florilor. Atingea energia florii şi 
îşi băga degetul în ea rotindu-l. Râdea, simțind senzaţia de 
furnicătură pe care i-o dădea energia de pe degetul lui. Am 
văzut că era fermecat, dar nu știa ce vede. 

El vedea energia pe care am văzut-o în jurul tuturor 
vietăților încă de când eram copil. 

Toţi avem potenţialul de a deveni mai deschişi și mai 
conştienţi din punct de vedere spiritual. Acest potenţial 
este un dar pe care Dumnezeu ni l-a dat, dar de care 
mulți oameni se sperie. Îţi trebuie curaj să recunoşti că 
Dumnezeu există, că ai un suflet şi un înger păzitor care 
este gardianul sufletului. 

Ştiu din propria experienţă că îţi trebuie curaj. Până la 
mijlocul vârstei de cincizeci de ani, am ezitat să vorbesc 
despre ce vedeam şi auzeam şi abia dacă menționam aceste 
lucruri. M-am temut că voi fi ridiculizată şi că lumea va 
râde de mine, spunând că sunt nebună. 

Am spus întotdeauna că nu eu am ales momentul în care 
să încep să vorbesc despre ceea ce văd, ci Dumnezeu. El a 
ales acest moment deoarece vrea să ne accelereze evoluția 
spirituală și a ales acest moment al schimbării și al 
provocării în lume. O mulțime de lucruri diferite ne ajută 
să avem deschiderea şi să conştientizăm spiritualitatea. 
Am vorbit despre multe dintre ele în această carte. 
Rugăciunea este una dintre ele, ca şi faptul de a deveni 
conştient de prezenţa lui Dumnezeu, recunoscând că 
suntem mai mult decât carne și oase - că avem, de ase- 
menea, un suflet. Crezând în existența îngerilor și 
cerându-le ajutorul, devenim mai receptivi la mesajul lui 
Dumnezeu, lucru care ne ajută să ne apropiem mai mult 
de El. Un alt mod de a ne apropia de Dumnezeu este să 
devenim mai conștienți și să apreciem lucrurile obișnuite 
din viața noastră, cum ar fi să petrecem mai mult timp în 
natură, să stăm în linişte sau să medităm. 

Apropierea noastră de Dumnezeu ne deschide din 
punct de vedere spiritual. Dumnezeu vrea şi ne ajută să 
devenim mai conştienţi de spiritualitate. 

Aceasta este o parte din planul Său pentru evoluţia spi- 
rituală a omenirii. 

Pe măsură ce devenim mai conştienţi din punct de 
vedere spiritual, suntem mai înțelegători, vedem mai mult 
binele din ceilalți şi, astfel, devenim mai blânzi şi mai buni. 
Ceea ce numesc unii oameni „intuiţie“ devine mai puternică 
pe măsură ce oamenii ascultă mai mult de Dumnezeu şi de 
îngeri și învaţă să răspundă sugestiilor primite. Începem să 
vedem mai multă energie în jurul oamenilor și al vietăţilor 
şi să vedem mai mult din frumuseţea vieţii. 

Pe măsură ce devenim mai conştienţi, devenim mai 
buni și mai împliniți. 

Cer zilnic în rugăciunile mele ca oamenii din toată 
lumea şi din toate religiile să devină mai spirituali şi să se 
teamă mai puţin. 


Acum câţiva ani, o fată de unsprezece ani pe nume Suzy 
m-a întrebat despre energiile pe care le vedea. Am putut să 
o ajut să înțeleagă mai mult din ceea ce vedea și la ce anume 
să fie atentă pe viitor. Am întâlnit-o recent şi erau trei 
îngeri în jurul ei. Am zâmbit, deoarece unul dintre îngeri 
era îmbrăcat ca un adolescent ~ deși culorile erau diferite: 
argintiu, gri şi albastru. Am discutat cu Suzy, timp în care 
îngerul îmbrăcat ca un adolescent îmi tot spunea: 

— Mai are ceva să-ţi spună. Trebuie să ai răbdare. 

Discutam de aproximativ zece minute, când Suzy mi-a 
spus ce avea pe suflet. 

- I-am dezamăgit pe Dumnezeu și pe îngeri, a spus ea. 

Îngerii care erau cu ea au dat dezaprobator din cap. 

Suzy mi-a explicat că ieșise cu două dintre prietenele ei 
și că discutase despre aburul ciudat care ieșea din gardul 
viu. Vorbeau despre cât de ciudat era. 

Suzy a vrut să explice că vedeau energie şi că ea însăși 
o vedea, dar s-a temut că vor râde de ea. Era foarte deza- 
măgită de ea însăși pentru că nu avusese curajul să le spună 
ceea ce vedeau. 

I-am zâmbit. 

- Nu i-ai dezamăgit pe Dumnezeu și pe îngeri. Prietenii 
tăi vor vedea din nou energia şi vei avea altă ocazie să le 
explici. 

Ştiu că data viitoare când se va întâmpla acest lucru, va 
avea curajul să le vorbească prietenilor despre ce vede ea. 

Frica este unul dintre lucrurile care ne opresc din 
evoluţia spirituală. Printre lucrurile care ne opresc să 
evoluăm sunt prețuirea prea mare a bunurilor materiale 
şi ideea că viaţa înseamnă numai obiecte (lucruri) și bani. 
Un alt mod de a te opri din evoluţie este să te lași prins de 
activităţile de zi cu zi — făcând prea multe și crezând că nu 
ai destul timp la dispoziție. 

Dacă nu permitem păcii și liniștii să intre în vieţile 
noastre, măcar ocazional, este foarte dificil să Îl auzim pe 
Dumnezeu și pe îngerii Lui. 

Ascultându-i pe cei din tabăra cealaltă — chiar și în ceea 
ce priveşte lucrurile mărunte, cum ar fi o remarcă rău- 
tăcioasă sau egoismul -, ne este împiedicată dezvoltarea 
spirituală. Satana sau oricum numești cealaltă parte a 
religiei tale cu siguranță nu dorește ca noi să evoluăm 
spiritual și îi dăm putere atunci când ascultăm de el, în loc 
să ascultăm de Dumnezeu și de îngerii Lui. 

Toată lumea trebuie să își împlinească rolul. Toţi avem 
un rol în evoluţia spirituală a omenirii. 

Toată lumea trebuie să-i ajute şi să-i încurajeze pe 
ceilalți să își joace rolul. De aceea este important să ne 
rugăm pentru liderii noştri, iar acesta este un lucru de care 
toţi trebuie să fim conștienți. 

Stând la masa din bucătărie și întrebându-mă despre 
ce să scriu în ultimul capitol, Îngerul Mihail m-a luat de 
mână și mi-a arătat o imagine. Mă aflam pe un deal și 
priveam o vastă regiune din provincie. La baza dealului 
erau mii de oameni - bărbaţi, femei și copii de toate 
vârstele - care formau un cerc mare. După felul în care 
arătau și după cum erau îmbrăcaţi, mi-am dat seama că 
aveau diferite naţionalităţi și religii. Locul era plin de îngeri 
şi, privindu-i, mi-a fost clar că acei oameni puteau să-i vadă 
și să vorbească cu îngerii care erau cu ei. Pe lângă îngerii 
păzitori şi alți îngeri mai erau și îngeri ai rugăciunii, care 
urcau Rai. 

Oamenii se rugau. Se rugau cu voce tare şi, chiar dacă 
se rugau în limbi diferite, era o singură mare rugăciune. 
Auzeam murmurul rugăciunii lor. În mijloc, înconjurată 
de îngeri, era o persoană care conducea rugăciunea. Nu 
puteam să-mi dau seama dacă era bărbat sau femeie. Totuși, 
nu era ca şi cum această persoană era mai importantă decât 
celelalte, ci doar conducea rugăciunea. 

Oamenii se rugau în orice poziţie se simțeau mai 
confortabil, în picioare, aşezaţi sau culcați şi toată lumea 
părea că se roagă din tot sufletul. Toţi erau cufundaţi în 
rugăciune, cu bucurie. 

Locul era atât de liniștit şi de strălucitor - ca și cum 
o lumină strălucea de sub pământ. Oamenii străluceau - 
mai mult decât am văzut vreodată pe oricine. Toată lumea 
arăta perfect, toți erau plini de viață și rezonanţă, chiar și 
cei foarte bătrâni, şi nimeni nu părea bolnav sau să aibă 
dizabilităţi. Din locul din care priveam, vedeam un cerc de 
lumină în jurul imensei adunări de oameni. În afara acestui 
cerc, vedeam dealuri înverzite şi arbori. 


Îngerii ne dau speranţă 


O spun din nou, totul arăta mult mai viu şi mai vibrant 
decât este lumea noastră astăzi. 

Viziunea s-a diminuat şi m-am trezit înapoi la masa din 
bucătărie, împreună cu Îngerul Mihail. 

- Mi-ar fi plăcut să rămân acolo. Pot să mă întorc? l-am 
întrebat pe Îngerul Mihail. El a zâmbit şi a dat dezaprobator 
din cap. Am continuat: A fost ca o întrezărire a Raiului — 
dar știu că acel loc era pe pământ. Nu în Rai. 

Îngerul Mihail a răspuns: 

- Acesta este viitorul oamenilor, dacă îl vor alege. Dacă 
vor lua deciziile corecte și vor creşte spiritual. 


f ” Toţi jucăm un rol în evoluția . 


spirituală a omenirii. 


Îngerul Speranţei a apărut pentru puţin timp lângă mine, 
umplându-mă de speranță pentru acest viitor minunat al 
omenirii și dându-mi curaj şi putere să ştiu că putem lua 
deciziile corecte pentru a construi această minunată lume. 


ANEXĂ 


Rugăciuni din 
Îngerii ne dau speranță 
de Lorna Bryne 


Toate aceste rugăciuni mi-au fost date de Dumnezeu 
prin intermediul îngerilor Lui. Dumnezeu mi-a permis să 


le împărtăşesc cu voi şi cu cei dragi vouă. 


O rugăciune de mulţumire 

Mulţumesc pentru toate binecuvântările 
pe care Le-ai revărsat asupra mea, 
Dumnezeul meu. 

Binecuvântarea de a avea un suflet, acea rază 
din lumina Ta; 

Binecuvântarea de a primi pentru vecie, în 
dar, un înger păzitor care nu mă părăseşte 
niciodată; 

Binecuvântarea păcii și-a iubirii din mine; 

Binecuvântarea familiei pe care mi-ai dat-o; 

Binecuvântarea celor pe care-i trimiţi în viața 
mea să mă însoțească; 

Binecuvântarea de a trăi în armonie cu cei din 
jurul meu; 

Binecuvântarea muncii mele; 

Binecuvântările tuturor lucrurilor materiale 
pe care le am, mari şi mici; 

Binecuvântările acestei lumi minunate şi a 
naturii din jurul meu. 

Îți mulțumesc, Dumnezeul meu, pentru toate 
lucrurile pentru care am uitat | 
să-Ți multumesc. 

Şi, mai presus de toate, Îți multumesc, 
Doamne, pentru că îmi binecuvântezi viața 
în continuare. 

Amin. 


Rugăciunea îngerilor vindecători care este 
transmisă de Dumnezeu prin Mihail, 
Arhanghelul tău 
Revarsă-ți asupra mea şi a celor pe care-i | 

iubesc | 
Îngerii tăi vindecători și oștirea ta cerească, | 
Lasă-mă să simt asupra mea raza îngerilor tăi 
vindecători, 
Lumina mâinilor tale vindecătoare. 
Te voi lăsa să mă vindeci, 
Așa cum va dori Dumnezeu. 
Amin. 


O rugăciune pentru bucurie 
Te rog, Doamne, 
Îndepărtează acest nor al tristeţii. | 
Lasă-Ţi lumina să strălucească asupra mea. 
Trimite-i îngerii să mă ajute. 
Dă-mi curajul și puterea | 
Să încep să mă bucur din nou de viața mea. | 
Amin. | 

O rugăciune pentru vremurile grele 

Doamne, 

Varsă-Ţi harul asupra mea și lasă-mă să văd 
mereu lumina speranţei arzând puternic în 
fața mea. 

Luminează întunericul umplându-mă cu 
speranţă și credinţă și lasă-mă să primesc 
alinarea iubirii Tale. 

Dă-mi curajul şi puterea de a ști că voi depăşi 
aceste vremuri grele. 

Umple-mă cu bucuria și încrederea că sunt 
copilul Tău şi că vei avea grijă de mine şi de 
cei pe care îi iubesc. 

Ascultă-mi rugăciunea. 

Amin. 


Rugăciune pentru iertare şi pace a minţii 

Doamne, 

lartă-mi, te rog, toate defectele. 

Tot răul pe care l-am făcut. 

Dă-mi puterea de a-i ierta pe cei care m-au 
rănit. 

Amin. 


Rugăciune pentru iertarea celor care m-au rănit 
Doamne, 
Iartă-i, te rog, pe cei care m-au rănit pentru că 
eu i-am iertat. 
Amin. 


j Scrierile Lornei au emoționat 
mulți oameni din întreaga lume. 
Citiţi, mai jos, câteva impresia 


despre cărțile ei. P 

„Prin cărţile şi prin felul deschis de a fi al Lornei, 
simţi că te-ai întâlnit cu cel mai bun prieten al tău, 
pe care îl știi de o viaţă întreagă. Ea are darul de a 
crea legături cu toți cititorii ei și, pentru cei care au 
norocul să se afle în prezenţa ei, această legătură este 
de zece ori mai intensă.“ 

Martha 


„Cuvintele Lornei, ea însăși un înger, mi-au 
iluminat şi îmbogățit viața. Simt că îngerii mei 
mă iubesc mai mult ca niciodată şi ştiu că nu sunt 
niciodată singură. Această carte îți va schimba viaţa!“ 

Cristina, New York 
„O carte motivantă, antrenantă și emoţionantă.“ 
Orla 


„Această carte mi-a schimbat modul de a gândi. 
Acum sunt deschisă îngerilor și vorbesc tot timpul 
cu ei; de asemenea, am dat aceste cărți și membrilor 
familiei şi prietenilor, care le iubesc la fel de mult. 
Lorna, eşti eroina mea.“ 

Irene, Omagh 


„Îţi mulțumesc, Lorna, pentru frumoasa ta 
poveste.“ 
Kim, Wisconsin 


„Modul în care Lorna Îl percepe pe Dumnezeu, 
aşa cum Îi este relevat de experienţele ei cu îngerii, 
este Dumnezeul la care am sperat eu întotdeauna. 
Mai presus de orice religie, mai iertător, cu simţul 
umorului și plin de iubire. Drumul spre Rai este o 
sursă de mângâiere şi speranță.“ 

Claire 

„Cărţile tale m-au ajutat în momentele dificile. 
M-ai făcut să-mi dau seama că ar trebui să ascult de 
îngerii mei și că nu sunt singură.“ 

Louise, Stratford-upon-Avon 


„Drumul spre Rai m-a făcut să simt o frumoasă 
legătură cu tine, cu îngerul meu, cu iubirea însăşi 
şi, mai presus de toate, cu speranța. Mesajul tău mă 
inspiră cu adevărat.“ 

Janny, Mexico 


„Nimic nu îţi va oferi mai multă alinare decât 
cititul acestei cărți.“ 
Mary, Kilmarnock 


„Înainte să îţi citesc cărţile, credeam că îngerii 
sunt adevăraţi, dar prea departe de mine; acum 
vorbesc cu ei în fiecare zi și simt că nu mă vor părăsi 
niciodată.“ 

Gisella, Italia 


„iţi mulțumesc pentru curajul de a ne împărtăși 
experienţele din viaţa ta.“ 
Ela, Polonia 


„Impactul pe care l-a avut cartea Îngeri în părul 
meu asupra vieţii mele este simplu - nu îmi mai fac 
griji. Pentru mine, viața este foarte incertă în acest 
moment, dar mă las în voia ei, fac ceea ce pot, ştiind 
că cineva îmi poartă de grijă şi că totul se va sfârşi cu 
bine. Pacea minţii este de neprețuit, îţi mulțumesc.“ 

Jenny, Powys 

„Fiind tânără (am 18 ani), observ că mulţi de vâr- 
sta mea nu știu nimic despre ce e dincolo de lumea 
noastră și de cât de mult ajutor putem primi. Le 
spun prietenilor mei tot ceea ce ştiu și, chiar dacă ei 
nu mă cred, ştiu că mă ascultă cu atenție și sper că, 
într-un fel sau altul, acele informaţii îi vor influenţa 
în mod pozitiv. Prin intermediul Lornei Byrne, am 
aflat informaţii suplimentare și mijloace de alinare 
pe care, la rândul meu, le pot împărtăși și altora.“ 

Zeria, Londra 


„Lorna, cărțile tale m-au ajutat să-mi recapăt 
credinţa. Mi-au oferit alinare ştiind că tatăl meu nu 
a fost singur când a murit. Nu pot să îți explic cât de 
mult m-ai ajutat. Îți mulțumesc foarte mult pentru că 
ai scris aceste cărți.“ 

Orla, Derry 


„Prin cartea ta, m-ai ajutat să cred mai mult, să 
fiu o persoană mai spirituală şi mai răbdătoare. Sunt 
sigură că te-am găsit deoarece îngerul meu păzitor 
m-a îndreptat spre tine pentru că a vrut să aflu că el 
este mereu alături de mine.“ 

Adriana, Costa Rica 


„ie şi îngerilor vă mulțumesc din tot sufletul. 
Când mă gândesc la îngerul meu păzitor, care este 
alături de mine din ce în ce mai mult în aceste zile, 


sunt fericită. 
Mary 


„Dacă inima ta vrea, aceste cărți îți vor deschide 
ochii.“ 
Andria 

Pentru a afla mai multe despre Lorna Byrne, 
vizitaţi site-ul www.lornabyrne.com 


Aici puteți să vă adăugați dorinţele și rugile pe lista de 
rugăciuni a Lornei. 


„Cu ani în urmă, îngerii mi-au dat o listă cu 
rugăciuni şi mi-au spus că ar trebui să o ţin în mână 
atunci când mă rog şi că mi se vor alătura şi se vor 
ruga împreună cu mine. 

Atunci când mă aflu într-o stare meditativă de 
rugăciune, țin în mână această listă spirituală, care 
conţine fiecare nume şi fiecare cerere scrisă, pe care 
apoi o înmânez lui Dumnezeu. 

Vă invit să-mi transmiteţi gândurile, bucuriile şi 
grijile voastre, pentru a le putea include în listă. 

Nu voi putea să răspund fiecăruia dintre voi, dar 
fiţi siguri că biletele voastre se vor regăsi în lista mea 
de rugăciuni și a îngerilor. Nu vă costă nimic şi tot ce 
îmi scrieți va rămâne secretul nostru.“ 


LORNA 


MULȚUMIRI 


Mulţumiri speciale lui Judith Curr, publisher la Atria 
Books pentru că a spus „da“. Sunt aşa de fericită că 
a acceptat! Judith radiază entuziasm şi îmi place mult 
atitudinea ei pozitivă. E o femeie cu credințe și convingeri 
ferme şi un editor strălucit. 

Mulţumesc şi strălucitei echipe a lui Judith de la Atria: 
mai ales lui Amy Tennenbaum, cu care este o încântare 
să lucrezi. Mulţumirile mele se îndreaptă şi spre Chris 
Lloreda, Yona Deshommes, Paula Amendolara, Gary Urda, 
Colin Shields, Alysha Bullock, Kimberly Goldstein şi Paul 
Olsewski. Mă bucur că ne vom cunoaște cu toții mai bine 
în anii care vor urma. Ştiu că până când va fi publicată 
această carte, vor mai fi şi alţii la Atria cărora ar trebui să le 
mulțumesc; le mulțumesc de pe acum. 

Le aduc mulțumiri bunului Dumnezeu și Îngerilor în 
fiecare zi pentru prietena şi agenta mea, Jean Callanan. 
Fără profesionalismul, munca ei intensă, creativitatea şi 
talentul de a putea lua legătura cu oameni din întreaga 
lume, nu aş fi reușit să obțin ceea ce am obținut. 

Mulţumesc şi editorului meu din Regatul Unit, 
Mark Booth, de la Hodder and Stoughton. Gândirea şi 
curiozitatea lui profund spirituală au făcut această carte 
mult mai bogată. Îi mulţumesc pentru că a crezut în mine şi 

pentru că mi-a transmis mesajul, ceea ce a ajutat ca această 
carte să devină un bestseller Sunday Times. 

Stefanie Diaz, director de drepturi internaţionale 
de la Sanford J. Greenburger Associates, e un adevărat 
star! Apreciez profund profesionalismul şi hotărârea sa. 
Mulţumiri și lui Heidi Lange de la SJGA pentru încurajările 
ei continue și susținerea pe care mi le-a acordat. 

Mulţumesc tuturor celor din SUA şi de aiurea care şi-au 
adus contribuţia la cartea aceasta. 

lar mulțumirile finale le adresez copiilor mei, pentru 
răbdarea şi înțelegerea lor. În timp ce citiți această carte, 
copiii își aleg părinții în fiecare zi, iar eu le mulţumesc că 
m-au ales să le fiu mamă. 


La Editura RAO 
de aceeași autoare 
vor apărea 


ÎNGERI ÎN PĂRUL MEU 


De când se ştie, Lorna, a văzut îngeri. În copilărie, ea era 
convinsă că toată lumea putea să vadă fiinţele supranaturale care 
o însoțeau mereu. Cu toate astea, în ochii adulților, comportamen- 
tul ei era anormal și considerat un simptom de deficiență mintală. 
Astăzi, oameni bolnavi și chinuiți spiritual sunt atrași spre ea pentru 
a găsi alinare și confort, până și teologii diverselor religii căutându-i 
sfatul. Lorna a devenit o persoană de încredere pentru multă lume, 
datorită abilității ei de a comunica cu spirite — iar prin faptul că ne 
împărtășește cunoștințele ei despre lumea spirituală, ea ne oferă un 
mesaj de iubire și speranță. 


DE UNDE VINE IUBIREA 


De unde vine iubirea vă va schimba modul de gândire cu privire 
la iubire, va răscoli iubirea pe care o purtaţi în suflet şi vă va ajuta 
să aveţi mai multă compasiune, să fiţi mai fericiţi şi vă va schimba 
viaţa vouă şi celor din jurul vostru. 

Lorna Byrne, femeia mistic irlandeză care vede îngeri la fel 
de limpede ca pe ceilalți oameni, ne dezvăluie pentru prima dată 
că ea vede iubirea ca pe o forță fizică. Asta îi conferă o privire 
unică asupra iubirii. 

Noi toţi ne naștem ca iubire pură, dar Lorna vede 90 % din- 
tre toți adulţii cu ceva care seamănă ca o cingătoare de metal 
transparentă în jurul inimii, care ţine încuiată cea mai mare 
parte a iubirii. Dar această iubire nu o putem nici distruge, iar 
în această carte Lorna ne învaţă cum putem elibera tot mai mult 
din această iubire și să ne iubim pe noi înșine și pe ceilalți din 
jurul nostru tot mai mult. 

Howard Johnson ...... con... Chestiunea Finkler 

Cristian Jeg goa ce oa ria aa e e ne Fugarul vol. 1 / Divina Adoratoare vol. 2 (seria Răzbunarea 
zeilor) 
Jane Johnson .. eee Al zecelea dar 

Dean Koontz ss si eee e mana n mite Chipul ® În puterea nopţii ® Trăiește noaptea ® Invazia 


© Odd Thomas ® Odd pentru vecie ® Fratele Odd 
0 Noaptea lui Odd ® Cursa 


Brad Meltzer o oh... Cartea sorții ® Milionarii ® Jocul zero 

Nelson DeMille: e cs issa e cerea Căderea nopții ® Întoarcerea la Coasta de Aur ® Coasta de 

aur 

Jo Nesbo: soseta saga 5 dotata ine i a cual Fantoma trecutului $ Călăul ® Steaua diavolului ® Omul 
de zăpada 

Ted- Obreht ceeace mei e a a a a Soţia tigrului 

Jussi Adler Olsen ........ cc. Camera groazei 

David Park sires ae ana pna pe at a Comisarul adevărului 

Jodi Picoult riie a Sage im tă ceata E O viaţă de rezervă @ Dispariții 


Mario PUZ n e aa asta isn tata Omerta 
Jobn Saul seaca caută aa pă aa Bt ci Clubul Manhattan ® Vocile ® Coşmarul ® Vocile râului 

Wilbur Spot: da E a E aaa A 

Jose Carlos Somoza 
Olen Steinbauer 
Scarlett Thomas 
J.R.R. Tolkien 


Simon Urban 
Ignacio Garcia Valino 
Michael White = rasa ceea eee e aaa 
Mark Winegardner 
David Wroblewski 
Javier Yanez 

Markus Zusak 


ROMAN ISTORIC 
Francisco Asensit 
Paula Cifuentes 

Catherine Delores 
Ildefonso Falcones 
Antonio Garrido 


RAO CONTEMPORAN 
Chimamanda Ngozi Adichie 
Aravind Adiga 
Carlos Franz 
Nikita Lalwani 
Manuel de Lopez 
Javier Marias ec 
Colum McCann 
Azar Nafisi 


DRAMĂ 
Angela Becerra 
Ahce Hoffman 
Helen Oyeyemi 
Indra Sida 


ROMAN BIOGRAFIC 
Ruy CÂNTA: ea etic mt aa atinsa i id, 
PENTRU TINE 
Jobn Burnham Schwartz 
Anthony Capella .... cc. 
Lan Samantha Chang 
Sophie Dahl 
Laura Dave . . 
Anne Fine .. 
Rina Frankozie poente traderi d 
V. V. Ganeshnanthan 
Gloria Goldreich 
Victoria Hislop 
Stephanie Kallos 
Sarah ării a e ne rin a a ee 
Santa Montefiore 
Linda Newbery 
Francine Prose 
Ambra Radaelli 
Daniele Sallinave 
Lisa See 
Heather Sheyler voeu ip uence încat a cette Aa 
Ayelet Waldman 


În pericol 

Cheia Adâncului 

Turistul 

Sfârșitul domnului Y 

Frăția Inelului Cele două tumuri $ Întoarcerea Regelui 
0  Hobbitul ® Silmarillion ®Sopiii lui Hurin O 
Legenda lui Sigurd şi a lui Gudrun 

Planul D 

Iubite Cain 

Secretul Medici 

Întoarcerea nașului ® Răzbunarea nasului 
Povestea lui Edgar Sawtelle 

Stăpânul savanelor 

Hoţul de cârți 


Sângele ® Secretul de la Castel Sant’ Angelo 
Vremea bastarzilor 

Iubire si sânge 

Måna Fatimei 

Cititorul de cadavre 

Pătimirile Mariei Magdalena 

Eu sunt împăratul Chinei 


Jumătate de soare galben O Hibiscus purpuriu 
Tigrul Alb 

Desertul ® Locul în care a fost Paradisul 
Harul 

Frumoasa din ceață 

Inimă atât de albă 

Goana nebună a lumii 

Citind Lolita în Teheran 


Ella 

Al treilea înger 
Fiica lui Icar 
Oamenii lui Animal 


Cântece de toamnă 


Împărăteasa ® O singură clipă 
Ofiţerul stării civile 
Moștenire 
n jocul celor mari 
Londra este cel mai frumos oraș din America 
Cenusa unei iubiri 
Toate casele au nevoie de un balcon 
Căsătorie din dragoste 
Cină cu Anna Karenina 
Insula 
Vieţi în mozaic 
În ţara norului alb ® Cântecul maorilor 
Marea iubirii pierdute 
Fata sălbatică 
Prima iubire 
Casa de vacanța 
La Fraga 
Dragostea Florii-de-Bujor 
Vârsta perfectă 
Dragostea și alte lucruri imposibile 

